
करुणरस द्रवीभूत हृदय का वह सरस-प्रवाह है, जिससे सहृदयता क्यारी सिञ्चित, मानवता फुलवारी विकसित और लोकहित का हरा भरा उद्यान सुसज्जित होता है। उसमें दयालुता प्रतिफलित दृष्टिगत होती है, और भावुकता-विभूति-भरित। इसी लिये भावुक-प्रवर-भवभूति की भावमयी लेखनी यह लिख जाती है—

एकोरसः करुण एव निमित्त भेदाद्।
भिन्नः पृथक् पृथिगिवाश्रयते विवर्तान्॥
आवर्त्तबुद्बुदतरंग मयान् विकारान्।
अम्भो यथा सलिलमेवहि तत् समस्तम्॥

एक करुणरस ही निमित्त भेद से शृंगारादि रसों के रूप में पृथक् पृथक् प्रतीत होता है। श्रृंगारादि रस करुणरस के ही विवर्त्त हैं, जैसे भँवर, बुलबुले और तरंग जल के ही विकार हैं। वास्तव में ए सब जल नही हैं, केवल नाम मात्र की भिन्नता है। ऐसा ही सम्बंध करुणरस और शृंगारादि रसों का है।

संभव है यह विचार सर्व-सम्मत न हो, उक्त उक्ति में अत्युक्ति दिखलाई पड़े, किन्तु करुणरस की सत्ता की व्यापकता और महत्ता निर्विवाद है। रसों में श्रृंगाररस और वीररस को प्रधानता दी गई है। शृंगाररस को रसराज कहा जाता है। उसके दो अंश हैं, संयोग श्रृंगार और वियोग श्रृंगार अथवा विप्रलम्भ शृंगार। वियोग श्रृंगार में रति की ही प्रधानता है, अतएव प्राधान्य उसी को दिया गया है। दूसरी बात यह कि आचार्य्य भरत का यह कथन है—

"यत्किञ्चिल्लोके शुचि मेध्यमुज्वलं दर्शनीयं वा तत्सर्व श्रृंगारेणोमपीयते (उपयुज्यतेच)"।

"लोक में जो कुछ मेध्य, उज्वल और दर्शनीय है, उन सब का वर्णन श्रृंगाररस के अन्तर्गत है"।

श्रीमान् विद्या वाचस्पति पण्डित शालिग्राम शास्त्री इसकी यह व्याख्या करते हैं—

"छओं ऋतुओं का वर्णन, सूर्य्य और चन्द्रमा का वर्णन, उदय और अस्त, जलविहार, वन-विहार, प्रभात, रात्रि-क्रीड़ा, चन्दनादि लेपन, भूषण धारण तथा और जो कुछ स्वच्छ, उज्वल वस्तु हैं, उन सब का वर्णन शृंगार रस में होता है"।

ऐसी अवस्था में श्रृंगार रस की रसराजता अप्रकट नही, परंतु साथ ही यह भी कहा गया है—

'न बिना विप्रलम्भेन संभोगः पुष्टि मश्रुते'।
'बिना वियोग के सम्भोग श्रृंगार परिपुष्ट नहीं हो पाता'।
'यत्रतुरतिः प्रकृष्टा नाभीष्ट भुपैतिविप्रलम्भोसौ'।

'जहाँ अनुराग तो अति उत्कट है, परन्तु प्रिय समागम नहीं होता उसे विप्रलम्भ कहते हैं।

'स च पूर्वराग मान प्रवास करुणात्मकश्चतुर्धा स्यात्'

'वह विप्रलम्भ १–पूर्वराग २–मान ३–प्रवास और ४–करुण इन भेदों से चार प्रकार का होता है'।

इन पंक्तियों के पढ़ने के उपरान्त यह स्पष्ट हो जाता है कि श्रृंगार रस पर करुण रस का कितना अधिकार है और वह उसमें कितना व्याप्त है। यह कहना कि बिना विप्रलम्भ के संभोग की पुष्टि नहीं होती, यथार्थ है और अक्षरशः सत्य है। प्रज्ञाचक्षु श्रृंगार साहित्य के प्रधान आचार्य्य श्रीयुत् सूरदासजी की लेखनी ने शृंगार रस लिखने में जो कमाल दिखलाया है, जो रस की सरिता बहाई है उसकी जितनी प्रशंसा की जाय थोड़ी है। किन्तु संभोग शृंगार से विप्रलम्भ श्रृंगार लिखने में ही उनकी प्रतिभा ने अपनी हृदय-ग्राहिणी-शक्ति का विशेष परिचय दिया है। उद्धव सन्देश सम्बंधिनी कविताये, श्रीमती राधिका और गोपबालाओ के कथनोपकथन से सम्पर्क रखनेवाली मार्मिक रचनाये, कितनी प्रभावमयी और सरस हैं, कितनी भावुकतामयी और मर्म्मस्पर्शिनी हैं। उनमें कितनी मिठास, कितना रस, कैसी अलौकिक व्यंजना और कैसा सुधास्रवण है, इसको सहृदय पाठक ही समझ सकता है। वास्तव बात यह है कि सूरसागर के अनूठे रत्न इन्हीं पंक्तियों में भरे पड़े हैं। नवरस सिद्ध महाकवि गोस्वामी तुलसीदासजी के कोटिशः जन-पूजित रामचरितमानस मे जहाँ जहाँ उनकी हृत्तंत्री के तार विप्रलम्भ कर से झङ्कृत हुए हैं, वहाँ वहाँ की अवधी भाषा का हृदय-द्रावक राग कितना रस-वर्षणकारी और विमुग्धकर है, कितना रोचक, तल्लीनतामय और भावुकजन विमोहक है, उसको बतलाने में जड़ लेखनी असमर्थ है। रामचरितमानस के वे अंश जो अन्तस्तल में रस की धारा बहा देते हैं, जिनमें उच्च कोटिका कवि-कर्म्म पाया जाता है, जिनकी व्यंजना में भाव-व्यंजन की पराकाष्ठा होती है, उसके विप्रलम्भ शृंगार सम्बंधी अंश भी वैसे ही हैं। मलिक मुहम्मद जायसी का 'पद्मावत' भी हिन्दी-साहित्य का एक उल्लेखनीय ग्रंथ है, उसमें भी पद्मावती का पूर्वानुराग और नागमती का विरह-वर्णन ही अधिकतर हृदयग्राही और मर्म्मस्पर्शी है। प्रज्ञाचक्षु सूरदास और महात्मा गोस्वामी तुलसीदास जैसे महाकवि हिन्दी-संसार में अब तक उत्पन्न नहीं हुए। इन महानुभावों की लेखनी में अलौकिक और असाधारण क्षमता थी। इन लोगों की लेखनकला से विप्रलम्भ श्रृंगार को जो गौरव प्राप्त हुआ है, उससे सिद्ध है कि शृंगार रस पर विप्रलम्भ शृंगार का कितना अधिकार है। शृंगार रस के बाद वीर रस को ही प्रधानता दी जाती है, किन्तु इस रस में भी करुण रस की विभूतियाँ दृष्टिगत होती हैं। वीर रस की इतिश्री युद्ध-वीर और धर्म-वीर में ही नहीं हो जाती, उसके अंग दया-वीर और दान-वीर भी हैं, जो अधिकतर करुणार्द्र-हृदय द्वारा संचालित होते रहते हैं। श्मशान का कारुणिक-दृश्य निर्वेद का ही सृजन नही करता है, भयानक और वीभत्स रस का प्रभाव भी हृदय पर डालता है। वसुंधरा के पाप-भार से पीड़ित होने पर किसी विभूतिमत् सत्व का धरा में अवतीर्ण होना क्या करुण रस का आह्वान नही है? क्या ग्राह से गजमोक्ष सम्बंधिनी क्रिया में कारुणिकता नही पाई जाती और क्या यह अद्भुत रस के कार्य्य-कलाप का निदर्शन नहीं है? कान्त-कवितावली के आचार्य्य जयदेवजी ने जिन बुद्धदेव को 'कारुण्यमातन्वते' वाक्य द्वारा स्मरण किया है, उनका वसुंधरा की एक तृतीयांश जनता के हृदय पर केवल करुणा के बल से अधिकार कर लेना क्या अतीव-अद्भुत-कार्य्य नहीं है? एक बहुत बड़ा सम्राट् भी आज तक इतनी बड़ी जनता पर अस्त्र शस्त्र अथवा पराक्रम बल से अधिकार नहीं कर सका। अतएव बुद्धदेव के कारुणिक-कार्य्य-कलाप में अद्भुत रस का कैसा समावेश है, इसको प्रत्येक सहृदय व्यक्ति समझ सकता है। रही रौद्र रस की बात, उसके विषय में यह कहना है कि क्या उपहास-मूलक हास्य उस रौद्र-भाव का सृजनकर्त्ता नहीं है, जिसकी संचालिका कारुणिक खिन्नता होती है। आतताइयों, अत्याचारियों, देश जाति के द्रोहियों, लोकहित-कंटकों की विपन्न दशा क्या मानवता के अनुरागियों, संसार के शान्ति सुख के कामुकों और लोकोपकार निरतों को हर्षित नहीं करती, और क्या उनके उत्फुल्ल आननो पर स्मित की रेखा नहीं खींचती, और क्या यह करुण रस का विकास हास्य-रस में नहीं है? अब तक जो कुछ कहा गया उससे भवभूति प्रतिभा प्रसूत श्लोक की वास्तवता मान्य और करुण रस की महनीय महत्ता पूर्णतया स्वीकृत हो जाती है। यह विचार-परम्परा भी करुण रस को विशेष गौरवित बनाती है, कि कविता का आरंभ पहले पहल इसी रस के द्वारा हुआ है। कवि-कुल-गुरु कालिदास लिखते हैं—

'निषादविद्धाण्डजदर्शनोत्थः श्लोकत्वमापद्यत यस्य शोकः।,

निषाद के बाण से विद्ध पक्षी के दर्शन से जिसका (महर्षि वाल्मीक का) शोक श्लोक में परिणत हो गया। वह श्लोक यह है—

मा निषाद प्रतिष्ठांत्वमगमः शाश्वतीः समा।
यत्क्रौच मिथुनादेक मबधीः काम मोहितम्॥

हे निषाद तू किसी काल में प्रतिष्ठा न पा सकेगा। तू ने व्यर्थ काम मोहित दो क्रौंचों में से एक को मार डाला।

वाल्मीक-रामायण में लिखा है कि यही पहला आदिम पद्य है, जिसके आधार से उसकी रचना हुई। वाल्मीक रामायण ही संस्कृत का पहला पद्य-ग्रंथ है। और उसका आधार करुण रस का उक्त श्लोक ही है। अतएव यह माना जाता है है कि कविता का आरंभ करुण रस से ही हुआ है। आश्चर्य यह है कि फारसी के एक पद्य से भी इस विचार का प्रतिपादन होता है। वह पद्य यह है—

आंकि अव्वल शेरगुफ्त आदम शफीअल्ला बुवद।
तबा मौज़ूं हुज्जतेफरजंदिये आदम बुवद॥

जिसने पहले पहल शेर कहा वह परमेश्वर का प्यारा आदम था। इसलिये 'आदमी, का मौज़ंतबा (कवि) होना 'आदम, की संतान होने की दलील है। बाबा आदम के एक लड़के का नाम 'हाबील' था और दूसरे का नाम 'क़ाबील, दूसरे ने पहले को जान से मार डाला। इस दुर्घटना पर बाबा आदम के शोक संतप्त हृदय से अनायास जो उद्गार निकला, वही करुण वाक्य कविता का आदि प्रवर्त्तक बना। उक्त शेर का यही मर्म्म है। हमारे मन ही मुसलमान और ईसाइयो के 'आदम, हैं। 'मनुज' और 'आदमी' पर्य्यायवाची शब्द हैं, जैसे हम लोग मनु भगवान को आदिम पुरुष मानते हैं, वैसे ही वे लोग 'बाबा आदम' को आदिम पुरुष कहते हैं। आदिम शब्द और आदम शब्द में नाम मात्र का अन्तर है। फारसी ईरान की भाषा है। ईरानी एरियन वंश के ही हैं। ईरानियों के पवित्र ग्रंथ जिन्दावस्ता में संस्कृत शब्द भरे पड़े हैं। इसलिये इस प्रकार का विचार साम्य असंभव नहीं है। भाषा के साथ भाव-ग्रहण अस्वाभाविक व्यापार नही है।

पद्य प्रणाली का जो जनक है, वाल्मीक-रामायण जैसे लोकोत्तर महाकाव्य की रचना का जो आधार है, उस करुण रस की महत्ता की इयत्ता अविदित नहीं। तो भी संस्कृत श्लोक के भाव का प्रतिपादन एक अन्यदेशीय प्राचीन भाषा द्वारा हो जाने से इस विचार की पुष्टि पूर्णतया हो जाती है कि करुण रस द्वारा ही पहले पहल कविता देवी का आविर्भाव मानव हृदय में हुआ है। और यह एक सत्य का अद्भुत विकास है।

करुण रस की विशेषताओं और उसकी मर्मस्पर्शिता की ओर मेरा चित्त सदा आकर्षित रहा, इसका ही परिणाम 'प्रियप्रवास' का आविर्भाव है। 'प्रिय-प्रवास' की रचना के उपरान्त मेरी इच्छा 'वैदेही-वनवास' प्रणयन की हुई। उसकी भूमिका में मैंने यह बात लिख भी दी थी। परन्तु चौबीस वर्ष तक मैं हिन्दी-देवी की यह सेवा न कर सका। कामना-कलिका इतने दिनों के बाद ही विकसित हुई। कारण यह था कि उन दिनों कुछ ऐसे विचार सामने आये, जिनसे मेरी प्रवृत्ति दूसरे विषयों में ही लग गई। उन दिनों आज़मगढ़ में मुशायरों की धूम थी। बन्दोबस्त वहाँ हो रहा था। अहलकारो की भरमार थी। उनका अधिकांश उर्दू-प्रेमी था। प्रायः हिन्दी भाषा पर आवाज़ा कसा जाता, उसकी खिल्ली उड़ाई जाती, कहा जाता हिन्दी-वालों को बोलचाल की फड़कती भाषा लिखना ही नहीं आता। वे मुहावरे लिख ही नही सकते। इन बातों से मेरा हृदय चोट खाता था, कभी कभी मैं तिलमिला उठता था। उर्दू, संसार के एक प्रतिष्ठित मौलवी साहब जो मेरे मित्र थे और आजमगढ़ के ही रहने वाले थे, जब मिलते, इस विषय में हिन्दी की कुत्सा करते, व्यंग बोलते। अतएव मेरी सहिष्णुता की भी हद हो गई। मैंने बोलचाल की मुहावरेदार भाषा में हिन्दी-कविता करने के लिये कमर कसी। इसमें पाँच-सात बरस लग गये और 'बोल चाल' एवं 'चुभते चौपदे' और 'चोखे चौपदे' नामक ग्रन्थों की रचना मैंने की। जब इधर से छुट्टी हुई, मेरा जी फिर 'वैदेही-वनवास' की ओर गया। परन्तु इस समय एक दूसरी धुन सिर पर सवार हो गई। इन दिनों मैं काशी विश्वविद्यालय में पहुँच गया था। शिक्षा के समय योग्य विद्यार्थी-'समुदाय' ईश्वर अथच संसार-सम्बन्धी अनेक विषय उपस्थित करता रहता था। उनमें कितने श्रद्धालु होते, कितने सामयिकता के रंग में रँगे शास्त्रीय और पौराणिक विषयों पर तरह-तरह के तर्क-वितर्क करते। मैं कक्षा में तो यथाशक्ति जो उत्तर उचित समझता दे देता। परन्तु इस संघर्ष से मेरे हृदय में यह विचार उत्पन्न हुआ कि इन विषयों पर कोई पद्य-ग्रंथ क्यों न लिख दिया जाए। निदान इस विचार को मैंने कार्य्य में परिणत किया और सामयिकता पर दृष्टि रखकर मैंने एक विशाल-ग्रंथ लिखा। परन्तु इस ग्रंथ के लिखने में एक युग से भी अधिक समय लग गया। मैंने इस ग्रंथ का नाम 'पारिजात' रखा। इसके उपरान्त 'वैहेदी-वनवास' की ओर फिर दृष्टि फिरी। परमात्मा के अनुग्रह से इस कार्य्य की भी पूर्त्ति हुई। आज 'वैदेही-वनवास' लिखा जाकर सहृदय विद्वज्जनों और हिन्दी-संसार के सामने उपस्थित है। महाराज रामचन्द्र मर्य्यादा पुरुषोत्तम, लोकोत्तर-चरित और आदर्श नरेन्द्र अथच महिपाल हैं, श्रीमती जनक-नन्दिनी सती-शिरोमणि और लोक-पूज्या आर्य्य-बाला हैं। इनका आदर्श, आर्य्य-संस्कृति का सर्वस्व है, मानवता की महनीय विभूति है, और है स्वर्गीय-सम्पत्ति-सम्पन्न। इसलिये इस ग्रंथ में इसी रूप में इसका निरूपण हुआ है। सामयिकता पर दृष्टि रखकर इस ग्रंथ की रचना हुई है, अतएव इसे बोधगम्य और बुद्धिसंगत बनाने की चेष्टा की गयी है। इसमें असम्भव घटनाओं और व्यापारों का वर्णन नहीं मिलेगा। मनुष्य अल्पज्ञ है, उसकी बुद्धि और प्रतिभा ही क्या? उसका विवेक ही क्या? उसकी सूझ ही कितनी, फिर मुझ ऐसे विद्या-विहीन और अल्पमति की। अतएव प्रार्थना है कि मेरी भ्रान्तियों और दोषों पर दृष्टिपात न कर विद्वज्जन अथच महज्जन गुण-ग्रहण की ही चेष्टा करेंगे। यदि कोई उचित सम्मति दी जाएगी तो वह शिरसाधार्य्य होगी।

कवि-कर्म्म

कवि-कर्म्म कठिन है, उसमें पग-पग पर जटिलताओं का सामना करना पड़ता है। पहले तो छन्द की गति स्वच्छन्द बनने नहीं देती, दूसरे मात्रओं और वर्णों की समस्या भी दुरूहतारहित नहीं होती। यदि कोमल-पद-विन्यास की कामना चिन्तित करती रहती है, तो प्रसाद-गुण की विभूति भी अल्प वांछित नहीं होती। अनुप्रास का कामुक कौन नहीं, अन्त्यानुप्रास के झमेले तो कितने शब्दों का अंग भंग तक कर देते हैं या उनके पीछे एक पूँछ लगा देते हैं। सुन्दर और उपयुक्त शब्द-योजना कविता की विशेष विभूति है, इसके लिए कवि को अधिक सावधान रहना पड़ता है, क्योंकि कविता को वास्तविक कविता वही बनाती है। कभी-कभी तो एक उपयुक्त और सुन्दर शब्द के लिए कविता का प्रवाह घंटो रुक जाता है। फ़ारसी का एक शायर कहता है—

बराय पाकिये लफ‍्जे शबे बरोज आरन्द।
कि मुर्ग माहीओ बाशन्द खुफता ऊ बेदार॥

'एक सुन्दर शब्द बैठाने की खोज में कवि उस रात को जागकर दिन में परिणत कर देता है, जिसमें पक्षी से मछली तब बेखबर पड़े सोते रहते हैं'—

इस कथन में बड़ी मार्मिकता है। उपयुक्त और सुन्दर शब्द कविता के भावों की व्यंजना के लिए बहुत आवश्यक होते हैं। एक उपयुक्त शब्द कविता को सजीव कर देता है और अनुपयुक्त शब्द मयंक का कलंक बन जाता है। शब्द का कविता में वास्तविक रूप में आना ही उत्तम समझा जाता है। उसका तोड़ना-मरोड़ना ठीक नहीं माना जाता। यह दोष कहा गया है, किन्तु देखा जाता है कि इस दोष से बड़े-बड़े कवि भी नहीं बच पाते। इसीलिए यह कहा जाता है, 'निरंकुशा: कवय' कौन कवि निरंकुश कहलाना चाहेगा, परन्तु कवि-कर्म्म की दुरूहता ही उसको ऐसा कहलाने के लिए बाध्य करती है। आजकल हिन्दी-संसार में निरंकुशता का राज्य है। ब्रज-भाषा की कविता में शब्द-विन्यास की स्वच्छन्दता देखकर खड़ी बोली के सत्कवियों ने इस विषय में बड़ी सतर्कता ग्रहण की थी, किन्तु आजकल उसका प्राय: अभाव देखा जाता है। इसका कारण कवि-कर्म्म की दुरूहता अवश्य है। किन्तु कठिन अवसरों और जटिल स्थलों पर ही तो सावधानता और कार्य्य-दक्षता की आवश्यकता होती है। हीरा जी तोड़ परिश्रम करके ही खनि से निकाला जाता है। और चोटी का पसीना एड़ी तक पहुँचा कर ही ऊसरों में भी सुस्वादु तोय पाया जा सकता है।

खड़ी बोली की विशेषतायें

इस समय खड़ी बोली की कविता में शब्द-विन्यास का जो स्वातंत्र्य फैला हुआ है, उसके विषय में विशेष लिखने के लिए मेरे पास स्थान का संकोच है। मैं केवल 'वैदेही-वनवास' के प्रयोगों पर ही अर्थात् उसके कुछ शब्द-विन्यास की प्रणाली पर ही प्रकाश डालना चाहता हूँ। इसलिए कि हिन्दी-भाषा के गण्यमान्य विद्वानों की उचित सम्मति सुनने का अवसर मुझको मिल सके। मैं यह जानता हूँ कि कितने प्रयोग वाद-ग्रस्त हैं, मुझे यह भी ज्ञान है कि मत-भिन्नता स्वाभाविक है, किन्तु यह भी विदित है कि 'वादे' 'वादे' जायते तत्व बोध:,।

हिन्दी भाषा की कुछ विशेषतायें हैं, वह तद्भव शब्दों से बनी है, अतएव सरल और सीधी है। अधिक संयुक्ताक्षरों का प्रयोग उसमें वांछनीय नहीं, वह उनको भी अपने ढंग में ढालती रहती है। वह राष्ट्र-भाषा-पद पर आरूढ़ होने की अधिकारिणी है, इसलिए ठेठ प्रान्तीय-शब्दों का अथवा ग्राम्य-शब्दों का प्रयोग उसमें अच्छा नहीं समझा जाता। ब्रज-भाषा अथवा अवधी शब्दों का व्यवहार गद्य में कदापि नहीं किया जाता। परन्तु पद्य में कवि-कर्म्म की दुरूहताओं के कारण यदि कभी कोई उपयुक्त शब्द खड़ी बोलचाल की कविता में ग्रहण कर लिया जाता है, तो वह उतना आपत्तिजनक नहीं माना जाता, किन्तु क्रियायें उनकी कभी पसंद नहीं की जातीं। कुछ सम्मति उपयुक्त शब्द-ग्रहण की भी विरोधिनी है, परन्तु यह अविवेक है। यदि अत्यन्त प्रचलित विदेशी शब्द ग्राह्य हैं, तो उपयुक्त सुन्दर ब्रज-भाषा और अवधी के शब्द आग्राह्य क्यों? वह भी पद्य में, और माधुर्य्य उत्पादन के लिए। बहुत से प्रचलित विदेशी शब्द हिन्दी-भाषा के अंग बन गये हैं, इसलिए उसमें उनका प्रयोग निस्संकोच होता है। वह अवसर पर अब भी प्रत्येक विदेशीय भाषा के उन शब्दों को ग्रहण करती रहती है, जिन्हें उपयोगी और आवश्यक समझती है, इसी प्रकार प्रान्त-विशेष के शब्दों को भी। किन्तु व्यापक संस्कृत-शब्दावली ही उसका सर्वस्व है और इसीसे उसका समुन्नति-पथ भी विस्तृत होता जा रहा है।

हिन्दी-भाषा की विशेषताओं का ध्यान रख कर ही उसके गद्य पद्य का निर्माण होना चाहिए। जब तद्भव शब्द ही उसके जनक हैं, तो उसमें उसका आधिक्य स्वाभाविक है। अतएव जब तक हम ऑंख, कान, नाक, मुँह लिख सकते हैं, तब तक हमें अक्ष, कर्ण, नासिका, और मुख लिखने का अनुरक्त न होना चाहिए, विशेषकर मुहावरों में। मुहावरे तद्भव शब्दों से ही बने हैं। अतएव उनमें परिवर्त्तन करना भाषा पर अत्याचार करना होगा। आँख चुराना, कान भरना, नाक फुलाना और मुँह चिढ़ाना के स्थानपर अक्ष चुराना, कर्ण भरना, नासिका फुलाना और मुख चिढ़ाना हम लिख सकते हैं, किन्तु यह भाषाभिज्ञता की न्यूनता होगी। कुछ लोगों का विचार है कि खड़ी बोली के गद्य और पद्य दोनों में शुद्ध संस्कृत शब्दों का ही प्रयोग होना चाहिए, जिससे उसमें नियम-बद्धता रहे। वे कहते हैं, चित के स्थान पर चित्त, सिर के स्थान पर शिर और दुख के स्थान पर दु:ख ही लिखा जाना चाहिए। किन्तु वे नहीं समझते कि इससे तो हिन्दी के मूल पर ही कुठाराघात होगा। तद्भव शब्द जो उसके आधार हैं, निकल जावेंगे और संस्कृत-शब्द ही अर्थात् तत्सम शब्द ही उसमें भर जायेंगे, जो दुरूहता और असुविधा के जनक होंगे और मुहावरों को मटियामेट कर देंगे। तद्भव शब्दों को तो सुरक्षित रखना ही पड़ेगा, हाँ अर्द्ध तत्सम शब्दों के स्थान पर अवश्य तत्सम शब्द ही रखना समुचित होगा। तद्भव शब्द चिरकालिक परिवर्त्तन के परिणाम और बोलचाल के शब्दों के आधार हैं, इसलिए उनका त्याग तो हो ही नहीं सकता। 'कर्म्म' शब्द बोलचाल के प्रवाह में पड़कर पहले कम्म बना (पंजाब में अब भी 'कम्म' बोला जाता है)। यही 'कम्म' इस प्रान्त में अब काम बोला जाता है। उसको हटाकर उसकी जगह पर फिर कर्म्म को स्थान देना वास्तवता का निराकरण करना होगा, हाँ गद्य पद्य लिखने में यथावसर आवश्यकतानुसार दोनों का व्यवहार किया जा सकता है, यही प्रणाली प्रचलित भी है। यही बात सब तद्भव शब्दों के लिए कही जा सकती है। रही अर्द्ध तत्सम की बात। प्राय: ऐसे शब्द ब्रज-भाषा और अवधी-भाषा के कवियों के गढ़े हुए हैं, वे बोलचाल में कभी नहीं आये, कविता ही में उनके व्यवहार उन भाषाओं के नियमानुसार उस रूप में होते आये हैं, अतएव उनको तत्सम रूप में व्यवहार करने में कोई आपत्ति नहीं हो सकती। कत्तार्र, हृदय, निर्दय का प्रयोग आज भी सर्वसाधारण में नहीं है, पहले भी नहीं था, परन्तु उन भाषाओं की कविताओं में इनका प्रयोग करतार, हिरदय, निरदय के रूप में पाया जाता है, इसलिए इनका प्रयोग खड़ी बोली की कविता में शुद्ध रूप में होना ही चाहिये, ऐसा ही होता भी है।

संयुक्ताक्षरों की दुरूहता निवारण और उनकी लिपि-प्रणाली को सुगम बनाने के लिए धर्म्म, मर्म्म, कर्म्म को धर्म, मर्म, कर्म लिखा जाने लगा है। इसी प्रकार गर्त्त, आवर्त्त, कैवर्त्त आदि को गर्त, आवर्त, कैवर्त। बात यह है कि जब वर्ण के द्वित्व का उपयोग नहीं होता, एक वर्ण के समान ही वह काम देता है तब उसको दो क्यों लिखा जाए। उत्पत्ति में 'त्ति' के द्वित्व का उच्चारण होता है, इसी प्रकार सम्मति में म्म का, इसलिए उनमें उनका उस रूप में लिखा जाना आवश्यक है, अन्यथा शब्द का उच्चारण ही ठीक न होगा। किन्तु उक्त शब्दों में यह बात नहीं है, अतएव उनमें द्वित्व की आवश्यकता नहीं ज्ञात होती। इसलिए प्राय: हिन्दी में अब उनको उस रूप में लिखा जाने भी लगा है। संस्कृत के नियमानुसार भी ऐसा लिखना स-दोष नहीं है। मुनिवर पाणिनि का यह सूत्र इसका प्रमाण है। "अचोरहाभ्यां द्वे" इसी प्रकार पंचम वर्ण के स्थान पर अनुस्वार से काम लेना भी आरंभ हो गया है। कलङ्क, कञ्चन, मण्डन, बन्धन और दम्पती को प्राय: लोग कलंक, कंचन, मंडन, बंधन और दंपती लिखते हैं। बहुत लोग इस प्रणाली को पसन्द नहीं करते, संस्कृत रूप में ही उक्त शब्दों का लिखना अच्छा समझते हैं। यह अपनी-अपनी रुचि और सुविधा की बात है। कथन तो यह है कि उक्त द्वित्व वर्ण और पंचम वर्ण के प्रयोग में जो परिवर्त्तन हो रहा है, वह आपत्ति-मूलक नहीं माना जा रहा है। इसलिए जो चाहे जिस रूप में उन शब्दों को लिख सकता है। खड़ी बोली के गद्य-पद्य दोनों में यह प्रणाली गृहीत है, अधिकतर पद्य में। श्रुतबोधकार लिखते हैं—

संयुक्ताद्यं दीर्घ सानुस्वारं विसर्ग संमिश्रं।
विज्ञेयमक्षरं गुरु पादान्तस्थं विकल्पेन॥

संयुक्त अक्षर के पहले का दीर्घ, सानुस्वार, विसर्ग संयुक्त अक्षर गुरु माना जाएगा, विकल्प से पादान्तस्थ अक्षर भी गुरु कहलाता है।

इस नियम से संयुक्त अक्षर के पहले का अक्षर सदा गुरु अथवा दीर्घ माना जावेगा। प्रश्न यह है कि क्या हिन्दी में भी यह व्यवस्था सर्वथा स्वीकृत होगी? हिन्दी में यह विषय वादग्रस्त है। रामप्रसाद को रामप्प्रसाद नहीं कहा जाता, मुख क्रोध से लाल हो गया को मुखक् क्रोध से लाल हो गया नहीं पढ़ा जायगा। पवित्र प्रयाग को न तो पवित्रप्प्रयाग कहा जाएगा, न कार्य्य क्षेत्र को कार्य्यच‍्क्षेत्र पढ़ा जाएगा। संस्कृत का विद्वान् भले ही ऐसा कह ले अथवा पढ़ ले, परन्तु सर्वसाधारण हिन्दी या अन्य भाषा का विद्वान् न तो ऐसा कह सकेगा, न पढ़ सकेगा। वह तो वही कहेगा और पढ़ेगा, जो लिखित अक्षरों के आधार से पढ़ा जा सकता है या कहा जा सकता है। संस्कृत का विद्वान् भी न तो गोविन्दप्रसाद को गोविन्दप्प्रसाद कहेगा न शिवप्रसाद को शिवप्प्रसाद, क्योंकि सर्वसाधारण के उच्चारण का न तो वह अपलाप कर सकता है, न बोलचाल की भाषा से अनभिज्ञ बनकर उपहास-भाजन बन सकता है। अवधी और ब्रज-भाषा में इस प्रकार का प्रयोग मिलता ही नहीं, क्योंकि वे बोलचाल के रंग में ढली हुई हैं। 'प्रभु तुम कहाँ न प्रभुता करी, के 'न' को दीर्घ बना देंगे तो छन्दो-भंग हो जायेगा। हिन्दी-भाषा की प्रकृति पर यदि विचार करेंगे और लिपि-प्रणाली की यदि रक्षा करेंगे, यदि यह चाहेंगे कि जो लिखा है वही पढ़ा जावे, थोड़ी विद्या-बुद्धि का मनुष्य भी जिस वाक्य को जिस प्रकार पढ़ता है, उसका उच्चारण उसी प्रकार होता रहे तो संयुक्त वर्ण के पहले के अक्षर को हिन्दी में दीर्घ पढ़ने की प्रणाली गृहीत नहीं हो सकती, उसमें एक प्रकार की दुरूहता है। अधिकांश हिन्दी के विद्वानों की यही सम्मति है। परन्तु हिन्दी के कुछ विद्वान् उक्त प्रणाली के पक्षपाती हैं और अपनी रचनाओं में उसकी रक्षा पूर्णतया करते हैं। संयुक्ताक्षर के पहले का अक्षर स्वभावत: दीर्घ हो जाता है। जैसे—गल्प, अल्प, उत्तर, विप्र, देवस्थान, शुभ्र, सुन्दर, गर्व, पर्व, किञ्चित, महत्तम, मुद्गर आदि। ऐसे शब्दों के विषय में कोई तर्क-वितर्क नहीं है, गद्य पद्य दोनों में इनका प्रयोग सुविधा के साथ हो सकता है और होता भी है। परन्तु कुछ समस्त शब्दों में ही झगड़ा पड़ता है और वाद उन्हीं के विषय में है। ऐसे शब्द देवव्रत, धर्म्मच्युति, गर्वप्रहरी, सुकृति-स्वरूपा आदि हैं। संस्कृत में उनका उच्चारण देवव्व्रत, धर्म्मच्चयुति, गर्वप्प्रहारी और सुकृति-स्स्वरूपा होगा। संस्कृत के पण्डित भाषा में भी इनका उच्चारण इसी प्रकार करेंगे। परन्तु हिन्दी-भाषा भिज्ञ इनका उच्चारण उसी रूप में करेंगे जिस रूप में वे लिखे हुए हैं। अब तक यह विषय वादग्रस्त है। गद्य में तो संयुक्त शब्दों के पहले के अक्षर को दीर्घ बनाने में कोई अन्तर न पड़ेगा, किन्तु पद्य में विशेष कर मात्रिक-छन्दों में उसके दीर्घ उच्चारण करने में छन्दो-भंग होगा, यदि पद्यकर्त्ता ने उसको दीर्घ मान कर ही उसका प्रयोग नहीं किया है। परन्तु केवल भाषा का ज्ञान रखनेवाला ऐसा न कर सकेगा; हाँ, संस्कृतज्ञ ऐसा कर सकेगा। किन्तु हिन्दी कविता करनेवालों में संस्कृतज्ञ इने गिने ही हैं। इसीलिए इस प्रकार के प्रयोग के विरोधी ही अधिक हैं, और अधिक सम्मति उन्हीं के पक्ष में है। मेरा विचार यह है कि विकल्प से यदि इस प्रयोग को मान लिया जावे तो वह उपयोगी होगा। जहाँ छन्दोगति बिगड़ती हो वहाँ समास न किया जावे, और जहाँ छन्दोगति को सहायता मिलती हो वहाँ समास कर दिया जावे। प्राय: ऐसा ही किया भी जाता है। परन्तु समास न करनेवालों की ही संख्या अधिक है, क्योंकि सुविधा इसी में है। व्रज-भाषा और अवधी का यह नियम है—

'लघु गुरु गुरु लघु होत है निज इच्छा अनुसार।

गोस्वामी तुलसीदास जी से समर्थ महाकवि भी लिखते हैं—

बन्दों गुरु पद पदुम परागा। सरस सुवास सुरुचि अनुरागा॥
अमिय मूरिमय चूरन चारू। समन सकल भवरुज परिवारू॥

पराग को परागा, अनुराग को अनुरागा, चारु को चारू और परिवार को परिवारू कर दिया गया है।

प्रज्ञाचक्षु सूरदासजी लिखते हैं—

जसुदा हरि पालने झुलावै।
दुलरावै हलराइ मल्हावै जोई सोई कछु गावै।
मेरे लाल को आउ निँदरिया काहे न आनि सोआवै॥

जसोदा को जसुदा, जोई के 'जो' को सोई के 'सो' को और मेरे के 'मे' को लघु कर दिया गया है। गोस्वामी जी के पद्य में लघु को दीर्घ बनाया गया है।

उर्दू में तो शब्दों के तोड़ने-मरोड़ने की परवा ही नहीं की जाती। एक शेर को देखिए—

कोई मेरे दिल से पूछे तेरे तीर नीमकश को।
यह ख़लिश कहाँ से होती जो जिगर के पार होता॥

जिन शब्दों के नीचे लकीर खिंची हुई हैं वे बेतरह तोड़े-मरोड़े गये हैं। लघु को गुरु बनाने तक तो ठिकाना था, पर उक्त शेर में अक्षर तक उड़ गये हैं, शेर का असली रूप यह होगा।

कई मेर दिल स पूछे, तर तीर नीमकश को।
य खलिश कहाँ स होती ज जिगर क पार होता।

खड़ी बोली की कविता में न तो लघु को दीर्घ बनाया जाता है और न दीर्घ को लघु। उर्दू की कविता के समान उसमें शब्दों का संहार भी नहीं होता। परन्तु कुछ परिवर्त्तन ऐसे हैं जिनको उसने स्वीकार कर लिया है। 'अमृत' शब्द तीन मात्र का है, परन्तु कभी-कभी उसको लिखा जाता है 'अमृत' ही, परन्तु पढ़ा जाता है 'अम्मृत'। बोलचाल में उसका उच्चारण इसी रूप में होता है। बहुत लोगों का यह विचार है कि 'मृ' संयुक्त वर्ण है इसलिए उसके आदि के अक्षर ('अ') का गुरु होना स्वाभाविक है। इसलिए दो 'म' अमृत में नहीं लिखा जाता। परन्तु 'ऋ' युक्त वर्ण संयुक्त वर्ण नहीं माना जाता, इसलिए यह विचार ठीक नहीं है। परन्तु उच्चारण लोगों को भ्रम में डाल देता है। इसलिए उसका प्रयोग प्राय: अमृत के रूप में ही होता है। कभी-कभी छन्दो-गति की रक्षा के लिए 'अमृत' भी लिखा जाता है। संस्कृत का हलन्त वर्ण हिन्दी में विशेष कर कविता में प्राय: हलन्त नहीं लिखा दिखलाता, उसको सस्वर ही लिखते हैं। 'विद्वान' को इसी रूप में लिखेंगे, इसके 'न' को हलन्त न करेंगे। इसमें सुविधा समझी जाती है। संस्कृत में वर्ण-वृत्त का प्रचार है, उसमें हलन्त वर्ण को गणना के समय वर्ण माना ही नहीं जाता।

'रामम् रामानुजम् सीताम् भरतम् भरतानुजम्।
सुग्रीवम् बालि सूनुम् च प्रणमामि पुन: पुन:॥

अनुष्टुप छन्द का एक-एक चरण आठ वर्ण का होता है। यदि इस पद्य में वर्णों की गणना करके देखें तो ज्ञात हो जाएगा कि सब हलन्त वर्ण गणना में नहीं आते। परन्तु मात्रिक छन्दों में वह लघु माना ही जावेगा, इसलिए उसे हलन्त न करने की प्रणाली चल पड़ी है। परन्तु यह प्रणाली भी वाद-ग्रस्त है। हिन्दी-लेखक प्रायश: पद्य में हलन्त न लिखने के पक्षपाती हैं, परन्तु संस्कृत के विद्वान् उसके लिखे जाने के पक्ष में हैं। व्रज-भाषा और अवधी में भी हलन्त वर्ण को सस्वर कर देते हैं, जैसे—मर्म को मरम, भ्रम को भरम, गर्व को गरब, पर्व को परब, आदि। हिन्दी में चंचल लड़की, दिव्य ज्योति, स्वच्छ सड़क, सरस बातें, सुन्दर कल, कहने और लिखने की प्रणाली है। कुछ लोग समझते हैं कि इस प्रकार लिखना अशुद्ध है। चंचला लड़की, दिव्या ज्योति, स्वच्छा सड़क, सरस बातें और सुन्दरी कली लिखना शुद्ध होगा। किन्तु यह अज्ञान है। संस्कृत-नियम से भी प्रथम प्रयोग शुद्ध है। मुनिवर पाणिनि का निम्नलिखित सूत्र इसका प्रमाण है—

'पुंवत् कर्म्मधारय जातीय देशेषु'

दूसरी बात यह कि संस्कृत के सब नियम यथातथ्य हिन्दी में नहीं माने जाते, उनमें अन्तर होता ही रहता है। आत्मा, पवन, वायु संस्कृत में पुल्लिंग हैं, किन्तु हिन्दी में वे स्त्री-लिंग लिखे जाते हैं। भारतेन्दु जी जैसे हिन्दी भाषा के प्रगल्भ विद्वान् लिखते हैं—

'सन सन लगी सीरी पौन चलन,

सहृदयवर बिहारीलाल कहते हैं—

'तुमहूँ लागी जगत गुरु जगनायक जगवाय'

कविवर वृन्द का यह कथन है—

बिना डुलाए ना मिलै ज्यों पंखा की पौन

मैं पहले कह आया हूँ कि हिन्दी-भाषा की जो विशेषतायें हैं उन्हें सुरक्षित रखना होगा, वास्तवता यही है अन्यथा उसमें कोई नियम न रह जावेगा। समय परिवर्त्तनशील है, उसके साथ संस्कृति, भाषा, विचार, रहन-सहन, रंग-ढंग, वेश-भूषा आदि सब परिवर्त्तित होते हैं। परन्तु उसकी भी सीमा है और उसके भीतर भी नियम हैं। वैदिक-काल से अब तक भाषा में परिवर्त्तन होते आये हैं। संस्कृत के बाद प्राकृत, प्राकृत के उपरान्त अपभ्रंश; अपभ्रंश से हिन्दी का प्रादुर्भाव हुआ। एक संस्कृत से कितनी प्राकृत भाषायें बनीं और परस्पर उनमें कितना रूपान्तर हुआ, यह भी अविदित नहीं है। अन्य भाषाओं को छोड़ दीजिये, हिन्दी को ही गवेषणा-दृष्टि से देखिये तो उसके ही अनेक रूप दृष्टिगत होते हैं। शौरसेनी के अन्यतम रूप अवधी, व्रज-भाषा और खड़ी बोली हैं, किन्तु इन्हींमें कितना विभेद दिखलाता है। 'अवधी' जिसमें गोस्वामीजी का लोक-पूज्य रामचरितमानस सा लोकोत्तर ग्रंथ है, जायसी का मनोहर ग्रन्थ पद्मावत है, आज उतनी आदृत नहीं है। जो वज्र-भाषा अपने ही प्रांत में नहीं, अन्य प्रान्तों में भी सम्मानित थी; पंजाब से बंगाल तक, राजस्थान से मध्य हिन्द तक जिसकी विजय-वैजयन्ती उड़ रही थी, जो प्रज्ञाचक्षु सूरदास की अलौकिक रचना ही से अलंकृत नहीं है, समादरणीय संतो और बड़े बड़े कवियों अथवा महाकवियों की कृतियों से भी माला-माल है। पाँच सौ वर्ष से भी अधिक जिसकी विजय-दुंदुभी का निनाद होता रहा है, आज वह भी विशाल कविता क्षेत्र से उपेक्षित है, यहाँ तक कि खड़ी बोली कविता में उसके किसी शब्द का आ जाना भी अच्छा नहीं समझा जाता। इन दिनों कविता-क्षेत्र पर खड़ी बोली का साम्राज्य है और उसकी विशेषताओं की ओर इन दिनों सबकी दृष्टि है। हिन्दी-भाषा के अन्तर्गत व्रज-भाषा, अवधी, बिहारी, राजस्थानी, बुन्देलखंडी और मध्य हिन्द की सभी प्रचलित बोलियाँ हैं। किन्तु इस समय प्रधानता खड़ी बोली की है। यथा काल जैसे शौरसेनी और व्रज-भाषा का प्रसार था, वैसा ही आज खड़ी बोली का बोल-बाला है। आज दिन कौन सा प्रान्त है, जहाँ खड़ी बोली का प्रसार और विस्तार नहीं। हिन्दी-भाषा के गद्य रूप में जिसका आधार खड़ी बोली है, भारतवर्ष के किस प्रधान नगर से साप्ताहिक और दैनिक पत्र नहीं निकलते। उसके पद्य-ग्रंथों का आदर भारत व्यापी है इसलिए खड़ी बोली आज दिन मँज गयी है और उसका रूप परिमार्जित हो गया है। व्रज-भाषा और अवधी आदि कुछ बोलियाँ अब भी समादरणीय हैं, अब भी उनमें सत्कविता करने वाले सज्जन हैं, विशेष कर व्रजभाषा में। परन्तु उन पर अधिकतर प्रान्तीयता का रंग चढ़ा हुआ है। यदि इस समय भारत-व्यापिनी कोई भाषा है तो खड़ी बोली ही है। पचास वर्ष में वह जितनी समुन्नत हुई, उतनी उन्नति करते किसी भाषा को नहीं देखा गया। उर्दू के प्रेमी जो कहें, पर वह हिन्दी की रूपान्तर मात्र है और उसी की गोद में पली है। और इसीलिए कुछ प्रान्तों में समाद्रित भी है। हिन्दी-भाषा के योग्य एवं गण्यमान्य विबुधों ने खड़ी बोली को जो रूप दिया है और जिस प्रकार उसे सर्व गुणालंकृत बनाया है वह उल्लेखनीय ही नहीं अभिनन्दनीय भी है। अब भी उसमें देश काल की आवश्यकताओं पर दृष्टि रख कर उचित परिवर्त्तन होते रहते हैं। वास्तव बात यह है कि खड़ी बोली की हिन्दी का स्वरूप इस समय सन्तोषजनक और सर्वांग पुष्ट है। इधर थोड़े दिनों से कुछ लोगों की उच्छृंखलता बढ़ गयी है, मनमानी होने लगी है। मुहावरे भी गढ़े जाने लगे हैं और कुछ मनमाने प्रयोग भी होने लगे हैं, किन्तु इसके कारण अनभिज्ञता, अपरिपक्वता और प्रान्तीयता हैं। भाषा में ही नहीं, भावों में भी कतर-ब्योंत हो रहा है, आसमान के तारे तोड़े जा रहे हैं, स्वतंत्रता के नाम पर मनस्विता का डिंडिम नाद कर कला को विकल बनाया जा रहा है या प्रतिभा उद्यान में नये फूल खिलाए जा रहे हैं। किन्तु ए मानस-उदधि की वे तरंगें हैं जो किसी समय विशेष रूप में तरंगित होकर फिर यथा काल अपने यथार्थ रूप में विलीन हो जाती हैं। भाषा का प्रवाह सदा ऐसा ही रहा है और रहेगा। परन्तु काल का नियंत्रण भी अपना प्रभाव रखता है, उसकी शक्ति भी अनिवार्य्य है।

मैंने हिन्दी-भाषा के आधुनिक रूप (खड़ी बोली) के प्रधान प्रधान सिद्धान्तों के विषय में जो थोड़े में कहा है, वह दिग्दर्शन मात्र है। अधिक विस्तार सम्भव न था। उन्हीं पर दृष्टि रखकर मैंने 'वैदेही-वनवास' के पद्यों की रचना की है। कवि-कर्म्म की दुरूहता मैंने पहले ही निरूपण की है, मनुष्य भूल और भ्रान्ति रहित होता नहीं। महाकवि भी इनसे सुरक्षित नहीं रह सके। कवितागत दोष इतने व्यापक हैं कि उनसे बड़े-बड़े प्रतिभावान् भी नहीं बच सके। मैं साधारण विद्या, बुद्धि का मनुष्य हूँ, इन सब बातों से रहित कैसे हो सकता हूँ। विबुधवृन्द और सहृदय सज्जनों से सविनय यही निवेदन है कि ग्रंथ में यदि कुछ गुण हों तो वे उन्हें अपनी सहज सदाशयता का प्रसाद समझेंगे, दोष ही दोष मिलें तो अपनी उदात्त चित्त-वृत्ति पर दृष्टि रखकर एक अल्प विषयामति को क्षमा दान करने की कृपा करेंगे।

दोहा
जिसके सेवन से बने पामर नर-सिरमौर।
राम रसायन से सरस है न रसायन और॥

हरिऔध
५-२-४०

१ उपवन

प्रथम सर्ग

-*-

उपवन

रोला

लोक - रंजिनी उपा - सुन्दरी रंजन - रत थी।
नभ-तल था अनुराग-रॅगा आभा-निर्गत थी ।।
धीरे धीरे तिरोभूत तामस होता था।
ज्योति-वीज प्राची-प्रदेश मे दिव बोता था ॥१॥

किरणों का आगमन देख अपा मुसकाई ।
मिले साटिका - लैस - टॅकी लसिता बन पाई ॥
अरुण-अंक से छटा छलक क्षिति-तल पर छाई।
भंग गान कर उठे विटप पर वजी वधाई ॥२॥

दिन मणि निकले, किरण ने नवल ज्योति जगाई।
मुक्त-मालिका विटप तृणावलि तक ने पाई॥
शीतल वहा समीर कुसुम-कुल खिले दिखाये।
तरु-पल्लव जगमगा उठे नव आभा पाये ॥३॥

सर-सरिता का सलिल सुचारु वना लहराया।
विन्दु-निचय ने रवि के कर से मोती पाया।
उठ उठ कर नाचने लगी वहु-तरल-तरंगे।
दिव्य बन गई वरुण-देव की विपुल उमंगे ॥४॥

सारा-तम टल गया अंधता भव की छूटी।
प्रकृति-कंठ-गत मुग्ध-करी मणिमाला टूटी ।।
बीत गई यामिनी दिवस की फिरी दुहाई।
बनी दिशाये दिव्य प्रभात प्रभा दिखलाई ॥५॥

एक रम्यतम-नगर सुधा-धवलित-धामों पर।
पड़ कर किरणें दिखा रही थी दृश्य-मनोहर ॥
गगन-स्पर्शी ध्वजा-पुंज के, रत्न-विमण्डित-
कनक-दण्ड, द्युति दिखा बनाते थे बहु-हर्पित ॥६॥

किरणें उनकी कान्त कान्ति से मिल जब लसती।
निज आभा को जब उनकी आभा पर कसती ॥
दर्शक हग उस समय न टाले से टल पाते।
वे होते थे मुग्ध, हृदय थे उछले जाते ॥७॥

३

प्रथम सर्ग

दमक-दमक कर विपुल-कलस जो कला दिखाते ।
उसे देख रवि ज्योति दान करते न अघाते ।।
दिवस काल में उन्हें न किरणे तज पाती थी।
आये संध्या-समय विवश वन हट जाती थी॥८॥

हिल हिल मंजुल-ध्वजा अलौकिकता थी पाती ।
दर्शक-दृग को बार वार थी मुग्ध वनाती ।।
तोरण पर से सरस-वाद्य ध्वनि जो आती थी।
मानों सुन वह उसे नृत्य-रत दिखलाती थी॥९॥

इन धामों के पार्श्व-भाग में बड़ा मनोहर ।
एक रम्य-उपवन था नन्दन-वन सा सुन्दर ।
उसके नीचे तरल - तरंगायित सरि-धारा ।
प्रवह-मान हो करती थी कल-कल-रव न्यारा ॥१०॥

"उसके उर मे लसी कान्त-अरुणोदय-लाली ।
किरणों से मिल दिखा रही थी कान्ति-निराली ॥
कियत्वाल उपरान्त अंक सरि का हो उज्वल ।
लगा गमगाने नयनों में भर कौतूहल ॥११॥

उठे 'बुलबुले कनक-कान्ति से कान्तिमान वन ।
लगे दिखाने सामूहिक अति - अद्भुत - नर्तन ।।
उठी तरंगें रवि कर का चुम्वन थी करती।
पाकर मंद - समीर विहरती उमग उभरती ॥१२॥

४

वैदेही-वनवास

सरित-गर्भ में पड़ा बिम्ब प्रासाद-निचय का।
कूल-विराजित विटप-राजि छाया अभिनय का ।।
दृश्य बड़ा था रम्य था महा-मंजु दिखाता ।
लहरों में लहरा लहरा था मुग्ध बनाता ॥१३॥

उपवन के अति-उच्च एक मंडप में विलसी।
मूर्ति-युगल इन दृश्यों के देखे थी विकसी।
इनमें से थे एक दिवाकर कुल के मण्डन । ।
श्याम गात आजानु- बाहु सरसीरुह - लोचन ॥१४॥

मर्यादा के धाम शील - सौजन्य - धुरंधर ।'
दशरथ - नन्दन राम परम - रमणीय - कलेवर ।।
थी दूसरी विदेह - नन्दिनी लोक - ललामा।
सुकृति-स्वरूपा सती विपुल-मंजुल-गुण-धामा ।।१५।।

वे बैठी पति साथ देखती थी सरि - लीला।
था वदनांबुज विकच वृत्ति थी संयम-शीला ।।
सरस मधुर वचनों के मोती कभी पिरोतीं।
कभी प्रभात - विभूति विलोक प्रफुल्लित होतीं ॥१६॥

बोले रघुकुल - तिलक प्रिये प्रातः - छबि प्यारी।
है नितान्त - कमनीय लोक - अनुरंजनकारी॥
प्रकृति-मृदुल-तम-भाव-निचय से हो हो लसिता ।
दिनमणि-कोमल-कान्ति व्याज से है सुविकसिता ॥१७॥

५

प्रथम सर्ग

संरयू सरि हो नहीं सरस बन है लहराती।
सभी ओर है छटा छलकती सी दिखलातो ॥
रजनी का वर-व्योम विपुल वैचित्र्य भरा है।
दिन में बनती दिव्य - दृश्य - आधार धरा है ॥१८॥

हो तरंगिता-लसिता-सरिता यदि है भाती ।
तो दोलित-तरु-राजि कम नही छटा दिखाती।
जल मे तिरती केलि मयी मछलियाँ मनोहर ।
कर देती हैं सरित-अंक को जो अति सुन्दर ।।१९।।

तो तरुओं पर लसे विहरते आते जाते ।
रंग विरंगे विहग-वृन्द कम नही लुभाते ।।
सरिता की उज्वलता तरुचय की हरियाली ।
रखती है छवि दिखा मंजुता-मुख की लाली ॥२०॥

है प्रभात उत्फुल्ल-मूर्ति कुसुमों में पाते।
आहा ! वे कैसे हैं फूले नही समाते ।।
मानों वे है महानन्द-धारा मे वहते ।
खोल खोल मुख वर-विनोद-वाते हैं कहते ।।२१।।

है उसकी माधुरी विहग - रट में मिल पाती।
जो मिठास से किसे नहीं है मुग्ध बनाती।
मंद मंद बह वह समीर सौरभ फैलाता।
सुख-स्पर्श सद्गंध - सदन है उसे बताता ॥२२॥

हैं उसकी दिव्यता दमक किरणे दिखलाती।
जगी-ज्योति उसको ज्योतिर्मय है बतलाती ।।
सहज-सरसता, मोहकता, सरिता है कहती।
ललित लहर-लिपि-माला में है लिखती रहती ॥२३॥

जगी हुई जनता निज कोलाहल के द्वारा ।
कर्म-क्षेत्र में बही विविध - कर्मों की धारा ।।
उसकी जाग्रत करण क्रिया को है जतलाती ।
नाना - गौरव - गीत सहज - स्वर से है गाती ॥२४॥

लोक-नयन-आलोक, रुचिर-जीवन-संचारक ।
स्फूर्ति - मूर्ति उत्साह - उत्स जागति- प्रचारक ।
भव का प्रकृत-स्वरूप - प्रदर्शक, छबि - निर्माता ।
है प्रभात उल्लास - लसित दिव्यता - विधाता ॥२५॥

कितनी है कमनीय - प्रकृति कैसे बतलायें ।
उसके सकल- अलौकिक गुण - गण कैसे गाये ॥
है अतीव-कोमला विश्व - मोहक - छबि वाली।
बड़ी सुन्दरी सहज - स्वभावा भोली - भाली ॥२६॥

करुणभाव से सिक्त सदयता की है देवी।
है संसृति की भूति-राशि पद-पंकज-सेवी ।।
हैं उसके बहु-रूप विविधता है वरणीया। .
प्रातः- कालिक-मूर्ति अधिक तर है रमणीया ॥२७॥

जनक - सुता ने कहा प्रकृति-महिमा है महती।
पर वह कैसे लोक-यातनाएँ है सहती॥
क्या है हृदय-विहीन ? तो अखिल-हृदय बना क्यों ?
यदि है सहृदय आँखों से ऑसू न छना क्यों ? ॥२८॥

यदि वह जड़ है तो चेतन क्यों, चेत, न, पाया।
दुख-दग्ध संसार किस लिये गया बनाया ॥
कितनी सुन्दर-सरस-दिव्य-रचना वह होती।
जिसमे मानस-हंस सदा पाता सुख-मोती ॥२९॥

कुछ पहले थी निशा सुन्दरी कैसी लसती ।
सिता-साटिका मिले रही कैसी वह हँसती ।।
पहन तारकावलि की मंजुल-मुक्ता-माला।
चन्द्र-वदन अवलोक सुधा का पी पी प्याला ॥३०॥

प्रायः उल्का पुंज पात से उद्भासित वन ।
दीपावलि का मिले सर्वदा दीप्ति - मान-तन ।
देखे कतिपय-विकच-प्रसूनों पर छवि छाई।
विभावरी थी विपुल विनोदमयी दिखलाई ॥३१॥

अमित-दिव्य-तारक-चय द्वारा विभु-विभुता की।
जिसने दिखलाई दिव-दिवता की वर-झॉकी ।।
भव-विराम जिसके विभवों पर है अवलंवित ।
वह रजनी इस काल काल द्वारा है कवलित ॥३२॥

जो मयंक नभतल को था वहु कान्त बनाता ।
वसुंधरा पर सरस-सुधा जो था बरसाता ॥
जो रजनी को लोक-रंजिनी है कर पाता।
वही तेज-हत हो अव है डूबता दिखाता ॥३३॥

जो सरयू इस समय सरस-तम है दिखलाती।
उठा उठा कर ललित लहर जो है ललचाती ॥
शान्त, धीर, गति जिसकी है मृदुता सिखलाती ।
ज्योतिमयी बन जो है अन्तर - ज्योति जगाती ॥३४॥

लावन का कर संग वही पातक करती है।
कर निमग्न बहु जीवों का जीवन हरती है ।।
डुबा बहुत से सदन, गिराकर तट-विटपी को।
करती है जल-मग्न शस्य-श्यामला मही को ॥३५॥

कल मैंने था जिन फूलों को फूला देखा।
जिनकी छबि पर मधुप-निकर को भूला देखा।
प्रफुल्लता जिनकी थी बहु उत्फुल्ल बनाती।
जिनकी मंजुल-महक मुदित मन को कर पाती ॥३६॥

उनमे से कुछ धूल में पड़े हैं दिखलाते ।
कुछ हैं कुम्हला गये और कुछ हैं कुम्हलाते ।।
कितने हैं छबि-हीन वने नुचते हैं कितने।
कितने हैं उतने न कान्त पहले थे जितने ॥३७॥

सुन्दरता में कौन कर सका समता जिनकी।
उन्हें मिली है आयु एक दिन या दो दिन की ।।
फूलों सा उत्फुल्ल कौन भव मे दिखलाया।
किन्तु उन्होंने कितना लघु-जीवन है पाया ॥३८॥

स्वर्णपुरी का दहन आज भी भूल न पाया।
बड़ा भयंकर-दृश्य उस समय था दिखलाया ।।
निरपराध बालक-विलाप अवला का क्रंदन ।
विवश-वृद्ध-वृद्धाओं का व्याकुल बन रोदन ॥३९।।

रोगी-जन की हाय हाय आहे कृश-जन की।
जलते जन की त्राहि त्राहि कातरता मन की ।।
ज्वाला से घिर गये व्यक्तियों का चिल्लाना।
अवलोके गृह-दाह गृही का थर्रा जाना ॥४०॥

भस्म हो गये प्रिय स्वजनों का तन अवलोके ।
उनकी दुर्गति का वर्णन करना रो रो के।
बहुत कलपना उसका जो था वारि न पाता।
जब होता है याद चित व्यथित है हो जाता ।।४१।।

समर-समय की महालोक संहारक लीला ।
रण भू का पर्वत समान ऊँचा शव-टीला ॥
वहती चारों ओर रुधिर की खर-तर-धारा ।
धरा कॅपा कर बजता हाहाकार नगारा ॥४२॥

क्रंदन, कोलाहल, बहु आहों की भरमारे ।
आहत जन की लोक प्रकंपित करी पुकारे ॥
कहाँ भूल पाई वे तो हैं भूल न पाती।
स्मृति उनकी है आज भी मुझे बहुत सताती ॥४३॥

आह ! सती सिरधरी प्रमीला का बहु क्रंदन।
उसकी बहु व्याकुलता उसका हृदयस्पंदन ।।
मेघनाद शव सहित चिता पर उसका चढ़ना।
पति प्राणा का प्रेम पंथ में आगे बढ़ना ॥४४॥

कुछ क्षण में उस स्वर्ग-सुन्दरी का जल जाना।
मिट्टी में अपना महान सौदर्य्य मिलाना ।।
बड़ी दुःख-दायिनी मर्म-वेधी-बाते हैं।
जिनको कहते खड़े रोंगटे हो जाते हैं ॥४५॥

पति परायणा थी वह क्यों जीवित रह पाती।
पति चरणों मे हुई अर्पिता पति की थाती ।। ।
धन्य भाग्य, जो उसने अपना जन्म बनाया।
सत्य-प्रेम-पथ-पथिका बन वहु गौरव पाया ॥४६॥

व्यथा यही है पड़ी सती क्यों दुख के पाले ।
पड़े प्रेम - मय उर में कैसे कुत्सित छाले ॥
आह ! भाग्य कैसे उस पति प्राणा का फूटा।
मरने पर भी जिससे पति पद-कंज न छूटा ॥४७॥

कलह मूल हूँ शान्ति इसी से मैं खोती हूँ।
मर्माहत मैं इसीलिये बहुधा होती हूँ।
जो पापिनी-प्रवृत्ति न लंका-पति की होती।
क्यों बढ़ता भूभार मनुजता कैसे रोती ।।४८।।

अच्छा होता भली-वृत्ति ही जो भव पाता।
मंगल होता सदा अमंगल मुख न दिखाता ।।
सबका होता भला फले फूले सब होते।
हँसते मिलते लोग दिखाते कही न रोते ॥४९।।

होता सुख का राज, कही दुख लेश न होता ।
हित रत रह, कोई न बीज अनहित का बोता ।
पाकर बुरी अशान्ति गरलता से छुटकारा ।
बहती भव में शान्ति-सुधा की सुन्दर धारा ॥५०॥

हो जाता दुर्भाव दूर सद्भाव सरसता।
उमड़ उमड़ आनन्द जलद सव ओर बरसता ॥
होता अवगुण मग्न गुण पयोनिधि लहराता।
गर्जन सुन कर दोष निकट आते थर्राता ॥५१॥

फूली रहती सदा मनुजता की फुलवारी ।
होती उसकी सरस सुरभि त्रिभुवन की प्यारी ॥
किन्तु कहूँ क्या है विडम्बना विधि की न्यारी ।
इतना कह कर खिन्न हो गई जनक दुलारी ॥५२॥

१२

वैदेही-वनवास

कहा राम ने यहाँ इसलिये मैं हूँ आया ।
मुदित कर सकूँ तुम्हें प्रियतमे कर मनभाया ।
किन्तु समय ने जब है सुन्दर समा दिखाया ।
पड़ी किस लिये हृदय-मुकुर में दुख की छाया ॥५३॥

गर्भवती हो रखो चित्त उत्फुल सदा ही।
पड़े व्यथित कर विपय की न उसपर परछॉही ।।
माता - मानस - भाव समूहों में ढलता है।
प्रथम उदर पलने ही में बालक पलता है ॥५४।।

हरे भरे इस पीपल तरु को प्रिये विलोको।
इसके चञ्चल - दीप्तिमान - दल को अवलोको ।
वर - विशालता इसकी है बहु - चकित बनाती ।
अपर द्रुमों पर शासन करती है दिखलाती ।।५।।

इसके फल दल से बहु-पशु-पक्षी पलते हैं।
पा इसका पंचाग रोग कितने टलते है।
दे छाया का दान सुखित सबको करता है।
स्वच्छ बना वह वायु दूपणों को हरता है ॥५६।।

मिट्टी मे मिल एक बीज, तम बन जाता है ।
जो सदैव बहुग' बीजों को उपजाता है।
प्रकट देखने मे विनाश उसका होता है।
किन्तु सृष्टि गति सरि का वह बनता सोता है ।।५७।।

शीतल मंद समीर सौरभित हो बहता है।
भव कानों में बात सरसता की कहता है ।
प्राणि मात्र के चित को वह पुलकित करता है।
प्रातः को प्रिय बना सुरभि भू मे भरता है ।।५८।।

सुमनावलि को हँसा खिलाता है कलिका को।
लीलामयी बनाता है लसिता लतिका को ।।
तरु दल को कर केलि-कान्त है कला दिखोता।
नर्तन करना लसित लहर को है सिखलाता ।।५९।।

ऐसे सरस पवन प्रवाह से, जो बुझ जावे ।
कोई दीपक या पत्ता गिरता दिखलावे ।।
या कोई रोगी शरीर सह उसे न पावे ।
या कोई तृण उड़ दव मे गिर गात जलावे ॥६०॥

तो समीर को दोपी कैसे विश्व कहेगा।
है वह अपचिति-रत न अत निर्दोप रहेगा ।।
है स्वभावत प्रकृति विश्वहित में रत रहती।
इसी लिये है विविध स्वरूपवती अति महती ॥६१॥

पंचभूत उसकी प्रवृत्ति के हैं परिचायक ।
है उसके विधान ही के विधि सविधि-विधायक।।
भव के सब परिवर्तन है स्वाभाविक होते ।
मंगल के ही वीज विश्व मे वे है बोते ॥६२॥

यदि है प्रातः दीप पवन गति से बुझ जाता।
तो होता है वही जिसे जन-कर कर पाता।
सूखा पत्ता नहीं किरण ग्राही होता है।
होके रस से हीन सरसताये खोता है ॥६३॥

हरित दलों के मध्य नहीं शोभा पाता है।
हो निस्सार चिटप में लटका दिखलाता है।
अतः पवन स्वाभाविक गति है उसे गिराती।
जिससे वह हो सके मृत्तिका बन महिथाती ॥६४॥

सहज पवन की प्रगति जो नहीं है सह जाती।
तो रोगी को सावधानता है सिखलाती ।।
रूपान्तर से प्रकृति उसे है डाँट बताती।
स्वास्थ्य नियम पालन निमित्त है सजग बनाती ॥६५॥

यह चाहता समीर न था तृण उड़ जल जाये।
थी न आग की चाह राख वह उसे बनाये ॥
किन्तु पलक मारते होगई उभय क्रियायें ।
होती हैं भव में प्रायः ऐसी घटनायें ॥६६॥

जो हो तृण के तुल्य तुच्छ उड़ते फिरते हैं।
प्रकृति करों से वे यों ही शासित होते हैं।
यह शासन कारिणी वृत्ति श्रीमती प्रकृति की।
है बहु मंगलमयो शोधिका है संमृति की ॥६७॥

१५

ऑधी का उत्पात पतन उपलों का बहुधा।
हिल हिल कर जो महानाश करती है वसुधा॥
ज्वालामुखी-प्रकोप उदधि का धरा निगलना।
देशों का विध्वंस काल का आग उगलना ॥६८॥

इसी तरह के भव-प्रपंच कितने हैं ऐसे ।
नही बताये जा सकते हैं वे हैं जैसे ।।
है असंख्य ब्रह्मांड स्वामिनी प्रकृति कहाती ।
बहु-रहस्यमय उसकी गति क्यों जानी जाती ॥६९॥

कहाँ किसलिये कव वह क्या करती है क्यों कर।
कभी इसे बतला न सकेगा कोई बुधवर ।।
किन्तु प्रकृति का परिशीलन यह है जतलाता ।
है स्वाभाविकता से उसका सच्चा नाता ।।७०॥

है वह विविध विधानमयी भव-नियमन-शीला ।
लोक-चकित-कर है उसकी लोकोत्तर लीला ।
सामञ्जस्यरता प्रवृत्ति सद्भाव भरी है।
चिरकालिक अनुभूति सर्व संताप हरी है ॥७१॥

यदि उसकी विकराल मूर्ति है कभी दिखाती ।
तो होती है निहित सदा उसमे हित थाती ।।
तप ऋतु आकर जो होता है ताप विधाता।
तो ला कर घन वनता है जग-जीवन-दाता ।।७२।।

जो ऑधी उठ कर है कुछ उत्पात मचाती।
धूल उड़ा डालियाँ तोड़ है विटप गिराती॥ ।
तो है जीवनप्रद समीर का शोधन करती।
नई हितकरी भूति धरातल में है भरती ॥७३॥

जहाँ लाभ प्रद अंश अधिक पाया जाता है।
थोड़ी क्षति का ध्यान वहाँ कब हो पाता है।
जहाँ देश हित प्रश्न सामने आ जाता है।
लाखों शिर अर्पित हो कटता दिखलाता है ।।७४।।

जाति मुक्ति के लिये आत्म-बलि दी जाती है ।
परम अमंगल क्रिया पुण्य कृति कहलाती है।
इस रहस्य को बुध पुंगव जो समझ न पाते।
तो प्रलयंकर कभी नहीं शंकर कहलाते ॥७५॥

सृष्टि या प्रकृति कृति को, बहुधा कह कर माया।
कुछ विबुधों ने है गुण-दोप-मयी बतलाया ।।
इस विचार से है चित् शक्ति कलंकित होती।
बहु विदिता निज सर्व शक्तिमत्ता है खोती ॥७६॥

किन्तु इस विपय पर अब मैं कुछ नहीं कहूँगा।
अधिक विवेचन के प्रवाह में नहीं बहूँगा ।।
फिर तुम हुई प्रफुल्ल हुआ मेरा मनभाया ।
प्रिये कहाँ तुमने ऐसा कोमल चित पाया ।।७७।।

सब को सुख हो कभी नहीं कोई दुख पाये।
सबका होवे भला किसी पर बला न आये।
कब यह संभव है पर है कल्पना निराली।
है इसमें रस भरा सुधा है इसमें ढाली ॥७८।।

दोहा

इतना कह रघुवंश-मणि, दिखा अतुल-अनुराग ।
सदन सिधारे सिय सहित, तज बहु-विलसित वाग।।७९।।


२ चिन्तित चित्त

द्वितीय सर्ग

-*-

चिन्तितः पृच्चित्तु

चतुष्पद

अवध के राज मन्दिरों मध्य ।
एक आलय था बहु-छबि-धाम ॥
खिंचे थे जिसमें ऐसे चित्र ।
जो कहाते थे लोक-ललाम ॥१॥

दिव्य-तम कारु-कार्य अवलोक ।
अलौकिक होता था आनन्द ।।
रत्नमय पञ्चीकारी देख ।
दिव विभा पड़ जाती थी मन्द ॥२॥

कला कृति इतनी थी कमनीय ।
दिखाते थे सब चित्र सजीव ॥
भाव की यथातथ्यता देख ।
दृष्टि होती थी मुग्ध अतीव ॥३॥

अंग-भंगी, आकृति की व्यक्ति ।
चित्र के चित्रण की थी पूर्ति ॥
ललित तम कर की खिंची लकीर ।
बनी थी दिव्य-भूति की मूर्ति ॥४॥

देखते हुए मुग्धकर - चिन्न ।
सदन में राम रहे थे घूम ।।
चाह थी चित्रकार मिल जाय ।
हाथ तो उसके लेवे चूम ॥५॥

इसी अवसर पर आया एक-
गुप्तचर वहाँ विकंपित - गात ।।
विनत हो चन्दन कर कर जोड़।
कही दुख से उसने यह बात ॥६॥

प्रभो यह सेवक प्रातःकाल ।
घूमता फिरता चारों ओर ।।
उस जगह पहुंचा जिसको लोग।
इस नगर का कहते हैं छोर ॥७॥

वहाँ पर एक रजक हो क्रुद्ध ।
रोक कर गृह प्रवेश का द्वार ॥
त्रिया को कड़ी दृष्टि से देख ।
पूछता था यह बारम्बार ॥८॥

बिताई गई कहाँ पर रात्रि ।
लगा कर लोक-लाज को लात ।।
पापिनी कुल में लगा कलंक ।
यहाँ क्यों आई हुए प्रभात ॥९॥

चली जा हो आँखों से दूर।
अब यहाँ क्या है तेरा काम ।।
कर रही है तू भारी भूल ।
जो समझती है मुझको राम ॥१०॥

रहीं जो पर-गृह में पट्मास ।
हुई है उनकी उन्हें प्रतीति ॥
वड़ों की बड़ी बात है किन्तु ।
कलंकित करती है यह नीति ॥११॥

प्रभो बतलाई थी यह बात ।
विनय मैंने की थी वहु वार ।।
नही माना जाता है ठीक ।
जनकजा पुनर्ग्रहण व्यापार ॥१२॥

आदि में थी यह चर्चा अल्प ।
कभी कोई कहता यह वात ।।
और कहते भी वे ही लोग ।
जिन्हे था धर्म-मर्म अज्ञात ॥१३॥

अब नगर भर में वह है व्याप्त ।
बढ़ रहा है जन चित्त-विकार ।।
जनपदों ग्रामों में सब ओर ।
हो रहा है उसका विस्तार ॥१४॥

किन्तु साधारण जनता मध्य ।
हुआ है उसका अधिक प्रसार ।।
उन्ही के भावों का प्रतिविम्ब ।
रजक का है निन्दित - उद्गार ॥१५॥

विवेकी विज्ञ सर्व - बुध - वृन्द ।
कर रहे हैं सद्बुद्धि प्रदान ॥
दिखाकर दिव्य - ज्ञान - आलोक ।
दूर करते हैं तम अज्ञान ॥१६॥

अवांछित हो पर है यह सत्य ।
बढ़ रहा है वहु - वाद - विवाद ॥
प्रभो मैं जान सका न रहस्य ।
किन्तु है निद्य लोक - अपवाद ॥१७॥

राम ने बनकर बहु - गंभीर ।
सुनी दुर्मुख के मुख की बात ।।
फिर उसे देकर गमन निदेश ।
सोचने लगे वन वहुत शान्त ॥१८॥

बात क्या है ? क्यों यह अविवेक? ।
जनकजा पर भी यह आक्षेप ।।
उस सती पर जो हो अकलंक ।
क्या बुरा है न पंक - निक्षेप ॥१९॥

निकलते ही मुख से यह बात ।
पड़ गई एक चित्र पर दृष्टि ।
देखते ही जिसके तत्काल ।
हगों में हुई सुधा की वृष्टि ॥२०॥

दारु का लगा हुआ अम्बार ।
परम-पावक-सय बन हो लाल ।
जल रहा था धू धू ध्वनि साथ ।
ज्वालमाला से हो विकराल ॥२१॥

एक स्वर्गीय - सुन्दरी स्वच्छ--
पूत - तम - बसन किये परिधान ॥
कर रही थी उसमें सुप्रवेश ।
कमला- मुख था उत्फुल्ल महान ।।२२।।

परम - देदीप्यमान हो अंग।
बन गये थे वहु - तेज - निधान ।।
हगों से निकल ज्योति का पुंज ।
बनाता था पावक को म्लान ।।२३।।

सामने खड़ा रिक्ष कपि यूथ ।
कर रहा था बहु जय जय कार ।।
गगन मे विलसे विवुध विमान ।
रहे बरसाते सुमन अपार ॥२४॥

बात कहते अंगारक पुंज ।
बन गये विकच कुसुम उपमान ?
लसी दिखलाई उस पर सीय ।
कमल पर कमलासना समान ॥२५॥

देखते रहे राम यह दृश्य ।
कुछ समय तक हो हो उद्ग्रीव ॥
फिर लगे कहने अपने आप ।
क्या न यह कृति है दिव्य अतीव ॥२६।।

मैं कभी हुआ नही संदिग्ध ।
हुआ किस काल में अविश्वास ।।
भरा है प्रिया चित्त मे प्रेम ।
हृदय मे है सत्यता निवास ॥२७॥

राजसी विभवों से मुँह मोड़।
स्वर्ग - दुर्लभ सुख का कर त्याग ।।
सर्व प्रिय सम्बन्धों को भूल ।
ग्रहण कर नाना विपय विराग ॥२८॥

गहन विपिनों में चौदह साल।
सदा छाया सम रह मम साथ ।।
साँसते सह खा फल दल मूल ।
कभी पी करके केवल पाथ ॥२९।।

दुग्ध फेनोपम अनुपम सेज ।
छोड़ मणि-मण्डित- कञ्चन - धाम ।
कुटी में रह सह नाना कष्ट ।
बिताये हैं किसने वसुयाम ॥३०॥

कमलिनी - सी जो है सुकुमार।
कुसुम कोमल है जिसका गात ॥
चटाई पर या भू पर पौढ़ ।
बिताई उसने है सब रात ॥३१॥

देख कर मेरे मुख की ओर ।
भूलते थे सब दुख के भाव ॥
मिल गये कहीं कंटकित पंथ। .
छिदे किसके पंकज से पॉव.॥३२॥

नही घबरा पाती थी कौन ।
देख फल दल के भाजन रिक्त ।
बनाती थी न किसे उद्विग्न ।
टपकती कुटी धरा जल सिक्त ॥३३॥

भूल अपना पथ का अवसाद।
बदन को बना विकच जलजात ।।
पास आ व्यजन डुलाती कौन ।
देख कर स्वेद-सिक्त मम गात ॥३४॥

हमारे सुख का मुख अवलोक ।
बना किसको वन सुर - उद्यान ।।
कुसुम कंटक, चन्दन, तप - ताप ।
प्रभंजन मलय - समीर समान ॥३५॥

कहाँ तुम और कहाँ वनवास ।
यदि कभी कहता चले प्रसंग ।।
तो विहँस कहती त्याग सकी न ।
चन्द्रिका चन्द्र देव का संग ॥३६॥

दिखाया किसने अपना त्याग ।
लगा लंका विभवों को लात ॥
सहे किसने धारण कर धीर ।
दानवों के अगणित - उत्पात ॥३७॥

दानवी दे दे नाना त्रास ।
बनाकर रूप बड़ा विकराल ॥
विकम्पित किसको बना सकी न ।
दिखाकर बदन विनिर्गत ज्वाल ॥३८॥

लोक-त्रासक-दशआनन भीति ।
उठी उसकी कठोर करवाल ॥
बना किसको न सकी बहु त्रस्त ।
सकी किसका न पतिव्रत टाल ॥३९।।

कौन कर नाना - व्रत - उपवास ।
गलाती रहती थी निज गात ।।
बिताया किसने संकट - काल ।
तरु तले बैठी रह दिन रात ॥४०॥

नहीं सकती जो पर दुख देख ।
हृदय जिसका है परम - उदार ।।
सवें जन सुख संकलन निमित्त ।
भरा है जिसके उर में प्यार ॥४१।।

सरलता की जो है प्रतिमूर्ति ।
सहजता है जिसकी प्रिय - नीति ।।
बड़े कोमल हैं जिसके भाव ।
परम - पावन है जिसकी प्रीति ।।४२॥

शान्ति - रत जिसकी मति को देख ।
लोप होता रहता है कोप ।
मानसिक - तम करता है दूर ।
दिव्य जिसके आनन का ओप ॥४३॥

सुरुचिमय है जिसकी चित-वृत्ति ।
कुरुचि जिसको सकती है छू न ।।
हृदय है इतना सरस दया ।
तोड़ पाते कर नहीं प्रसून ॥४४॥

करेगा उस पर शंका कौन ।
क्यों न उसका होगा विश्वास ।
यही था अग्नि - परीक्षा मर्म ।
हो न जिससे जग मे उपहास ।।४५।।

अनिच्छा से हो खिन्न नितान्त ।
किया था मैंने ही यह काम ।।
प्रिया का ही था यह प्रस्ताव ।
न लाञ्छित हो जिससे मम नाम ॥४६।।

पर कहाँ सफल हुआ उद्देश ।
लग रहा है जब वृथा कलंक ।।
किसी कुल - वाला पर वन वक्र ।
जब पड़ी लोक - दृष्टि निशंक ॥४७॥

सत्य होवे या वह हो झूठ।
या कि हो कलुपित चित्त प्रमाद ।।
निद्य है है अपकीर्ति - निकेत ।
लांछना - निलय लोक - अपवाद ॥४८॥

भले ही कुछ न कहें बुध-वृन्द ।
सज्जनों को हो सुने विषाद ।
किन्तु है यह जन-रव अच्छा न ।
अवांछित है यह वाद - विवाद ॥४९॥

मिल सका मुझे न इसका भेद ।
हो रहा है क्यों अधिक प्रसार ॥
बन रहा है क्या साधन - हीन ।
लोक - आराधन का व्यापार ॥५०॥

प्रकृति गत है, है उर में व्याप्त ।
प्रजा - रंजन की नीति - पुनीत ।।
दण्ड में यथा - उचित सर्वत्र ।
है सरलता सद्भाव गृहीत ॥५१॥

न्याय को सदा मान कर न्याय ।
किया मैंने न कभी अन्याय ॥
दूर की मैंने पाप - प्रवृत्ति ।
पुण्यमय करके प्रचुर - उपाय ।।५२।।

सवल के सारे अत्याचार ।
शमन में हूँ अद्यापि प्रवृत्त ।
निर्बलों का बल बन दल दुःख ।
विपुल पुलकित होता है चित्त ॥५३॥

रहा रक्षित उत्तराधिकार ।
छिना मुझसे कब किसका राज ॥
प्रजा की बनी प्रजा - सम्पत्ति ।
ली गई कभी न वह कर व्याज ॥५४॥

मुझे है कूटनीति न पसंद ।
सरलतम है मेरा व्यवहार ॥
वंचना विजितों को कर व्योंत ।
बचाया मैंने वारंवार ॥५५॥

समझ नृप का उत्तर - दायित्व ।
जान कर राज-धर्म का मर्म ।।
ग्रहण कर उचित नम्रता भाव ।
कर्मचारी करते हैं कर्म ॥५६॥

भूल कर भेद भाव की बात ।
विलसिता समता है सर्वत्र ।।
तुष्ट है प्रजामात्र बन शिष्ट ।
सीख समुचित स्वतंत्रता मंत्र ॥५७॥

परस्पर प्रीति का समझ लाभ ।
हुए मानवता की अनुभूति ॥
सुखित है जनता सुख - मुख देख ।
पा गये वांछित सकल - विभूति ॥५८।।

दानवों का हो गया निपात ।
तिरोहित हुआ प्रबल आतंक ॥
दूर हो गया धर्म का द्रोह ।
शान्तिमय बना मेदिनी अंक ॥५९॥

निरापद हुए सर्व - शुभ - कर्म ।
यज्ञ - वाधा का हुआ विनाश ॥
टल गया पाप - पुंज तम - तोम ।
विलोके पुण्य - प्रभात - प्रकाश ॥६०॥

कर रहे हैं सब कर्म स्वकीय ।
समझ कर वर्णाश्रम का मर्म ॥
बन गये हैं मर्यादा - शील ।
धृति सहित धारण करके धर्म ॥६१॥

विलसती है घर घर में शांति ।
भरा है जन जन में आनन्द ॥
कही है कलह न कपटाचार ।
न निन्दित-वृत्ति-जनित छल-छन्द ॥६२।।

हुए उत्तेजित मन के भाव ।
शान्त बन जाते हैं तत्काल ॥
याद कर मानवता का मंत्र ।
लोक नियमन पर ऑखें डाल ॥६३॥

समय पर जल देते हैं मेघ ।
सताती नहीं ईति की भीति ॥
दिखाते कही नही दुर्वृत्त ।
भरी है सब में प्रीति प्रतीति ॥६४॥

फिर हुई जनता क्यों अप्रसन्न ।
हुआ क्यों प्रबल लोक - अपवाद ॥
सुन रहे हैं क्यों मेरे कान ।
असंगत अ - मनोरम सम्वाद ॥६५॥

लग रहा है क्यो वृथा कलंक ।
खुला कैसे अकीर्ति का द्वार ॥
समझ मे आता नही रहस्य ।
क्या करूँ मैं इसका प्रतिकार ॥६६॥

दोहा

इन बातों को सोचते, कहते सिय गुण ग्राम ।
गये दूसरे गेह में, धीर धुरंधर राम ॥६७।।


३ मंत्रणा गृह

-*-

मन्त्रणा गृह

चतुष्पद

मंत्रणा गृह में प्रातःकाल ।
भरत लक्ष्मण रिपुसूदन संग ।।
राम बैठे थे चिन्ता - मग्न ।
छिड़ा था जनकात्मजा प्रसंग ॥१॥

कथन दुर्मुख का आद्योपान्त ।
राम ने सुना, कही यह बात ।।
अमूलक जन - रव होवे किन्तु ।
कीर्ति पर करता है पविपात ॥२॥

हुआ है जो उपकृत वह व्यक्ति ।
दोप को भी न कहेगा दोप ।।
बना करता है जन - रव हेतु ।
प्रायग. लोक का असन्ताप ॥३॥

प्रजा - रंजन हित - साधन भाव ।
राज्य - शागन का है वर - अंग ।।
है प्रकृति प्रकृत नीति प्रतिकृल ।
लोक आराधन व्रत का भंग ॥४॥

क्यों टले बढा लोक - अपवाद ।
इस विपय मे है क्या कर्तव्य ।।
अधिक हित होगा जो हो ज्ञात ।
बन्धुओं का क्या है वक्तव्य ॥५॥

भरत सविनय बोले ससार ।
विभामय होते, है तम - धाम ।।
वही है अधम जनों का वास ।
जहाँ है मिलते लोक - ललाम ॥६॥

तो नहीं नीच - मना है अल्प।
यदि मही मे है महिमावान ।।
बुरों को है प्रिय पर - अपवाद ।
भले है करते गौरव गान ।।७।।

किसी को है विवेक से प्रेम ।
किसी को प्यारा है अविवेक ।।
जहाँ है हंस - वंश - अवतंस ।
वारी पर है बक - वृत्ति अनेक ॥८॥

द्वेप परवश होकर ही लोग।
नहीं करते हैं निन्दावाद ।।
वृथा दंभी जन भी कर दंभ ।
सुनाते हैं अप्रिय सम्बाद ।।९॥

दूसरों की रुचि को अवलोक ।
कही जाती है कितनी बात ।।
कही पर गतानुगतिक प्रवृत्ति ।
निरर्थक करती है उत्पात ॥१०॥

लोक - आराधन है नृप - धर्म ।
किन्तु इसका यह आगय है न ।
सुनी जाये उनकी भी बात ।
जो बला ला पाते हैं चैन ॥११॥

प्रजा के सकल-वास्तविक-स्वत्त्व ।
व्यक्तिगत उसके सब-अधिकार ॥
उसे है प्राप्त सुखी है सर्व।
सुकृति से कर वैभव - विस्तार ॥१२॥

कहीं है कलह न वैर विरोध ।
कहाँ पर है धन धरा विवाद ।।
तिरस्कृत है कलुपित चितवृत्ति ।
त्यक्त है प्रबल - प्रपंच • प्रमाद ।।१३।।

सुधा है वहाँ वरसती आज ।
जहाँ था वरस रहा अंगार ||
वहाँ है श्रुत स्वर्गीय निनाद ।
जहाँ था रोदन हाहाकार ।।१४।।

गौरवित है मानव समुदाय ।
गिरा का उर में हुए विकास ।।
शिवा से है शिवता की प्राप्ति ।
रमा का है घर घर में वास ॥१५॥

वन गये है पारस सब मेरु ।
उदधि करते है रत्न प्रदान ।।
प्रसव करती है वसुधा स्वर्ण ।
वन बने है नन्दन उद्यान ॥१६॥

सुखद - सुविधा से हो सम्पन्न ।
सरसता है सरिता का गात ।।
बना रहता है पावन वारि ।
ज करता है सावन उत्पात ॥१७॥

सदा रह हरे भरे तरु - वृन्द ।
सफल वन करते है सत्कार ॥
दिखाते हैं उत्कुल्ल प्रसून ।
वहन कर वहु सौरभ संभार ॥१८॥

लोग तने है सुख - सर्वग्न ।
विकच टनना है नित जलजात ।।
बार है. बने पर्व के बार।
गत है दीप - मालिका गत ॥१९।।

हुआ अज्ञान का तिमिर दर।
ज्ञान का फैला है आलोक॥
सुखद है सकल लोक को काल।
बना अवलोकनीय है ओक॥२०॥

शान्ति-मय-वातावरण विलोक।
रुचिर चर्चा है चारों ओर॥
कीर्त्ति-राका-रजनी को देख।
विपुल-पुलकित है लोक चकोर॥२१॥

किन्तु देखे राकेन्दु विकास।
सुखित कब हो पाता है कोक॥
फूटती है
दिव्यता दिनमणि की अवलोक

जगत जीवनप्रद पावस काल।
देख उठते हैं अर्क

जगत ही है विचित्रता धाम ।
विविधता विधि की है विख्यात ॥
नही तो सुन पाता क्यों कान ।
अरुचिकर परम असंगत बात ॥२४॥

निद्य है रघुकुल तिलक चरित्र ।
लांछिता है पवित्रता मूर्ति ।।
पूत शासन में कहता कौन ।
जो न होती पामरता पूर्ति ॥२५॥

आप हैं प्रजा - वृन्द - सर्वस्व ।
लोक आराधन के अवतार ॥
लोकहित - पथ - कण्टक के काल ।
लोक मर्यादा पारावार ॥२६॥

बन गई देश काल अनुकूल ।
प्रगति जितनी थी हित विपरीत ॥
प्रजारजन की जो है नीति ।
वही है आदर सहित गृहीत ॥२७।।

जानते नही इसे हैं लोग ।
कहा जाता है किसे अभाव ॥
विलसती है घर घर में भूति ।
भरा जन - जन मे है सद्भाव ॥२८॥

रही जो कण्टक - पूरित राह ।
वहाँ अब बिछे हुए हैं फूल ॥
लग गये हैं अब वहाँ रसाल।
जहाँ पहले थे खड़े ववूल ॥२९।।

प्रजा में व्यापी है प्रतिपत्ति ।
भर गया है रग रग में ओज ॥
शस्य - श्यामला बनी मरु - भूमि ।
ऊसरों में हैं खिले सरोज ॥३०॥

नही पूजित है कोई व्यक्ति।
आज हैं पूजनीय गुण कर्म ॥
वही है मान्य जिसे है ज्ञात ।
मानसिक पीड़ाओं का मर्म ॥३१॥

इसलिये है यह निश्चित वात ।
प्रजाजन का यह है न प्रमाद ॥
कुछ अधम लोगों ने ही व्यर्थ ।
उठाया है यह निन्दावाद ॥३२॥

सर्व साधारण मे अधिकांश ।
हुआ है जन - रव का विस्तार ॥
मुख्यत. उन लोगों में जो कि ।
नहीं रखते मति पर अधिकार ॥३३॥

अन्य जन अथवा जो हैं विज्ञ ।
विवेकी हैं या हैं मतिमान ॥
जानते हैं जो मन का मर्म ।
जिन्हें है धर्म कर्म का ज्ञान ॥३४॥

सुने ऐसा असत्य अपवाद ।
गूंद लेते हैं अपने कान ॥
कथन कर नाना - पूत - प्रसग ।
दूर करते है जन - अज्ञान ॥३५॥

ज्ञात है मुझे न इसका भेद ।
कहाँ से, क्यों फैली यह बात ॥
किन्तु मेरा है यह अनुमान ।
पतित - मतिका है यह उत्पात ॥३६॥

महानद - सबल - सिधु के पार ।
रहा जो गन्धर्वो का राज ॥
वहाँ था होता महा - अधर्म ।
प्रायशः सद्धर्मो के व्याज ॥३७॥

कहे जाते थे वे गन्धर्व ।
किन्तु थे दानव सहश दुरंत ॥
न था उनके अवगुण का ओर।
न था अत्याचारों का अन्त ॥३८॥

न रक्षित था उनसे धन धाम ।
न लोगों का आचार विचार ॥
न ललनाकुल का सहज सतीत्त्व ।
न मानवता का वर व्यवहार ॥३९॥

एक कर में थी ज्वलित मशाल ।
दूसरे कर में थी करवाल ॥
एक करता नगरों का दाह ।
दूसरा करता भू को लाल ॥४०॥

किये पग-लेहन, हो, कर-बद्ध ।
कुजन का होता था प्रतिपाल ॥
सुजन पर बिना किये अपराध ।
वलाये दी जाती थी डाल ॥४१॥

अधमता का उड़ता था केतु ।
सदाशयता पाती थी शूल ॥
सदाचारी की खिंचती खाल ।
कदाचारी पर चढ़ते फूल ॥४२॥

राज्य में पूरित था आतंक ।
गला कर्त्तन था प्रातः - कृत्य ।।
काल वन होता था सर्वत्र ।
प्रजा प्रीड़न का ताण्डव नृत्य ॥४३॥

केकयाधिप ने यह अवलोक ।
शान्ति के नाना किये प्रयत्न ।
किन्तु वे असफल रहे सदैव ।
लुटे उनके भी अनुपम - रत्न ॥४४॥

इसलिये हुए वे वहुत क्रुद्ध ।
और पकड़ी कठोर तलवार ।।
हुआ उसका भीपण परिणाम ।
बहुत ही अधिक लोक सहार ॥४५।।

छिन गये राज्य हुए भयभीत ।
वचे गधों का सस्थान ।।
बन गया है पाञ्चाल प्रदेश ।
और यह अन्तर्वेद महान ।।४६।।

इस समर का संचालन सूत्र ।
हाथ में मेरे था अतएव ।।
आप से उसका बहु सम्पर्क ।
मानता है उनका अहमेव ।।४७।।

अतः यह मेरा है सन्देह ।
इस अमूलक जन - रव में गुप्त ।।
हाथ उन सव का भी है क्योंकि ।
कव हुई हिसा-वृत्ति विलुप्त ॥४८॥

उचित है, है अत्यन्त पुनीत ।
लोक आराधन की नृप - नीति ।।
किन्तु है सदा उपेक्षा योग्य ।
मलिन-मानस की मलिन प्रतीति ।।४९।।

भरा जिसमें है कुत्सित भाव ।
द्वेप हिंसामय जो है उक्ति ।।
मलिन करने को महती-कीर्ति ।
गढ़ी जाती है जो बहु युक्ति ॥५०॥

वह अवांछित है, है दलनीय।
दण्ड्य है दुर्जन का दुर्वाद ॥
सदा है उन्मूलन के योग्य ।
अमौलिक सकल लोक अपवाद ।।५१।।

जो भली है, है भव हित पूर्ति ।
लोक आराधन सात्विक नीति ॥
तो बुरी है, है स्वयं विपत्ति ।
लोक - अपवाद - प्रसूत - प्रतीति ॥५२॥

फैल कर जन - रव रूपी धूम ।
करेगा कैसे उसको म्लान ।।
गगन में भूतल में है व्याप्त ।
कीर्ति जो राका-सिता समान ॥५३।।

४३

चौपदे

बड़े भ्राता की बाते सुन ।
विलोका रघुकुल - तिलकानन ॥
सुमित्रा सुत फिर यो बोले।
हो गया व्याकुल मेरा मन ।।५४।।

आपकी भी निन्दा होगी।
समझ मैं इसे नही पाता।
खौलता है मेरा लोहू ।
क्रोध से मैं हूँ भर जाता ।।५५।।

आह । वह सती पुनीता है।
देवियों सी जिसकी छाया ।।
तेज जिसकी पावनता का।
नही पावक भी सह पाया ॥५६।।

हो सकेगी उसकी कुत्सा।
मैं इसे सोच नही सकता ।।
खड़े हो गये रोंगटे हैं।
गात भी मेरी है कॅपता ॥५७।।

यह जगत सदा रहा अंधा।
सत्य को कब इसने देखा ।
खीचता ही वह रहता है।
लांछना की कुत्सित रेखा ।।५८।।

आपकी कुत्सा किसी तरह ।
सहज ममता है सह पाती।
पर सुने पूज्या की निन्दा।
आग तन में है लग जाती ॥५९।।

सँभल कर वे मुँह को खोलें।
राज्य में है जिनको बसना ॥
चाहता है यह मेरा जी।
रजक की खिचवाले रसना ॥६०॥

प्रमादी होंगे ही कितने ।
मसल मैं उनको सकता हूँ।
क्यों न बकनेवाले समझे ।
बहक कर क्या मैं बकता हूँ ॥६१॥

अंध अंधापन से दिव की।
न दिवता कम होगी जो भर ॥
धूल जिसने रवि पर फेकी ।
गिरी वह उसके ही मुंह पर ॥६२।।

जलधि का क्या बिगड़ेगा जो।
गरल कुछ अहि उसमें उगले ॥
न होगी सरिता में हलचल।
यदि बहॅक कुछ मेंढक उछले ॥६३॥

विपिन कैसे होगा विचलित ।
हुए कुछ कुजन्तुओं का डर ॥
किये कुछ पशुओ के पशुता।
विकपित होगा क्यों गिरिवर ॥६४॥

धरातल क्यों धृति त्यागेगा।
कुछ कुटिल काकों के रव से ।।
गगन तल क्यों विपन्न होगा।
केतु के किसी उपद्रव से ॥६५॥

मुझे यदि आज्ञा हो तो मैं।
पचा दूँ कुजनो की वाई ।।
छुडा दूं छील छाल करके ।
कुरुचि उरकी कुत्सित काई ॥६६।।

कहा रिपुसूदन ने सादर ।
जटिलता है वढ़ती जाती ।।
बात कुछ ऐसी है जिसको ।
नहीं रसना है कह पाती ।।६७।।

पर कहूँगा, न कहूँ कैसे।
आपकी आज्ञा है ऐसी ॥
वात मथुरा मण्डल की मैं।
सुनाता हूँ वह है जैसी ॥६८।।

लवण अपने उद्योगों में।
सफल हो कभी नही सकता ।।
गये गंधर्व रसातल को।
रहा वह जिनका मुंह तकता ॥७४।।

बहाता है अब भी ऑसू ।
याद कर रावण की बाते ।।
पर उसे मिल न सकेगी अब ।
पाप से भरी हुई राते ॥७५॥

राज्य की नीति यथा संभव ।
उसे सुचरित्र बनायेगी ।
अन्यथा दुष्प्रवृत्ति उसकी।
कुकर्मों का फल पायेगी ॥७६।।

कठिनता यह है दुर्जनता।
मृदुलता से बढ़ जाती है ।
शिष्टता से नीचाशयता।
बनी दुर्दान्त दिखाती है॥७७।।

बिना कुछ दण्ड हुए जड़ की।
कब भला जड़ता जाती है।
मूढ़ता किसी मूढ़ मन की।
दमन से ही दब पाती है।॥७८॥

४९

दमन या दण्ड नीति मुझको ।
कभी भी रही नही प्यारी ।।
न यद्यपि छोड सका उनको ।
रहे जो इनके अधिकारी ॥८४॥

चतुष्पद
रहेगी भव मे कैसे शान्ति ।
क्रूरता किया करे जो क्रूर ।।
तो हुआ लोकाराधन कहाँ।
लोक - कण्टक जो हुये न दूर ।।८५।।

लोक-हित संमृति-शान्ति निमित्त ।
हुआ यद्यपि दुरन्त -- संग्राम ।।
किन्तु दशमुख, गन्धर्व - विनाश ।
पातको का ही था परिणाम ॥८६॥

है क्षमा- योग्य न अत्याचार ।
उचित है दण्डनीय का दण्ड ।।
निवारण करना है कर्तव्य ।
किसी पाषण्डी का पाषण्ड ॥८७॥

आर्त लोगों का मार्मिक - कष्ट ।
बहु - निरपराधो का संहार ।।
बाल - वृद्धो का करुण - विलाप ।
विवश - जनता का हाहाकार ।।८८।।

५१

किसी सम्भावित की अपकीर्ति ।
है रजनि - रंजन - अंक - कलक ।।
किन्तु है बुध - सम्मत यह उक्ति ।
कब भला धुला पंक से पंक ।।९४।।

जनकजा मे है दानव - द्रोह ।
और मैं उनकी बात मान ।
कराया करता हूँ अद्यापि ।
लोक - संहार कृतान्त समान ॥९५।।

यह कथन है सर्वथा असत्य । .
और है परम श्रवण - कटु-बात ॥
किन्तु उसको करता है पुष्ट ।
विपुल गंधर्वो पर पविपात ।।९६।।

पठन कर लोकाराधन - मत्र ।
करूँगा मैं इसका प्रतिकार !!
साधकर जनहित - साधन सूत्र ।
करूँगा घर घर शान्ति - प्रसार ।।९७।।

वन्धु - गण के विचार विज्ञात-
हो गये, सुनी उक्तियाँ सर्व ॥
प्राप्त कर साम - नीति से सिद्धि ।
बनेगा पावन जीवन - पर्व ॥९८॥

करूँगा बड़े से बड़ा त्याग।
आत्म - निग्रह का कर उपयोग।
हुए आवश्यक जन - मुख देख ।
सहूँगा प्रिया असह्य - वियोग ।।९९।।

मुझे यह है पूरा विश्वास ।
लोक-हित-साधन में सब काल ।।
रहेंगे आप लोग अनुकूल ।
धर्म - तत्वों पर ऑखे डाल ॥१००॥

दोहा

इतना कह अनुजों सहित, त्याग मंत्रणा-धाम ।
विश्रामालय में गये, राम - लोक - विश्राम ॥१०१॥

चतुर्थ सर्ग

--*-

वशिष्ठाश्रम

तिलोकी

अवधपुरी के निकट मनोरम - भूमि मे।
एक दिव्य-तम-आश्रम था शुचिता-सदन ॥
बड़ी अलौकिक-शान्ति वहाँ थी राजती ।
दिखलाता था विपुल-विकच भवका बदन ॥१॥

प्रकृति वहाँ थी रुचिर दिखाती सर्वदा ।
शीतल - मंद - समीर सतत हो सोरभित ।।
वहता था बहु-ललित दिशाओं को बना।
यावन - सात्विक - सुखद-भाव से हो भरित ॥२॥

५४

वैदेही-वनवास

हरी भरी तरु - राजि कान्त - कुसुमालि से।
विलसित रह फल - पुंज - भार से हो नमित ।।
शोभित हो मन - नयन - विमोहन दलो से ।
दर्शक जन को मुदित वनाती थी अमित ॥३॥

रंग विरंगी अनुपम - कोमलतामयी।
कुसुमावलि थी लसी पूत - सौरभ वसी ।।
किसी लोक - सुन्दर की सुन्दरता दिखा।
जी की कली खिलाती थी उसकी हँसी ॥४॥

कर उसका रसपान मधुप थे घूमते ।
गूंज गूंज कानों को शुचि गाना सुना ।।
आ आ कर तितलियाँ उन्हें थी चूमती ।
अनुरंजन का चाव दिखा कर चौगुना ।।५।।

कमल - कोप में कभी बद्ध होते न थे।
अंधे बनते थे न पुष्प - रज से भ्रमर ।।
कॉटे थे छेदते न उनके गात को।
नही तितिलियो के पर देते थे कतर ।।६।।

लता लहलही लाल लाल दल से लसी ।
भरती थी हग मे अनुराग - ललामता ।।
श्यामल - दल की बेलि बनाती मुग्ध थी।
दिखा किमी धन-नचि-तन की शुचि झ्यामता ॥७॥

वन प्रफुल्ल फल फूल दान में हो निरत ।
मंद मंद दोलित हो, वे थी विलसती ।।
प्रात' - कालिक सरस - पवन से हो सुखित ।
भू पर मंजुल मुक्तावलि थीं बरसती ।।८॥

विहग - वृन्द कर गान कान्त - तम - कंठ से ।
विरच विरच कर विपुल-विमोहक टोलियाँ।
रहे बनाते मुग्ध दिखा तन की छटा ।
बोल बोल कर बड़ी अनूठी बोलियाँ॥९॥

काक कुटिलता वहाँ न था करता कभी।
कॉ कॉ रव कर था न कान को फोड़ता।
पहुँच वहाँ के शान्त - वात - आवरण मे।
हिंसक खग भी हिसकता था छोड़ता ॥१०॥

नाच नाच कर मोर दिखा नीलम - जटित ।
अपने मजुल - तम पंखों की माधुरी ॥
खेल रहे थे गरल - रहित - अहि - वृन्द से।
वजा बजा कर पूत - वृत्ति की वॉसुरी ।।११।।

मरकत - मणि-निभ अपनी उत्तम - कान्ति से।
हरित - तृणावलि थी हृदयो को मोहती ।।
प्रातः - कालिक किरण - सालिका - सूत्र मे।
ओस - विन्दु की मुक्तावलि थी पोहती ॥१२॥

विपुल - पुलकिता नवल - शस्य सी श्यामला।
बहुत दूर तक दूर्वावलि थी शोभिता ।।
नील - कलेवर - जलधि ललित - लहरी समा।
मंद - पवन से मंद मंद थी दोलिता ।।१३।।

कल कल रव आकलिता - लसिता - पावनी ।
गगन - विलसिता सुर - सरिता सी सुन्दरी ॥
निर्मल - सलिला लीलामयी लुभावनी ।
आश्रम सम्मुख थी सरसा - सरयू सरी ॥१४॥

परम - दिव्य - देवालय उसके कूल के।
कान्ति - निकेतन पूत - केतनों को उड़ा॥
पावनता भरते थे मानस - भाव में।
पातक - रत को पातक पंजे से छुड़ा ॥१५॥

वेद - ध्वनि से मुखरित वातावरण था।
स्वर - लहरी स्वर्गिक - विभूति से थी भरी ॥
अति - उदात्त कोमलतामय - आलाप था।
मंजुल - लय थी हृत्तंत्री झंकृत करी ॥१६॥

धीरे धीरे तिमिर - पुंज था टल रहा ।
रवि - स्वागत को उपासुन्दरी थी खड़ी ॥
इसी समय सरयू - सरि - सरस - प्रवाह में।
एक दिव्यतम नौका दिखलाई पड़ी ॥१७॥

जब आकर अनुकूल - कूल पर वह लगी।
तब रघुवंश - विभूपण उस पर से उतर ।।
परम - मन्द - गति से चल कर पहुंचे वहाँ।
आश्रम मे थे जहाँ राजते ऋपि प्रवर ॥१८॥

रघुनन्दन को वन्दन करते देख कर ।
मुनिवर ने उठ उनका अभिनन्दन किया ।।
आशिष दे कर प्रेम सहित पूछी कुशल ।
तदुपरान्त आदर से उचितासन दिया ॥१९।।

सौम्य - मूर्ति का सौम्य - भाव गंभीर - मुख ।
आश्रम का अवलोक शान्त - वातावरण ।।
विनय - मूर्ति ने बहुत विनय से यह कहा ।
निज - मर्यादित भावों का कर अनुसरण ।।२०।।

आपकी कृपा के बल से सब कुशल है।
सकल - लोक के हित व्रत मे मैं हूँ निरत ।।
प्रजा सुखित है शान्तिमयी है मेदिनी ।
सहज - नीति रहती है सुकृतिरता सतत ॥२१॥

किन्तु राज्य का संचालन है जटिल-तम ।
जगतीतल है विविध - प्रपंचो से भरा।
है विचित्रता से जनता परिचालिता।
सदा रह सका कब सुख का पादप हरा ।।२२।।

इतना कह कर हंस - वंश - अवतंस ने।
दुर्मुख की सव बाते गुरु से कथन की।
पुनः सुनाई भ्रातृ - वृन्द की उक्तियाँ।
जो हित-पट पर मति-मृदु-कर से थीं अॅकी ॥२३॥

तदुपरान्त यह कहा दमन वांछित नही ।
साम - नीति अवलम्बनीय है अब मुझे ॥
त्याग करूँ तब बड़े से बड़ा क्यों न मैं।
अंगीकृत है लोकाराधन जब मुझे ॥२४॥

हैं विदेहजा मूल लोक - अपवाद की।
तो कर दूं मैं उन्हें न क्यों स्थानान्तरित ।।
यद्यपि यह है बड़ी मर्म - वेधी - कथा।
तथा व्यथा है महती - निर्ममता - भरित ॥२५॥

किन्तु कसौटी है विपत्ति मनु - सूनु की।
स्वयं कष्ट सह भव - हित - साधन श्रेय है।
आपत्काल, महत्त्व - परीक्षा - काल है।
संकट मे धृति धर्म प्राणता ध्येय है ॥२६॥

ध्वंस नगर हों, लुटे लोग, उजड़े सदन ।
गले कट, उर छिदे, महा - उत्पात हो।
वृथा मर्म - यातना विपुल - जनता सहे।
बाल वृद्ध वनिता पर वज्र - निपात हो ॥२७।।

इन बातों से तो अब उत्तम है। यही।
यदि वनती है वात, स्वयं मैं सब सहूँ ।।
हो प्रियतमा वियोग, प्रिया व्यथिता बने।
तो भी जन-हित देख अविचलित-चित रहूँ ॥२८॥

प्रश्न यही है कहाँ उन्हें मैं भेज दूं।
जहाँ शान्त उनका दुखमय जीवन रहे ।।
जहाँ मिले वह वल जिसके अवलंब से।
मर्मान्तिक बहु - वेदन जाते हैं सहे ॥२९॥

आप कृपा कर क्या बतलायेगे मुझे।
वह शुचि - थल जो सब प्रकार उपयुक्त हो॥
जहाँ बसी हो शान्ति लसी हो दिव्यता।
जो हो भूति - निकेतन भीति - विमुक्त हो ॥३०॥

कभी व्यथित हो कभी वारि हग में भरे।
कभी हृदय के उद्वेगों का कर दमन ।
वाते रघुकुल - रवि की गुरुवर ने सुनी ।
कभी धीर गंभीर नितान्त - अधीर वन ॥३१।।

कभी मलिन - तम मुख - मण्डल था दीखता ।
उर मे वहते थे अशान्ति सोते कभी ।।
कभी संकुचित होता भाल विशाल था ।
युगल - नयन विस्फारित होते थे कभी ॥३२॥

कुछ क्षण रह कर मौन कहा गुरुदेव ने।
नृपवर यह ससार म्वार्थ - सर्वम्ब है।
आत्म - परायणता ही भव मे है भरी।
प्राणी को प्रिय प्राण समान निजस्व है ॥३३

अपने हित साधन की ललकों में पडे ।
अहित लोक लालों के लोगों ने किये ॥
प्राणिमात्र के दुख को भव - परिताप को।
तृण गिनता है मानव निज सुख के लिये ॥३४॥

सभी सॉसते सह बलाओ में फंसे ।
करे लोग विकराल काल का सामना ।।
तो भी होगी नहीं अल्प भी कुण्ठिता ।
मानव की ममतानुगामिनी कामना ।।३५।।

किसे अनिच्छा प्रिय इच्छाओं से हुई।
वांछाओं के बन्धन मे हैं बद्ध सब ।।
अर्थ लोभ से कहाँ अनर्थ हुआ नही ।
इष्ट सिद्धि के लिये अनिष्ट हुए न कव ॥३६॥

ममता की प्रिय - रुचियाँ वाधाये पड़े।
बन जाती जनता निमित्त हैं ईतियाँ ।।
विबुध - वृन्द की भी गत देती हैं बना ।
गौरव - गर्वित - गौरवितों की वृत्तियाँ ॥३७॥

तम - परि - पूरित अमा - यामिनी - अंक में।
नही विलसती मिलती है राका - सिता ॥
होती है मति, रहित सात्विकी - नीति से ।
स्वत्व - ममत्व महत्ता - सत्ता मोहिता ॥३८॥

किन्तु हुए हैं महि मे ऐसे नृमणि भी।
मिली देवतो जैसी जिनमे दिव्यता ।।
जो मानवता तथा महत्ता मूर्ति थे।
भरी जिन्होने भव - भावो मे भव्यता ॥३९॥

वैसे ही है आप भूतियाँ आप की।
हैं तम - भरिता - भूमि की अलौकिक - विभा ।।
लोक - रंजिनी पूत - कीर्ति - कमनीयता।
है सज्जन सरसिज निमित्त प्रात - प्रभा॥४०॥

बात मुझे लोकापवाद की ज्ञात है।
वह केवल कलुपित चित का उद्गार है।
या प्रलाप है ऐसे पामर - पुंज का।
अपने उर पर जिन्हें नहीं अधिकार है ॥४१।।

होती है सुर - सरिता अपुनीता नही ।
पाप - परायण के कुत्सित आरोप से ॥
होंगी कभी अगौरविता गौरी नही।
किन्ही अन्यथा कुपित जनों के कोप से ॥४२॥

रजकण तक को जो करती है दिव्य तम ।
वह दिनकर की विश्व - व्यापिनी - दिव्यता ॥
हो पायेगी बुरी न अंधों के बके ।
कहे उलूकों के न बनेगी निन्दिता ।।४३।।

ज्योतिमयी की परम - समुज्ज्वल ज्योति को।
नहीं कलंकित कर पायेगी कालिमा ॥
मलिना होगी किसी मलिनता से नहीं।
ऊपादेवी की लोकोत्तर - लालिमा ॥४४॥

जो सुकीर्ति जन - जन - मानस में है लसी।
जिसके द्वारा धरा हुई है धवलिता ।।
सिता - समा जो है दिगंत में व्यापिता।
क्यों होगी वह खल कुत्सा से कलुषिता ।।४५।।

जो हलचल लोकापवाद आधार से।
है उत्पन्न हुई, दुरन्त है हो रही ।
उसका उन्मूलन प्रधान - कर्त्तव्य है।
किन्तु आप को दमन - नीति प्रिय है नहीं ॥४६॥

यद्यपि इतनी राजशक्ति है बलवती ।
कर देगी उसका विनाश वह शीघ्र तम ।।
पर यह लोकाराधन - व्रत - प्रतिकूल है।
अतः इष्ट है शान्ति से शमन लोक भ्रम ॥४७॥

सामनीति का मैं विरोध कैसे करूँ।
राजनीति को वह करती है गौरवित ।।
लोकाराधन ही प्रधान नृप - धर्म है।
किन्तु आपका व्रत विलोक मैं हूँ चकित ॥४८॥

त्याग आपका है उदात्त धृति धन्य है।
लोकोत्तर है आपकी सहनशीलता ॥
है अपूर्व आदर्श लोकहित का जनक ।
है महान भवदीय नीति - मर्मज्ञता ॥४९॥

आप पुरुष हैं नृप व्रत पालन निरत हैं।
पर होवेगी क्या पति प्राणा की दशा ।।
आह । क्यों सहेगी वह कोमल हृदय पर ।
आपके विरह की लगती निर्मम - कशा ॥५०॥

जो हो पर पथ आपका अतुलनीय है।
लोकाराधन की उदार - तम - नीति है।
आत्मत्याग का बड़ा उच्च उपयोग है।
प्रजा - पुंज की उसमे भरी प्रतीति है ॥५१॥

आर्य - जाति की यह चिरकालिक है प्रथा ।
गर्भवती प्रिय - पत्नी को प्रायः नृपति ।।
कुलपति पावन - आश्रम मे हैं भेजते ।
हो जिससे सब - मंगल, शिशु हो शुद्धमति ॥५२॥

है पुनीत - आश्रम वाल्मीकि - महर्षि का।
पतित - पावनी सुरसरिता के कूल पर ।।
वास योग्य मिथिलेश सुता के है वही !
सब प्रकार वह है प्रशान्त है श्रेष्ठतर ॥५३॥

वे कुलपति हैं सदाचार - सर्वस्व हैं।
वहाँ बालिका - विद्यालय भी है विशद ॥
जिसमें सुरपुर जैसी हैं बहु - देवियाँ।
जिनका शिक्षण शारदा सदृश है वरद ॥५४॥

वहाँ ज्ञान के सब साधन उपलब्ध हैं।
सब विपयों के बहु विद्यालय हैं बने ।
दश - सहस्र वर - बटु विलसित वे हैं, वहाँ-
शान्ति वितान प्रकृति देवी के हैं तने ॥५५॥

अन्यस्थल मे जनक - सुता का भेजना।
संभव है वन जाये भय की कल्पना ।।
आपकी महत्ता को समझेगे न सब ।
शंका है, बढ़ जाये जनता - जल्पना ॥५६॥

गर्भवती हैं जनक - नन्दिनी इसलिये ।
उनका कुलपति के आश्रम मे भेजना ।।
सकल - प्रपंचो पचड़ों से होगा रहित ।
कही जायगी प्रथित - प्रथा - परिपालना ॥५७।।

जैसी इच्छा आपकी विदित, हुई है।
वाल्मीकाश्रम वैसा पुण्य - स्थान- है।
अत वहाँ ही विदेहजा को भेजिये |
वह है शान्त, सुरक्षित, सुकृति-निधान है ।।५८।।

किन्तु आपसे यह विशेष अनुरोध है।
सब बाते कान्ता को बतला दीजिये।
स्वयं कहेगी वह पति प्राणा आप से।
लोकाराधन में विलंब मत कीजिये ॥५९॥

सती - शिरोमणि पति - परायणा पूत - धी।
वह देवी है दिव्य - भूतियों से भरी ।।
है उदारतामयी सुचरिता सव्रता ।
जनक - सुता है परम - पुनीता सुरसरी ।।६०॥

जो हित - साधन होता हो पति - देव का ।
पिसे न जनता, जो न तिरस्कृत हों कृती ॥
तो संमृति में है वह संकट कौन सा।
जिसे नही सह सकती है ललना सती ॥६१॥

प्रियतम के अनुराग - राग मे रेंग गये।
रहती जिसके मंजुल - मुख की लालिमा ॥
सिता - समुज्वल उसकी महती कीत्ति में।
वह देखेगी कैसे लगती कालिमा ॥६२।।

अवलोकेगी अनुत्फुल्ल वह क्यों उसे ।
जिस मुख को विकसित विलोकती थी सदा ।।
देखेगी वह क्यों पति - जीवन का असुख ।
जो उत्सर्गी - कृत - जीवन थी सर्वदा ॥६॥

दोहा

सुन बाते गुरुदेव की, सुखित हुए श्रीराम ।
आज्ञा मानी ली विदा, सविनय किया प्रणाम ॥६४॥


५ सती सीता

खुती वृशित

-*-

ताटंक

प्रकृति-सुन्दरी विहँस रही थी चन्द्रानन था दमक रहा।
परम-दिव्य बन कान्त-अंक में तारक-चय था चमक रहा ॥
पहन श्वेत-साटिका सिता की वह लसिता दिखलाती थी।
ले ले सुधा सुधा-कर-कर से वसुधा पर बरसाती थी ॥१॥

नील-नभोमण्डल बन बन कर विविध-अलौकिक-दृश्य निलय ।
करता था उत्फुल्ल हृदय को तथा हगों को कौतुकमय ।।
नीली पीली लाल बैंगनी रंग बिरंगी उडु अवली ।
बनी दिखाती थी मनोज्ञ तम छटा-पुंज की केलि-थली ॥२॥

कर फुलझड़ी क्रिया उल्काये दिवि को दिव्य बनाती थी।
भरती थीं दिगंत मे आभा जगती-ज्योति जगाती थी।
किसे नही मोहती, देखने को कब उसे न रुचि ललकी ।
उनकी कनक-कान्ति-लीकों से लसी नीलिमा नभ-तल की ॥३॥

जो ज्योतिर्मय बूटों से बहु सज्जित हो था कान्त बना।
अखिल-कलामय कुल लोकों का अति कमनीय वितान तना ॥
दिखा अलौकिकतम-विभूतियाँ चकित चित्त को करता था।
लीलामय की लोकोत्तरता लोक - उरों में भरता था॥४।।

राका-रजनी अनुरंजित हो जन - मन - रंजन में रत थी।
प्रियतम-रस से सतत सिक्त हो पुलकित ललकित तद्गत थी॥
ओस-विन्दु से विलस अवनि को मुक्ता माल पिन्हाती थी।
विरच किरीटी गिरि को तरु-दल को रजताभ बनाती थी ।।५।।

राज-भवन की दिव्य -अटा पर खड़ी जनकजा मुग्ध बनी।
देख रही थीं गगन-दिव्यता सिता-विलसिता-सित अवनी ॥
मंद मंद मारुत बहता था रात दो घड़ी बीती थी।
छत पर बैठी चकित - चकोरी सुधा चाव से पीती थी ।।६।।

थी सब ओर शान्ति दिखलाती नियति - नटी नर्तनरत थी।
फूली फिरती थी प्रफुल्लता उत्सुकताति तरंगित थी।
इसी समय बढ़ गया वायु का वेग, क्षितिज पर दिखलाया-
एक लघु - जलद - खण्ड पूर्व में जो बढ़ वारिद वन पाया ॥७॥

पहले छोटे छोटे घन के खण्ड घूमते दिखलाये।
फिर छायामय कर क्षिति - तल को सारे नभतल में छाये ।
तारापति छिप गया आवरित हुई तारकावलि सारी।
सिता बनी असिता, छिनती दिखलाई उसकी छवि - न्यारी ॥८॥

दिवि-दिव्यता अदिव्य बनी अब नहीं दिग्वधू हॅसती थी।
निशा-सुन्दरी की सुन्दरता अब न हगों में बसती थी ।।
कभी घन-पटल के घेरे में झलक कलाधर जाता था।
कभी चन्द्रिका बदन दिखाती कभी तिमिर घिर आता था ॥९॥

यह परिवर्तन देख अचानक जनक-नन्दिनी अकुलाई ।
चल गयंद-गति से अपने कमनीयतम अयन में आई ॥
उसी समय सामने उन्हें अति-कान्त विधु-बदन दिखलाया।
जिस पर उनको पड़ी मिली चिरकालिक-चिन्ता को छाया ॥१०॥

प्रियतम को आया विलोक आदर कर उनको बैठाला।
इतनी हुई प्रफुल्ल सुधा का मानों उन्हें मिला प्याला ।।
बोली क्यों इन दिनों आप इतने चिन्तित दिखलाते हैं।
वैसे खिले सरोज - नयन किसलिये न पाये जाते हैं ।।११।।

वह त्रिलोक-मोहिनी-विकचता वह प्रवृत्ति - आमोदमयी ।
वह विनोद की वृत्ति सदा जो असमंजस पर हुई जयी ।
वह मानस की महा - सरसता जो रस बरसाती रहती।
वह स्निग्धता सुधा-धारा सी जो वसुधा पर थी बहती ॥१२॥

क्यों रह गई न वैसी अब क्यों कुछ बदली दिखलाती है।
क्यों राका की सिता में न पूरी सितता मिल पाती है ।।
बड़े बड़े संकट -समयों मे जो मुख मलिन न दिखलाया।
अहह किस लिये आज देखती हूँ मैं उसको कुम्हलाया ॥१३।।

पड़े बलाओं में जिस पेशानी पर कभी न बल आया।
उसे सिकुड़ता बार बार क्यों देख मम हगों ने पाया ।।
क्यों उद्वेजक - भाव आपके आनन पर दिखलाते हैं।
क्यों मुझको अवलोक आपके हग सकरुण हो जाते हैं ॥१४॥

कुछ विचलित हो अति-अविचल-मति क्यों बलवत्ता खोती है।
क्यों आकुलता महा - धीर - गंभीर हृदय में होती है।
कैसे तेजः - पुंज सामने किस बल से वह अड़ती है।
कैसे रघुकुल-रवि-आनन पर चिन्ता छाया पड़ती है ॥१५॥

देख जनक - तनया का आनन सुन उनकी बाते सारी।
बोल सके कुछ काल तक नही अखिल-लोक के हितकारी ।
फिर बोले गंभीर भाव से अहह प्रिये क्या बतलाऊँ।
है सामने कठोर समस्या कैसे भला न घबराऊँ ॥१६॥

इतना कह लोकापवाद की सारी बातें बतलाई ।
गुरुताये अनुभूत उलझनों की भी उनको जतलाई ।
गन्धर्वो के महा-नाश से प्रजा - वृन्द का कॅप जाना।
लवणासुर का गुप्त भाव से प्रायः उनको उकसाना ॥१७॥

लोकाराधन में वाधाये खड़ी कर रहा है कैसी।
यह बतला फिर कहा उन्होने शान्ति - अवस्था है जैसी॥
तदुपरांत बन संयत रघुकुल-पुंगव ने यह बात कही।
जो जन-रव है वह निन्दित है, है वह नही कदापि सही ॥१८॥

यह अपवाद लगाया जाता है मुझको उत्तेजित कर ।
द्रोह - विवश दनुजों का नाश कराने में तुम हो तत्पर ।
इसी सत्र से कतिपय - कुत्साओं की है कल्पना हई।
अविवेकी जनता के मुख से निन्दनीय जल्पना हुई ॥१९॥

दमन नही मुझको वांछित है तुम्हें भी न वह प्यारा है।
सामनीति ही जन अशान्ति-पतिता की सुर-सरि-धारा है।
लोकाराधन के बल से लोकापवाद को दल दूंगा।
कलुषित-मानस को पावन कर मैं मन वांछित फल लूंगा ॥२०॥

इच्छा है कुछ काल के लिये तुमको स्थानान्तरित करूँ।
इस प्रकार उपजा प्रतीति में प्रजा-पुंज की भ्रान्ति हरूँ ॥
क्यों दूसरे पिसे, संकट में पड़, बहु दुख भोगते रहें।
क्यों न लोक-हित के निमित्त जो सह पाये हम स्वयं सहें ॥२१॥

जनक - नन्दिनी ने हग में आते ऑसू को रोक कहा।
प्राणनाथ सब तो सह लूंगी क्यों जायेगा विरह सहा ॥
सदा आपका चन्द्रानन अवलोके ही मैं जीती हूँ।
रूप-माधुरी-सुधा तृषित बन चकोरिका सम पीती हूँ ॥२२॥

बदन विलोके बिना बावले युगल - नयन बन जायेगे।
तार वॉध बहते ऑसू का वार - वार घबरायेगे।
मुंह जोहते बीतते बासर राते सेवा में कटतीं।
हित-वृत्तियाँ सजग रह पल-पल कभी न थी पीछे हटती ॥२३॥

मिले बिना ऐसा अवसर कैसे मैं समय बिताऊँगी।
अहह आपको विना खिलाये मैं कैसे कुछ खाऊँगी॥
चित्त-विकल हो गये विकलता को क्यों दूर भगाऊँगी।
थाम कलेजा वार - बार कैसे मन को समझाऊँगी ।।२४।।

क्षमा कीजिये आकुलता में क्या कहते क्या कहा गया ।
नही उपस्थित कर सकती हूँ मैं कोई प्रस्ताव नया ।।
अपने दुख की जितनी बाते मैंने हो उद्विग्न कही।
आपको प्रभावित करने का था उनका उद्देश्य नही ।।२५।।

वह तो स्वाभाविक - प्रवाह था जो मुँह से बाहर आया।
आह ! कलेजा हिले कलपता कौन नहीं कव दिखलाया ।
किन्तु आप के धर्म का न जो परिपालन कर पाऊँगी।
सहधर्मिणी नाथ की तो मैं कैसे भला कहाऊँगी ॥२६॥

वही करूँगी जो कुछ करने की मुझको आज्ञा होगी।
'त्याग, करूँगी, इष्ट सिद्धि के लिये वना मन को योगी ।।
सुख - वासना स्वार्थ की चिन्ता दोनों से मुंह मोड़ेंगी।
लोकाराधन या प्रभु - आराधन निमित्त सब छोड़ेगी ।।२७।।

भवहित - पथ में क्लेशित होता जो प्रभु - पद को पाऊँगी।
तो सारे कण्टकित - मार्ग में अपना हृदय विछाऊँगी ।।
अनुरागिनी लोक - हित की वन सच्ची-शान्ति-रता हूँगी।
कर अपवर्ग - मंत्र का साधन तुच्छ स्वर्ग को मममँगी ।।२८।।

यदि कलंकिता हुई कीर्ति तो मुँह कैसे दिखलाऊँगी।
जीवनधन पर उत्सर्गित हो जीवन धन्य बनाऊँगो ।
है लोकोत्तर त्याग आपका लोकाराधन है न्यारा।
कैसे संभव है कि वह न हो शिरोधार्य मेरे द्वारा ।।२९।।

विरह - वेदनाओं से जलती दीपक सम दिखलाऊँगी।
पर आलोक - दान कर कितने उर का तिमिर भगाऊँगी ।।
बिना बदन अवलोके आँखे ऑसू सदा बहायेगी।
पर मेरे उत्तप्त चित्त को सरस सदैव बनायेगी ॥३०॥

आकुलताये बार - बार आ मुझको बहुत सतायेगी।
किन्तु धर्म - पथ मे धृति-धारण का सन्देश सुनायेगी।
अन्तस्तल की विविध-वृत्तियाँ बहुधा व्यथित बनायेगी।
किन्तु वंद्यता विवुध-वृन्द - वन्दित की बतला जायेगी ॥३१॥

लगी लालसाये लालायित हो हो कर कलपायेगी।
किन्तु कल्पनातीत लोक - हित अवलोके बलि जायेगी ।।
आप जिसे हित समझे उस हित से ही मेरा नाता है ।
हैं जीवन - सर्वस्व आप ही मेरे आप विधाता हैं ॥३२॥

कहा राम ने प्रिये अब प्रिये कहते कुण्ठित होता हूँ।
अपने सुख - पथ में अपने हाथों में काटे बोता हूँ ॥
मैं दुख भोगू व्यथा सहूँ इसकी मुझको परवाह नहीं।
पड़ें, संकटों मे कितने निकलेगी मुँह से आह नही ।।३३।।

किन्तु सोचकर कष्ट तुमारा थाम कलेजा लेता हूँ।
कैसे क्या समझाऊँ जब मैं ही तुम को दुख देता हूँ।
तो विचित्रता भला कौन है जो प्रायः घबराता हूँ।
अपने हृदय - वल्लभा को मैं वन - वासिनी बनाता हूँ ॥३४॥

धर्म-परायणता पर-दुख-कातरता विदित तुमारी है।
भवहित-साधन-सलिल-मीनता तुमको अतिशय प्यारी है ।
तुम हो मूर्तिमती दयालुता दीन पर द्रवित होती हो।
संसृति के कमनीय क्षेत्र में कर्म - बीज तुम बोती हो ॥३५॥

इसीलिये यह निश्चित था अवलोक परिस्थिति हित होगा।
स्थानान्तरित विचार तुमारे द्वारा अनुमोदित होगा।
वही हुआ, पर विरह - वेदना भय से मैं बहु चिन्तित था।
देख तुमारी प्रेम प्रवणता अति अधीर था शंकित था ॥३६॥

किन्तु बात सुन प्रतिक्रिया की सहृदयता से भरी हुई।
उस प्रवृत्ति को शान्ति मिल गई जो थी अयथा डरी हुई।
तुम विशाल - हृदया हो मानवता है तुम से छबि पाती।
इसीलिये तुम में लोकोत्तर त्याग-वृत्ति है दिखलाती ॥३७॥

है प्राचीन पुनीत प्रथा यह मंगल की आकांक्षा से।
सब प्रकार की श्रेय दृष्टि से बालक हित की वांछा से॥
गर्भवती - महिला कुलपति - आश्रम में भेजी जाती है।
यथा - काल संस्कारादिक होने पर वापस आती है ॥३८॥

इसी सूत्र से वाल्मीकाश्रम में तुमको मैं भेजूंगा ।
किसी को न कुत्सित विचार करने का अवसर मैं दूंगा।
सब विचार से वह उत्तम है, है अतीव उपयुक्त वही ।
यही वशिष्ट देव अनुमति है शान्तिमयी है नीति यही ॥३९॥

तपो - भूमि का शान्त-आवरण परम-शान्ति तुमको देगा।
विरह - जनित - वेदना आदि की अतिशयता को हर लेगा।
तपस्विनी नारियाँ ऋषिगणों की पत्नियाँ समादर दे।
तुमको सुखित बनायेगी परिताप शमन का अवसर दे ॥४०॥

परम - निरापद जीवन होगा रह महर्षि की छाया मे ।
धारा सतत रहेगी बहती सत्प्रवृत्ति की काया में ।
विद्यालय की सुधी देवियाँ होंगी सहानुभूतिमयी।
जिससे होती सदा रहेगी विचलित-चित पर शान्ति जयी ॥४१॥

जिस दिन तुमको किसी लाल का चन्द्र-वदन दिखलायेगा।
जिस दिन अंक तुमारा रवि-कुल-रंजन से भर जायेगा ।।
जिस दिन भाग्य खुलेगा मेरा पुत्र रत्न तुम पाओगी।
उस दिन उर विरहांधकार मे कुछ प्रकाश पा जाओगी ॥४२॥

प्रजा - पुंज की भ्रान्ति दूर हो, हो अशान्ति का उन्मूलन ।
वुरी धारणा का विनाश हो, हो न अन्यथा उत्पीड़न ॥
स्थानान्तरित - विधान इसी उद्देश्य से किया जाता है।
अत. आगमन मेरा आश्रम में संगत न दिखाता है ॥४३॥

प्रिये इसलिये जब तक पूरी शान्ति नही हो जावेगी।
लोकाराधन - नीति न जव तक पूर्ण-सफलता पावेगी।
रहोगी वहाँ तुम तब तक मैं तब तक वहाँ न आऊँगा।
यह असह्य है, सहन-शक्ति पर मैं तुम से ही पाऊँगा ॥४४॥
आज की रुचिर राका - रजनी परम-दिव्य दिखलाती थी।
विहँस रहा था विधु पा उसको सिता मंद मुसकाती थी।
किन्तु बात की बात में गगन-तल में वारिद घिर आया ।
जो था सुन्दर समा सामने उस पर पड़ी मलिन-छाया ॥४५॥
पर अब तो मैं देख रहा हूँ भाग रही है घन - माला।
बदले हवा समय ने आकर रजनी का संकट टाला ।।
यथा समय आशा है यों ही दूर धर्म - संकट होगा।
मिले आत्मबल, आतप में सामने खड़ा वर - वट होगा ॥४६॥

चौपदे

जिससे अपकीर्ति न होवे।
लोकापवाद से छूट ।।
जिससे सद्भाव - विरोधी।
कितने ही बंधन टूटे ॥४७॥

जिससे अशान्ति की ज्वाला।
प्रज्वलित न होने पावे ।।
जिससे सुनीति - घन - माला ।
घिर शान्ति - वारि वरसावे ॥४८॥

जिससे कि आपकी गरिमा ।
बहु गरीयसी कहलावे ॥
जिससे गौरविता भू हो ।
भव मे भवहित भर जावे ॥४९।।

जानकी ने कहा प्रभु मैं।
उस पथ की पथिका हूँगी ।।
उभरे कॉटों में से ही।
अति - सुन्दर - सुमन चुनेंगी ॥५०॥

पद - पकज - पोत सहारे।
संसार - समुद्र तरूँगी।
वह क्यों न हो गरलवाला।
मैं सरस सुधा ही लूंगी ॥५१।।

शुभ - चिन्तकता के बल से।
क्यों चिन्ता चिंता बनेगी।
उर - निधि - आकुलता सीपी।
हित - मोती सदा जनेगी ॥५२॥

प्रभु - चित्त - विमलता सोचे ।
धुल जायेगा मल सारा ।।
सुरसरिता बन जायेगी।
ऑसू की बहती धारा ॥५३।।

७८

कर याद दयानिधिता की।
भूगी बाते दुख की।
उर - तिमिर दूर कर देगी।
रति चन्द - विनिन्दक मुख की ॥५४॥

मैं नही बनूंगी व्यथिता ।
कर सुधि करुणामयता की।
मम हृदय न होगा विचलित ।
अवगति से सहृदयता की ॥५५।।

होगी न वृत्ति वह जिससे ।
खोऊँ प्रतीति जनता की ।
धृति - हीन न हूँगी समझे।
गति धर्म - धुरंधरता की ।।५६।।

कर भव - हित सच्चे जी से।
मुझमें निर्भयता होगी ।
जीवन - धन के जीवन में।
मेरी तन्मयता होगी ॥५७।।

दोहा

पति का सारा कथन सुन, कह बातें कथनीय ।
रामचन्द्र - मुख - चन्द्र की, वनीं चकोरी सीय ॥५८।।


६ कातरोक्ति

कातरोक्ति

पादाकुलक

प्रवहमान प्रातः - समीर था।
उसकी गति में थी मंथरता॥
रजनी - मणिमाला थी टूटी।
पर प्राची थी प्रभा - विरहिता ॥१॥

छोटे छोटे धन के टुकड़े।
घूम रहे थे नभ - मण्डल में ।
मलिना - छाया पतित हुई थी।
प्राय जल के अन्तस्तल में ॥२॥

कुछ कालोपरान्त कुछ लाली ।
काले घन - खंडों ने पाई॥
खड़ी ओट में उनकी ऊपा।
अलस भाव से भरी दिखाई ॥३॥

अरुण - अरुणिमा देख रही थी।
पर था कुछ परदा सा डाला ॥
छिक छिक करके भी क्षिति-तल पर।
फैल रहा था अब उँजियाला॥४॥

दिन-मणि निकले तेजोहत से।
रुक रुक करके किरणे फूटीं ॥
छूट किसी अवरोधक - कर से ।
छिटिक छिटिक धरती पर टूटी ।।५।।

राज - भवन होगया कलरवित ।
बजने लगा वाद्य तोरण पर ॥
दिव्य - मन्दिरों को कर मुखरित ।
दूर सुन पड़ा वेद - ध्वनि स्वर ॥६॥

इसी समय मंथर गति से चल ।
पहुंची जनकात्मजा वहाँ पर ।।
कौशल्या देवी बैठी थी।
बनी विकलता - मूर्ति जहाँ पर ॥७॥

षष्ठ सर्ग

पग - वन्दन कर जनक तान्दना।
उनके पास बैठ कर वोलीं।।
धीरज धर कर विनत - भाव से ।
प्रिय - उक्तियाँ थैलियाँ खोली ॥८॥

कर मंगल - कामना प्रसव की।
जनन - क्रिया की सद्वांछा से ॥
सकल - लोक उपकार - परायण ।
पुत्र - प्राप्ति की आकांक्षा से॥९॥

है पतिदेव भेजते मुझको।
वाल्मीक के पुण्याश्रम में।
दीपक वहाँ वलेगा ऐसा ।
जो आलोक करेगा तम में ॥१०॥

आज्ञा लेने मैं आई है।
और यह निवेदन है मेरा॥
यह दे आशीर्वाद सदा ही।
रहे सामने दिव्य सवेरा ॥११॥

दुख है अब मैं कर न सकूँगी।
कुछ दिन पद - पंकज की सेवा ।।
आह प्रति-दिवस मिल न सकेगा।
अब दर्शन मजुल - तम - मेवा ॥१२॥

८२

माता की ममता है मानी।
किस मुंह से क्या सकती हूँ कह ।।
पर मेरा मन नहीं मानता।
मेरी विनय इसलिये है यह ॥१३॥

मैं प्रति - दिन अपने हाथों से।
सारे व्यंजन रही बनाती ॥
पास बैठ कर पंखा झल झल ।
प्यार सहित थी उन्हें खिलाती ॥१४॥

प्रिय-तम सुख - साधन-आराधन-
में थी सारा - दिवस बिताती ॥
उनके पुलके रही पुलकती ।
उनके कुम्हलाये कुम्हलाती ।।१५।।

हैं गुणवती दासियाँ कितनी ।
हैं पाचक पाचिका नही कम ।।
पर है किसी में नही मिलती।
जितना वांछनीय है संयम ॥१६॥

जरा - जर्जरित स्वयं आप हैं।
है क्षन्तव्य धृष्टता मेरी॥
इतना कह कर जननि आपकी ।
केवल दृष्टि इधर है फेरी ॥१७॥

कहा श्रीमती कौशल्या ने।
मुझे ज्ञात हैं सारी बाते ।
मंगलमय हो पंथ तुम्हारा।
बने दिव्य - दिन रंजित - राते ॥१८॥

पुण्य - कार्य है गुरु - निदेश है।
है यह प्रथा प्रशंसनीय - तम ॥
कभी न अविहित - कर्म करेगा।
रघुकुल - पुंगव प्रथित - नृपोत्तम ॥१९॥

आश्रम - वास - काल होता है।
कुलपति द्वारा ही अवधारित ॥
बरसों का यह काल हुए, क्यों ?
मेरे दिन होंगे अतिवाहित ॥२०॥

मंगल - मूलक महत्कार्य है।
है विभूतिमय यह शुभ - यात्रा॥
पूरित इसके अवयव में है।
प्रफुल्लता की पूरी मात्रा ॥२१॥

किन्तु नहीं रोके रुकता है।
ऑसू ऑखों मे है आता ॥
समझाती हूँ पर मेरा मन ।
मेरी बात नहीं सुन पाता ॥२२॥

८४

तुम्ही राज - भवनों की श्री हो।'
तुमसे वे हैं शोभा पाते ।।
तुम्हें लाभ करके विकसित हो।
वे हैं हँसते से दिखलाते ॥२३॥

मंगल - मय हो, पर न किसीको ।
यात्रा - समाचार भाता है।
ऐसी कौन आँख हैं जिसमें।
तुरत नहीं ऑसू आता है ॥२४॥

गृह में आज यही चर्चा है।
जावेगी तो कब आवेगी।
कौन सुदिन वह होगा जिस दिन ।
कृपा - वारि आ बरसावेंगी ॥२५॥

हो अनाथ - जन की अवलम्बन ।
हृदय वड़ा कोमल पाया है।
भरी सरलता है रग रग मे।
पूत - सुरसरी सी काया है ॥२६॥

जव देखा तव हंसते देखा।
क्रोध नही तुमको आता है।
कटु वाते कव मुख से निकलीं।
वचन सुधा - रस वरसाता है ॥२७।।

८५

जैसी तुम में पुत्री वैसी।
किस जी मे ममता जगती है।
और को कलपता अवलोके ।
कौन यों कलपने लगती है ।।२८।।

विना बुलाये मेरा दुख सुन । '
कौन दौड़ती आ जाती थी।
पास बैठकर कितनी राते ।
जगकर कौन विता जाती थी ।।२९।।

मेरा क्या दासी का दुख भी।
तुम देखने नही पाती थी।
भगिनी के समान ही उसकी ।
सेवा में भी लग जाती थी॥३०॥

विदा मॉगते समय की कही।
विनयमयी तव बाते कहकर ।।
रोई वार वार कैकेयी ।
बनी सुमित्रा ऑखे निर्झर ।।३१।।

उनकी आकुलता अवलोके ।
कल्ह रात भर नीद न आई ॥
रह रह घबराती हूँ, जी मे-
आज भी उदासी है छाई ॥३२॥

तुम जितनी हो, कैकेयी को।
है न माण्डवी उतनी प्यारी॥
वधुओं बलित सुमित्रा में भी।
देखी ममता अधिक तुमारी ॥३३॥

फिर जिसकी आँखों की पुतली ।
लकुटी जिस वृद्धा के कर की।
छिनेगी न कैसे वह कलपे।
छाया रही न जिसके सिर की ॥३४॥

जिसकी हृदय - वल्लभा तुम हो।
जो तुमको पलकों पर रखता।
प्रीति - कसौटी पर कस जो है।
पावन - प्रेम - सुवर्ण परखता ॥३५॥

जिसका पत्नी - व्रत प्रसिद्ध है।
जो है पावन • चरित कहाता ।।
देख तुमारा अरविन्दानन ।
जो है विकच - वदन दिखलाता ॥३६॥

जिसकी सुख - सर्वस्व तुम्ही हो।
जिसकी हो आनन्द - विधाता ।।
जिसकी तुम हो शक्ति - स्वरूपा ।
जो तुम से पौरुप है पाता ॥३७॥

८७

जिसकी सिद्धि-दायिनी तुम हो।
तुम सच्ची गृहिणी हो जिसकी ।।
सव तन मन धन अपण कर भी।
अब तक बनी ऋणी हो जिसकी ॥३८॥

अरुचिर कुटिल - नीति से ऊबे ।
जिसको तुम पुलकित करती हो ।।
जिसके विचलित-चिन्तित-चित मे ।
चारु - चित्तता तुम भरती हो ॥३९॥

कैसे काल कटेगा उसका।
उसको क्यों न वेदना होगी।
होते हृदय मनुज - तन - धर वह ।
बन पायेगा क्यों न वियोगी ॥४०॥

रघुनन्दन है धीर - धुरंधर ।
धर्म प्राण है भव - हित - रत है।
लोकाराधन में है तत्पर ।
सत्य - संध है सत्य - व्रत है ॥४१॥

नीति - निपुण है न्याय - निरत है।
परम - उदार महान - हृदय है।
पर उसको भी गूढ़ समस्या ।
विचलित करती यथा समय है॥४२॥

८८

ऐसे अवसर पर सहायता ।
सच्ची वह तुमसे पाता था।
मंद मंद बहते मारुत से।
घिरा घन - पटल टल जाता था ।॥४३॥

है विपत्ति - निधि - पोत-स्वरूपा।
सहकारिणी सिद्धियों की है।
है पत्नी केवल न गेहिनी।
सहधर्मिणी मंत्रिणी भी है ॥४४॥

खान पान सेवा की बाते ।
कह तुमने है मुझे रुलाया ।।
अपनी व्यथा कहूँ मैं कैसे ।
आह कलेजा मुँह को आया ।।४५।।

जिस दिन सुत ने आ प्रफुल्ल हो । .
आश्रम - वास प्रसंग सुनाया।
उस दिन उस प्रफुल्लता में भी।
मुझको मिली व्यथा की छाया ॥४६॥

मिले चतुर्दश - वत्सर का वन ।
राज्य श्री की हुए विमुखता ।।
कान्ति-विहीन न जो हो पाया।
दूर हुई जिसकी न विकचता ।।४७।।

क्यों वह मुख जैसा कि चाहिये ।
वैसा नही प्रफुल्ल दिखाता॥
तेज - वन्त - रवि के सम्मुख क्या ।
है रज - पुंज कभी आ जाता ।।४८।।

आत्मत्याग का बल है सुत को।
उसकी सहन - शक्ति है न्यारी॥
वह परार्थ - अर्पित - जीवन है।
है रघुकुल - मुख - उज्वलकारी ॥४९॥

है मम - कातरोक्ति स्वाभाविक ।
व्यथित हृदय का आश्वासन है ।।
शिरोधार्य गुरु - देवाज्ञा है।
मांगलिक सुअन - अनुशासन है ।।५०॥

रोला

जाओ पुत्री परम - पूज्य पति - पथ पहचानो।
जाओ अनुपम - कीर्ति वितान जगत मे तानो ।।
जाओ रह पुण्याश्रम मे वांछित फल पाओ।
पुत्र - रत्न कर प्रसव वंश को वंद्य वनाओ ।।५१।।

जाओ मुनि - पुंगव - प्रभाव की प्रभा वढ़ाओ।
जाओ परम - पुनीत - प्रथा की व्वजा उड़ाओ।
जाओ आकर यथा - शीघ्र उर - तिमिर भगाओ।
निज-विधु-वदन समेत लाल-विधु-वदन दिखाओ ।।५२।।

वाल्मीकाश्रम में जाकर ।
कब तक तुम वहाँ रहोगी ।।
यह ज्ञात नही तुमको भी।
कुछ कैसे भला कहोगी ।।५८।।

दस पॉच बरस तक तुमको।
जो रहना पड़ जायेगा ।।
'विच्छेद' बलाये कितनी।
हम लोगों पर लायेगा ।।५९।।

कर अनुगामिता तुमारी।
सुखमय है सदन हमारा ।।
कलुषित - उर में भी बहती-
रहती है सुर - सरि - धारा ॥६०॥

जो उलझन सम्मुख आई।
उसको तुमने सुलझाया ॥
जो ग्रंथि न खुलती, उसको-
तुमने ही खोल दिखाया ॥६१।।

अवलोक तुमारा आनन ।
है शान्ति चित्त में होती ।।
हृदयों मे बीज सुरुचि का।
है सूक्ति तुमारी बोती ॥६२।।

स्वाभाविक स्नेह
भव - जीव - मात्र है पाता ।।
कर भला तुमारा मानस ।
है विकच - कुसुम बन जाता ॥६३॥

प्रति दिवस तुमारा दर्शन ।
देवता - सहश थी करती ।।
अवलोक - दिव्य - मुख - आभा ।
निज हृदय – तिमिर थीं हरती ॥६४॥

अव रहेगा न यह अवसर ।
सुविधा दूरीकृत होगी।
विनता बहनों की विनती।
आशा है स्वीकृत होगी ।।६५।।

माण्डवी का कथन सुन कर ।
मुख पर विलोक दुख - छाया ।
बोली विदेहजा धीरे।
नयनों में जल था आया ।।६६।।

जर्जरित - गात अति - वृद्धा।
हैं तीन तीन माताएँ ।
जिन्हें घेरती रहती।
आ आ कर दुश्चिन्ताये ॥६७॥

९३

है सुख - मय रात न होती।
दिन में है चैन न आता ।।
दुर्वलता - जनित - उपद्रव ।
प्रायः है जिन्हें सताता ॥६८।।

मेरी यात्रा से अतिशय ।
आकुल वे हैं दिखलाती ।।
है कभी कराहा करती।
है ऑसू कभी वहाती ॥६९॥

वहनों उनकी सेवा तज ।
क्या उचित है कही जाना ॥
तुम लोग स्वयं यह समझो।
है । धर्म उन्हें कलपाना ? ।।७०॥

है मुख्य - धर्म पत्नी का।
पति - पद - पंकज की अर्चा ।।
जो स्वय पति - रता होवे ।
क्या उससे इसकी चर्चा ॥७१॥

पर एक बात कहती हूँ।
उसके मर्मों को छूलो ॥
निज - प्रीति - प्रपंचों मे पड ।
पति - पद सेवा मत भूलो ॥७२॥

९४

अन्य स्त्री 'जा, न सकी यह ।
है पूत - प्रथा बतलाती ॥
नृप - गर्भवती - पत्नी ही।
ऋषि - आश्रम में है जाती ॥७३॥

अतएव सुनो प्रिय बहनो।
क्यों मेरे साथ चलोगी।
कर अपने कर्तव्यों को।
कल - कीर्ति लोक में लोगी ॥७४॥

है मृदु तुम लोगों का उर ।
है उसमें प्यार छलकता ॥
मुझ से लालित पालित हो।
है मेरी ओर ललकता ॥७५॥

जैसा ही मेरा हित है।
तुम लोगों को अति - प्यारा॥
वैसी ही मेरे उर में।
बहती है हित की धारा ७६॥

तुम लोगों का पावन - तम ।
अनुराग - राग अवलोके ॥
है हृदय हमारा गलता।
ऑसू रुक पाया रोके ॥७७॥

९५

क्यों तुम लोगों को बहनो।
मैं रो रो अधिक रुलाऊँ॥
क्यों आहें भर भर करके।
पत्थर को भी पिघलाऊँ ॥७८॥

इस जल - प्रवाह को हमको।
तुम लोगों को संयत रह ॥
सद्बुद्धि बाँध के द्वारा।
रोकना पड़ेगा सव सह ॥७९॥

दस पाँच बरस आश्रम में।
मैं रहूँ या रहूँ कुछ दिन ॥
तुम लोग क्या करोगी इन ।
आश्रम के दिवसों को गिन ॥८०॥

जैसी कि परिस्थिति होगी।
वह टलेगी नहीं टाले ॥
भोगना पड़ेगा उसको ।
क्या होगा कंधा डाले ॥८१॥

मांडवी कहो क्या तुमने।
यौवन - सुख को कर स्वाहा ॥
पति - ब्रह्मचर्य को चौदह-
सालों तक नही निबाहा ॥८२॥

इस खिन्न उर्मिला ने है।
जो सहन - शक्ति दिखलाई ॥
जिसकी सुध आते, मेरा-
दिल हिला ऑख भर आई ॥८३॥

क्या वह हम लोगों को है।
धृति - महिमा नही बताती ॥
क्या सत्प्रवृत्ति की शिक्षा ।
है सभी को न दे जाती ॥८४॥

ऑसू
पर सीच
तो उनमें
जो बूंद
आयेगे आवे ।
सुकृत - तरु - जावे ।।
पर - हित द्युति हो ।
वने दिखलाये ॥८५॥

श्रुतिकीर्ति मांडवी जैसी।
महनीय - कीर्ति तू भी हो।
मत विचल समझ मधु - मारुत ।
चल रही अगर लू भी हो ॥८६॥

उर्मिला सहा तुझ में भी।
वसुधावलम्बिनी - धृति हो ।
जिससे भव - हित हो ऐसी।
तीनों बहनों की कृति हो ।।८७।।

षष्ठ सर्ग

मत रोना भूल न जाना।
कुल - मंगल सदा मनाना ।।
कर पूत - साधना अनुदिन ।
वसुधा पर सुधा वहाना ॥८८।।

दोहा

इसी समय आये वहाँ, धीर - वीर - रघुवीर।
बहने विदा हुई बरस नयनों से बहु - नीर ॥८९।।


७ मंगल यात्रा

-*-

मंगल सावा

-*-

मत्तसमक

अवध पुरी आज सन्जिता है।
बनी हुई दिव्य - सुन्दरी है।
विहँस रही है विकास पाकर ।
अटा अटा में छटा भरी है ॥१॥

दमक रहा है नगर, नागरिक-
प्रवाह में मोद के बहे हैं।
गली गली है गई सँवारी ।
चमक रहे चारु चौरहे हैं ॥२॥

बना राज - पथ परम - रुचिर है।
विमुग्ध है स्वच्छता बनाती ।।
विभूति उसकी विचित्रता से ।
विचित्र है रंगते दिखाती ॥३॥

९९

सजल - कलस कान्त - पल्लवों से ।
बने हुए द्वार थे फबीले ॥
सु-छबि मिले छबि-निकेतनों की।
हुए सभी - सम थे छबीले ॥४॥

खिले हुए फूल से लसे थल।
ललामता को लुभा रहे थे।
सुतोरणों के हरे - भरे - दल ।
हरा भरा चित बना रहे थे ॥५॥

गड़े हुए स्तंभ कदलियों के ।
दलावली छबि दिखा रहे थे।
सुश्य - सौदर्य - पट्टिका पर ।
सुकीर्ति अपनी लिखा रहे थे ॥६॥

प्रदीप जो थे लसे कलस पर ।
मिली उन्हें भूरि दिव्यता थी॥
पसार कर रवि उन्हें परसता ।
उन्हे चूमती दिवा - विभा थी॥७॥

नगर गृहों मंदिरों मठों पर ।
लगी हुई सजिता ध्वजाये ॥
समीर से केलि कर रही थीं।
उठा उठा भूयसी भुजाये ॥८॥

सजे हुए राज - मन्दिरों पर।
लगी पताका विलस रही थी।
जटित रत्नचय विकास के मिस ।
चुरा चुरा चित्त हँस रही थी॥९॥

न तोरणों पर न मञ्च पर ही।
अनेक - वादिन बज रहे थे।
जहाँ तहाँ उच्च - भूमि पर भी।
नवल - नगारे गरज रहे थे ॥१०॥

न गेह में ही कुलांगनाये।
अपूर्व कल - कंठता दिखाती ॥
कही कही अन्य - गायिका भी ।
बड़ा - मधुर गान थी सुनाती ॥११॥

अनेक - मैदान मंजु बन कर ।
अपूर्व थे मंजुता दिखाते ॥
सजावटों से अतीव सज कर ।
किसे नहीं मुग्ध थे बनाते ॥१२॥

तने रहे जो वितान उनमें ।
विचित्र उनकी विभूतियाँ थी।
सदैव उनमें सुगायकों की।
विराजती मंजु - मूर्तियॉ थी ॥१३॥

बनी ठनी थी समस्त - नावे ।
विनोद - मन्ना सरयू - सरी थी।
प्रवाह में वीचि मध्य मोहक-
उमंग की मत्तता भरी थी॥१४॥

हरे - भरे तरु - समूह से हो।
समस्त उद्यान थे विलसते ।।
लसी लता से ललामता ले।
विकच-कुसुम-व्याज थे विहॅसते ॥१५॥

मनोज्ञ मोहक पवित्रतामय ।
बने विवुध के विधान से थे।
समस्त - देवायतन अधिकतर ।
स्वरित बने सामगान से थे ॥१६।।

प्रमोद से मत्त आज सब थे।
न पा सका कौन - कंठ पिकता ।।
सकल नगर मध्य व्यापिता थी।
सनोमयी मंजु मांगलिकता ॥१७॥

दिनेश अनुराग - राग में रंग।
नभाक से जगमगा रहे थे।
उमंग में भर बिहंग तरु पर।
बड़े - मधुर गीत गा रहे थे॥१८॥

इसी समय दिव्य - राज - मन्दिर ।
ध्वनित हुआ वेद - मंत्र द्वारा ।।
हुई सकल - मांगलिक क्रियाये ।
वही रगों में पुनीत - धारा ॥१९॥

क्रियान्त में चल गयंद - गति से।
विदेहजा द्वार पर पधारी ॥
बजी बधाई मधुर स्वरों से।
सुकीर्ति ने आरती उतारी ॥२०॥

खड़ा हुआ सामने सुरथ था।
सजा हुआ देवयान जैसा ।
उसे सती ने विलोक सोचा।
प्रयाण में अब विलम्ब कैसा ॥२१॥

वशिष्ठ देवादि को विनय से।
प्रणाम कर कान्त पास आई।
इसी समय नन्दिनी जनक की।
अतीव - विह्वल हुई दिखाई ॥२२॥

परन्तु तत्काल ही संभल कर।
निदेश मॉगा विनम्र वन के ।
परन्तु करते पदाब्ज - वन्दन ।
विविध वने भाव वर - वदन के ॥२३॥

कमल - नयन राम ने कमल से-
मृदुल करों से पकड़ प्रिया-कर ॥
दिखा हृदय - प्रेम की प्रवणता।
उन्हें बिठाला मनोज्ञ रथ पर ॥२४॥

उचित जगह पर विदेहजा को।
विराजती जब विलोक पाया ।
सवार सौमित्र भी हुए तब ।
सुमित्र ने यान को चलाया ॥२५॥

बजे मधुर - वाद्य तोरणों पर ।
सुगान होता हुआ सुनाया ।।
हुए विविध मंगलाचरण भी।
सजल - कलस सामने दिखाया ।।२६।।

निकल सकल राज - तोरणों से ।
पहुँच गया यान जब वहाँ पर ।।
जहाँ खड़ी थी अपार - जनता ।
सजी सड़क पर प्रफुल्ल होकर ॥२७॥

बड़ी हुई तव प्रसून - वर्पा।
पतिव्रता जय गई बुलाई ।।
सविधि गई आरती उतारी।
बड़ी धूम से वजी बधाई ॥२८॥

खड़ी द्वार पर कुलांगनाये ।
रही मांगलिक - गान सुनाती ॥
विनम्र हो हो पसार अञ्चल ।
रहीं राजकुल कुशल मनाती ॥२९॥

शनैः शनैः मंजुराज - पथ पर ।
चला जा रहा था मनोज्ञ रथ ।।
अजस्र जयनाद हो रहा था।
वरस रहा फूल था यथातथ ॥३०॥

निमग्न आनन्द में नगर था।
बनीं सुमनमय अनेक - सड़के ।।
थके न कर आरती उतारे ।
दिखे दिव्यता थकी न ललके ।।३१।।

नगर हुआ जब समाप्त सिय ने ।
तुरन्त सौमित्र को विलोका ।।
सुमित्र ने भाव को समझकर ।
सँभाल ली रास यान रोका ॥३२॥

उतर सुमित्रा - कुमार रथ से।
अपार - जनता समीप आये ।।
कहा कृपा है महान जो यों।
कृपाधिकारी गये वनाये ॥३३॥

अनुष्ठिता मांगलिक सुयात्रा।
भला न क्यों सिद्धि को बरेगी।
समस्त - जनता प्रफुल्ल हो जो।
अपूर्व - शुभ - कामना करेगी ॥३४॥

कृपा दिखा आप लोग आये।
कुशल मनाया, हितैपिता की।
विविध मांगलिक - विधान द्वारा।
समर्चना की दिवांगना की ॥३५॥

हुई कृतज्ञा - अतीव आर्या ।
विशेष हैं धन्यवाद देती ।।
विनय यही है वढ़ें न आगे।
विराम क्यों है ललक न लेती ॥३६।।

बहुत दूर आ गये ठहरिये ।
न कीजिये आप लोग अब श्रम ॥
सुखित न होंगी कदापि आर्या ।
न जायेंगे आप लोग जो थम ॥३७॥

कृपा करे आप लोग जाये ।
विनम्र हो ईश से सनावे ॥
प्रसव करे पुत्र - रत्न आर्या ।
मयंक नभ - अंक में उगावे ॥३८॥

सुने सुमित्रा - कुमार बाते ।।
दिशा हुई जय - निनाद भरिता ॥
बही उरों में सकल - जनों के।
तरंगिता बन विनोद - सरिता ॥३९।।

पुनः सुनाई पड़ा राजकुल ।
सदा कमल सा खिला दिखावे ॥
यथा - शीघ्र फिर अवध धाम में ।
वन्दनीयतम - पद पड़ पावे ॥४०॥

चला वेग से अपूर्व स्यंदन ।
चली गई यत्र तत्र जनता ।।
विचार - मन्ना हुई जनकजा।
बड़ी विषम थी विषय - गहनता ॥४१॥

कभी सुमित्रा - सुअन ऊबकर ।
वदन जनकजा का विलोकते ।।
कभी दिखाते नितान्त - चिन्तित ।
कभी विलोचन - वारि रोकते ॥४२॥

चला जा रहा दिव्य यान था।
अजस्र था टाप - रव सुनाता ।।
सकल - घंटियाँ निनाद रत थी।
कभी चक्र घरित जनाता ॥४३।।

१०७

सप्तम सर्ग

हरे भरे खेत सामने आ।
भभर, रहे भागते जनाते ।।
विविध रम्य आराम भूरि - तरु ।
पंक्ति - वद्ध थे खड़े दिखाते ।।४४।।

कहीं पास के जलाशयों से ।
विहंग उड़ प्राण थे बचाते ॥
लगा लगा व्योम - मध्य चक्कर ।
अतीव - कोलाहल थे मचाते ॥४५॥

कहीं चर रहे पशु विलोक रथ ।
चौक चौक कर थे घबराते ॥
उठा उठा कर स्वकीय पूँछे ।
इधर उधर दौडते दिखाते ॥४६॥

कभी पथ - गता ग्राम - नारियाँ।
गयंद - गतिता रही दिखाती ।।
रथाधिरूढ़ा कुलांगना की।
विमुग्ध वर - मूर्ति थी वनाती ॥४७॥

कनक-कान्ति, कोशल-कुमार का।
दिव्य - रूप सौदर्य - निकेतन ।।
विलोक किस पांथ का न बनता ।
प्रफुल्ल अंभोज सा विकच मन ॥४८॥

अधीर - सौमित्र को विलोके ।
कहा धीर - धर धरांगजा ने ॥
बड़ी व्यथा हो रही मुझे है।
अवश्य है जी नही ठिकाने ॥४९॥

परन्तु कर्त्तव्य है न भूला ।
कभी उसे भूल मैं न देंगी।
नहीं सकी मैं निवाह निज व्रत ।
कभी नहीं यह कलंक लूंगी ॥५०॥

विपम समस्या सदन विश्व है।
विचित्र है सृष्टि कृत्य सारा ।।
तथापि विष - कंठ - शीश पर है।
प्रवाहिता स्वर्ग - वारि - धारा ।।५१।।

राहु केतु हैं जहाँ व्योम में ।
जिन्हें पाप ही पसंद आया ।
वही दिखाती सुधांशुता है।
वही सहस्रांशु जगमगाया ॥५२॥

द्रवण शील है स्नेह सिधु है।
हृदय सरस से सरस दिखाया ।।
परन्तु है त्याग - शील भी वह ।
उसे न कब पूत - भाव भाया ।।५३॥

स्वलाभ तज लोक - लाभ - साधन ।
विपत्ति से भी प्रफुल्ल रहना ।।
परार्थ करना न स्वार्थ - चिन्ता।
स्वधर्म - रक्षार्थ क्लेश सहना ॥५४।।

मनुष्यता है करणीय कृत्य है।
अपूर्व - नैतिकता का विलास है।
प्रयास है भौतिकता विनाश का।
नरत्व - उन्मेप - क्रिया-विकास है ।।५५।।

विचार पतिदेव का यही है।
उन्हे यही नीति है रिझाती ।।
अशान्त भव में यही रही है।
सदा शान्ति का स्रोत बहाती ॥५६।।

उसे भला भूल क्यों सकूँगी।
यही ध्येय आजन्म रहा है।
परम - धन्य है वह पुनीत थल ।
जहाँ सुरसरी सलिल बहा है।।५७।।

विलोक आँखे मयंक - मुख को।
रही सुधा - पान नित्य करती ।।
बनी चकोरी अतृप्त रहकर ।
रही प्रचुर - चाव साथ अरती ॥५८॥

११०

वैदेही-वनवास

किसी दिवस यदि न देख पातीं।
अपार आकुल वनी दिखातीं ।।
विलोकती पंथ उत्सुका हो।
ललक ललक काल थी बिताती ॥५९।।

बहा बहा वारि जो विरह में।
बने ए नयन वारिवाह से।
बार बार बहु व्यथित हुए, जो।
हृदय विकम्पित रहे आह से ॥६०॥

विचित्रता तो भला कौन है।
स्वभाव का यह स्वभाव ही है।
कब न वारि बरसे पयोद बन ।
समुद्र की ओर सरि वही है ॥६१॥

वियोग का काल है अनिश्चित ।
व्यथा - कथा वेदनामयी है।
बहु - गुणावली रूप - माधुरी।
रोम रोम में रमी हुई है ॥६२॥

अतः रहूँगी वियोगिनी मैं।
नेत्र वारि के मीन बनेगे।
किन्तु दृष्टि रख लोक - लाभ पर ।
सुकीर्ति - मुक्तावली जनेंगे ॥६३॥

सरस सुधा सी भरी उक्ति के।
नितान्त - लोलुप श्रवण रहेंगे।
किन्तु चाव से उसे सुनेगे ।
भले - भाव जो भली कहेंगे ॥६४।।

हृदय हमारा व्यथित बनेगा।
स्वभावतः वेदना सहेगा ।।
अतीव - आतुर दिखा पड़ेगा।
नितान्त - उत्सुक कभी रहेगा ।।६६।।

कभी आह ऑधियाँ उठेगी।
कभी विकलता - घटा घिरेगी ।।
दिखा चमक चौक - व्याज उससे ।
कभी कुचिन्ता - चपला फिरेगी॥६६॥

परन्तु होगा न वह प्रवंचित ।
कदापि गन्तव्य पुण्य - पथ से ॥
कभी नहीं भ्रान्त हो गिरेगा।
स्वधर्म - आधार दिव्य रथ से ॥६७।।

सदा करेगा हित सर्व-भूत का।
न लोक आराधन को तजेगा।
प्रणय - मूर्ति के लिये मुग्ध हो।
आर्त - चित्त आरती सजेगा ॥६८॥

अवश्य सुख वासना मनुज को ।
सदा अधिक श्रान्त है वनाती ।।
पड़े स्वार्थ - अंधता तिमिर में।
न लोक हित-मूर्ति है दिखाती ।।६९।।

कहाँ हुआ है उबार किसका।
सदा सभी की हुई हार है।
अपार - संसार वारिनिधि में।
आत्मसुख मॅवर दुर्निवार है॥७०।।

बड़े बड़े पूज्य - जन जिन्होंने ।
गिना स्वार्थ को सदैव सिकता।
न रोक पाये प्रकृति प्रकृति को।
न त्याग पाये स्वाभाविकता ॥७१॥

चौपदे

मैं अबला हूँ आत्मसुखों की।
प्रबल लालसाये प्रतिदिन आ॥
मुझे सताती रहती हैं जो।
तो इसमें है विचित्रता क्या ॥७२॥

किन्तु सुनो सुत जिस पति-पद की।
पूजा कर मैंने यह जाना ।।
आत्मसुखों से आत्मत्याग । ही।
सुफलद अधिक गया है माना ॥७३॥

उसी पूत - पद - पोत सहारे।
विरह - उदधि को पार करूँगी ।
विधु - सुन्दर वर - वदन ध्यान कर ।
सारा अंतर - तिमिर हरूँगी ॥७४।।

सर्वोत्तम साधन है उर मे।
भव - हित पूत - भाव का भरना ॥
स्वाभाविक - सुख - लिप्साओं को।
विश्व - प्रेम में परिणत करना ।।७५।।

दोहा

इतना सुन सौमित्र की दूर हुई दुख - दाह ।
देखा सिय ने सामने सरि - गोमती - प्रवाह ॥७६।।


८ आश्रम प्रवेश

आश्रम प्रवेश

-*-

तिलोकी

था प्रभात का काल गगन - तल लाल था।
अवनी थी अति-ललित - लालिमा से लसी॥
कानन के हरिताभ - दलों की कालिमा ।
जाती थी अरुणाभ - कसौटी पर कसी ॥१॥

ऊँचे ऊँचे विपुल - शाल - तरु शिर उठा।
गगन - पथिक का पंथ देखते थे अड़े ॥
हिला हिला निज शिखा - पताका - मंजुला।
भक्ति-भाव से कुसुमाञ्जलि ले थे खड़े ॥२॥

कीचक की अति - मधुर - मुरलिका थी बजी।
अहि - समूह बन मत्त उसे था सुन रहा ।।
नर्तन - रत थे मोर अतीव - विमुग्ध हो।
रस - निमित्त अलि कुसुमावलि था चुन रहा ॥३॥

जहाँ तहाँ मृग खड़े स्वभोले नयन से-
समय मनोहर - दृश्य रहे अवलोकते ।।
अलस - भाव से विलस तोड़ते अंग थे।
भरते रहे छलॉग जब कभी चौकते ॥४॥

परम - गहन - वन या गिरी - गह्वर - गर्भ मे ।
भाग भाग कर तिमिर - पुंज था छिप रहा ॥
प्रभा प्रभावित थी प्रभात को कर रही ।
रवि - प्रदीप्त कर से दिशांक था लिप रहा ॥५॥

दिव्य बने थे आलिगन कर अंशु का।
हिल तरु-दल जाते थे मुक्तावलि बरस ।।
विहग - वृन्द की केलि - कला कमनीय थी।
उनका स्वागत - गान बडा ही था सरस ॥६॥

शीतल - मंद - समीर वर - सुरभि कर वहन ।
शान्त - तपोवन - आश्रम में था बह रहा ।।
बहु - संयत वन भर भर पावन - भाव से।
प्रकृति कान में शान्ति बात था कह रहा ॥७॥

जो किरणे तरु - उच्च - शिखा पर थी लसी।
ललित - लताओं को अब वे थी चूमती॥
खिले हुए नाना - प्रसून से गले मिल ।
हरित - तृणावलि में हँस हँस थी घूमती ॥८॥

मन्द - मन्द गति से गयंद चल चल कहीं।
प्रिय - कलभों के साथ केलि में लग्न थे॥
मृग - शावक थे सिह - सुअन से खेलते ।
उछल कूद में रत कपि मोद - निमग्न थे ॥९॥

आश्रम - मन्दिर - कलश अन्य-रवि-बिम्ब बन ।
अद्भुत - विभा - विभूति से विलस था रहा।
दिव्य - आयतन मे उसके कढ़ कण्ठ से।
वेद - पाठ स्वर सुधा स्रोत सा था बहा ॥१०॥

प्रात: - कालिक - क्रिया की मची धूम थी।
जन्हु - नन्दिनी के पावनतम - कूल पर ।।
स्नान, ध्यान, वन्दन, आराधन के लिये।
थे एकत्रित हुए सहस्रों नारि - नर ॥११॥

स्तोत्र - पाठ स्तवनादि से ध्वनित थी दिशा।
सामगान से मुखरित सारा - ओक था।
पुण्य - कीर्तनों के अपूर्व - आलाप से।
पावन - आश्रम बना हुआ सुरलोक था ॥१२

हवन क्रिया सर्वत्र सविधि थी हो रही।
बड़ा - शान्त बहु - मोहक - वातावरण था ।।
हुत - द्रव्यों से तपोभूमि सौरभित थी।
मूर्तिमान बन गया सात्विकाचरण था ॥१३॥

विद्यालय का वर - कुटीर या रम्य - थल ।
आश्रम के अन्यान्य - भवन उत्तम बड़े ॥
परम - सादगी के अपूर्व - आधार थे।
कीति - पताका कर में लेकर थे खड़े ॥१४॥

प्रात' - कालिक - दृश्य सबों का दिव्य था।
रवि - किरणे थीं उन्हें दिव्यता दे रही ।
उनके अवलम्बन से सकल - वनस्थली ।
प्रकृति करों से परम - कान्ति थी ले रही ॥१५॥

इसी समय अति - उत्तम एक कुटीर मे।
जो नितान्त - एकान्त - स्थल मे थी बनी।।
थीं कर रही प्रवेश साथ सौमित्र के।
परम - धीर-गति से विदेह की नन्दिनी ॥१६॥

कुछ चल कर ही शान्त - मूर्ति - मुनिवर्या की।
उन्हें दिखाई पड़ी कुशासन पर लसी।
जटा - जूट शिर पर था उन्नत - भाल था।
दिव्य - ज्योति उज्वल - आँखों में थी बसी ॥१७॥

दीर्घ - विलम्बित - श्वेत -उमश्र, मुख - सौम्यता।
थी मानसिक - महत्ता की उद्बोधिनी ।।
शान्त - वृत्ति थी सहृदयता की सूचिका।
थी विपत्ति - निपतित की सतत प्रबोधिनी ।।१८।।

देख जनक - नन्दिनी सुमित्रा - सुअन को।
वंदन करते मुनि ने अभिनन्दन किया।
सादर स्वागत के बहु - सुन्दर - वचन कह ।
प्रेम के सहित उनको उचितासन दिया ।।१९।।

बहुत - विनय से कहा सुमित्रा - तनय ते ।
आर्या का जिस हेतु से हुआ आगमन ।।
ऋपिवर को वे सारी बाते ज्ञात हैं।
स्वाभाविक होते कृपालु हैं पुण्य - जन ॥२०॥

पुण्याश्रम का वास धर्म - पथ का ग्रहण ।
परम - पुनीत - प्रथा का पालन शुद्ध - मन ।।
क्यों न बनेगा सकल - सिद्धि प्रद वहु फलद ।
महा - महिम का नियमन - रक्षण - संयमन ॥२१॥

है मेरा विश्वास अनुष्ठित - कृत्य यह ।
होगा रघुकुल - कलस के लिए कीर्तिकर ।।
करेगा उसे अधिक गौरवित विश्व में।
विशद - वंश को उज्वल - रत्न प्रदान कर ॥२२॥

मुनि ने कहा वशिष्ठ देव के पत्र से।
सब बाते हैं मुझे ज्ञात, यह सत्य है -
लोक तथा परलोक - नयन आलोक है।
भव - सागर मे पोत समान अपत्य है ।।२३।।

वंश - वृद्धि, प्रतिपालन - प्रिय - परिवार का।
वर्द्धन कुल की कीर्ति कर विशद - साधना ।।
मानव वन करना मानवता अर्चना ।
है सत्संतति कर्म, लोक - आराधना ॥२४॥

ऐसा ही सुत सकल - जगत है चाहता।
किन्तु अधिक वांछित है नृपकुल के लिये ।।
क्योंकि नृपति वास्तव मे होता है नृपति ।
वही धरा को रहता है धारण किये ॥२५॥

इसीलिये कुछ धर्म, प्राण, नृपकुल - तिलक ।
गर्भवती' निज प्रिय - पत्नी को समय पर ।।
कुलपति आश्रम में प्रायः है भेजते ।
सव - लोक - हित - रत हो जिससे वंशधर ।।२६।।

रघुकुल - रंजन के अति - उत्तम - कार्य का।
अनुमोदन करता हूँ सच्चे - हृदय से ।
कहियेगा नृप - पुंगव से यह कृपा कर।
सब कुछ होता सांग रहेगा समय से ॥२७॥

पुत्रि जनकजे ! मैं कृतार्थ हो गया हूँ।
आप कृपा करके यदि आई हैं यहाँ ।।
वे थल भी हैं अब पावन - थल हो गये।
आपका परम - शुचि - पग पड़ पाया जहाँ ॥२८॥

आप मानवी हैं तो देवी कौन है।
महा - दिव्यता किसे कहाँ ऐसी मिली ।।
पातिव्रत अति पूत सरोवर अंक में।
कौन पति - रता - पंकजिनी ऐसी खिली ॥२९॥

पति - देवता कहाँ किसको ऐसी मिली।
प्रेम से भरा ऐसा हृदय न और है।
पति - गत प्राणा ऐसी हुई न दूसरी ।
कौन धरा की सतियों की सिरमौर है॥३०॥

किसी चक्रवर्ती की पत्नी आप हैं।
या लालित हैं महामना मिथिलेश की।
इस विचार से हैं न पूजिता वंदिता।
आप अर्चिता हैं अलौकिकादर्श से ॥३१॥

रत्न - जटित - हिन्दोल में पली आप थी।
प्यारी - पुत्तलिका थी मैना हगों की ।।
मिथिलाधिप - कर - कमलों से थी लालिता।
कुसुम से अधिक कोमलता थी पगों की ॥३२॥

कनक - रचित महलों में रहती थी सदा ।
चमर दुला करता था प्रायः शीश पर ।।
कुसुम - सेज थी दुग्ध - फेन - निभ - आस्तरण ।
थी विभूतियाँ अलकाधिपति - विमुग्धकर ॥३३॥

मुख अवलोकन करती रहती थी सदा ।
कौशल्या देवी तन मन, धन, वार कर ॥
सव प्रकार के भव के सुख, कर - बद्ध हो ।
खड़े सामने रहते थे आठो पहर ॥३४॥

किन्तु देखकर जीवन - धन का वन - गमन ।
आप भी बनी सब तज कर वन - वासिनी ॥
एक दो नहीं चौदह सालों तक रहीं।
प्रेम - निकेतन पति के साथ प्रवासिनी ॥३५॥

वन जाती थीं सकल भीतियाँ भूतियाँ।
कानन मे आपदा सम्पदा सी सदा ।।
आपके लिये प्रियतम प्रेम - प्रभाव से।
वनती थीं सुखदा कुवस्तुये दुखदा ॥३६।।

पट्ट - वस्त्र बन जाता था वल्कल - वसन ।
साग पात में मिलता व्यजन स्वाद था।
कान्त साथ तृण - निर्मित साधारण उटज ।
बहु - प्रसाद पूरित बनता प्रासाद था ।।३७।।

शीतल होता तप - ऋतु का उत्ताप था।
लू लपटे बन जाती थीं प्रात - पवन ।।
बनती थी पति साथ सेज सी साथरी।
सारे कॉटे होते थे सुन्दर सुमन ॥३८॥

जीवन भर में छ महीने ही हुआ है।
पति - वियोग उस समय जिस समय आपको।
हरण किया था पामर - लंकाधिपति ने।
कर सहस्र - गुण पृथ्वी तल के पाप को ॥३९।।

किन्तु यह समय ही वह अद्भुत समय था।
हुई जिस समय ज्ञात महत्ता आपकी ॥
प्रकृति ने महा - निमम बनकर जिस समय ।
आपके महत - पातिव्रत की माप की ॥४०॥

वह रावण जिससे भूतल था कॉपता।
एक वदन होते भी जो दश - वदन था।
हो द्विबाहु जो विशति बाहु कहा गया ।
धृति शिर पर जो प्रबल वज्र का पतन था ॥४१॥

महा - घोर गर्जन तर्जन प्रतिवार कर।
दिखा दिखा करवाले विद्युद्दाम सी॥
कर कर कुत्सित रीति कदर्य प्रवृत्ति से।
लोक प्रकम्पित करी क्रियायें तामसी ॥४२।।

रख त्रिलोक की भूति प्रायशः सामने ।
राज्य - विभव को चढ़ा चढ़ा पद पद्म पर ।।
न तो विकम्पित कभी कर सका आपको ।
न तो कर सका वशीभूत वहु मुग्ध कर ॥४३॥'

जिसकी परिखा रहा अगाध उदधि बना।
जिसका रक्षक स्वर्ग - विजेता - वीर था । '
जिसमे रहते थे दानव - कुल - अग्रणी ।
जिसका कुलिशोपम अभेद्य - प्राचीर था ॥४४॥

जिसे देख कम्पित होते दिग्पाल थे।
पचभूत जिसमे रहते भयभीत थे।
कॅपते थे जिसमे प्रवेश करते त्रिदश।
जहाँ प्रकृत - हित पशुता में उपनीत थे।।४५।।

उस लका में एक तरु तले आपने ।
कितनी अधियाली राते दी हैं बिता ।।
अकली नाना दानबियों के बीच में ।
बहुशः - उत्पातों से हो हो शंकिता ॥४६॥

कितनी फैला बदन निगलना चाहती।
कितनी वन विकराल बनाती चिन्तिता ।।
ज्वालाये मुख से निकाल ऑखे चढ़ा।
कितनी करती रहती थीं आतंकिता ॥४७॥

कितनी दॉतो को निकाल कटकटा कर ।
लेलिहान - जिह्वा दिखला थीं कूदती ।।
कितनी कर वीभत्स - काण्ड थीं नाचती।
आप देख जिसको ऑखे थी मूंदती ॥४८॥

आस पास दानव - गण करते शोर थे।
कर दानवी - दुरन्त - क्रिया की पूर्तियाँ ।।
रहे फेकते लूक सैकड़ों सामने ।
दिखा दिखा कर बहु - भयंकरी - मूर्तियाँ ।।४९।।

इन उपद्रवो उत्पातों का सामना ।
आपका सवलतम सतीत्व था कर रहा ।।
हुई अन्त में सती - महत्ता विजयिनी ।
लंकाधिप - वध - वृत्त लोक - मुख ने कहा ॥५०॥

पुत्रि आपकी शक्ति महत्ता विज्ञता।
धृति उदारता सहृदयता बढ़- चित्तता ।।
मुझे ज्ञात है किन्तु प्राण - पति प्रेम की ।
परम - प्रबलता तदीयता एकान्तता ।।५१।।

ऐसी है भवदीय कि मैं संदिग्ध हूँ।
क्यों वियोग - वासर व्यतीत हो सकेगे।
किन्तु कराती है प्रतीति धृति आपकी ।
अंक कीर्ति के समय - पत्र पर अकेंगे ॥५२।।

जो पति प्राणा है पति - इच्छा पूर्ति तो।।
क्या न प्राणपण से बह करती रहेगी।
यदि वह है संतान - विपयिणी क्यो न तो।
प्रेम - जन्य - पीड़ा संयत बन सहगी ।।५३।।

देख रहा हूँ मैं पति की चर्चा चले।
वारि हगों में बार बार आता रहा ।।
किन्तु मान धृति का निदेश पीछे हटा।
आगे बढ़कर नही धार बनकर बहा ॥५४॥

है मुझको विश्वास गर्भ - कालिक नियम ।
प्रति दिन प्रतिपालित होंगे संयमित रह ।।
होगा जो सर्वस्व अलौकिक - खानि का।
रघुकुल - पुंगव लाभ करेगे रत्न वह ॥५५।।

इतनी बाते कह मुनि पुंगव ने बुला।
तपस्विनी आश्रम - अधीश्वरी से कहा ।।
आश्रम मे श्रीमती जनक - नन्दिनी को।
आप लिवा ले जायँ कर समादर - महा ॥५६।।

जो कुटीर या भवन अधिक उपयुक्त हो।
जिसको स्वयं महारानी स्वीकृत करे ॥
उन्हें उसी में कर सुविधा ठहराइये।
जिसके दृश्य प्रफुल्ल - भाव उर मे भरे ॥५७।।

यह सुन लक्ष्मण से विदेहजा ने कहा ।
तुमने मुनिवर की दयालुता देख ली।
अत चले जाओ अव तुम भी, और मैं-
तपस्विनी आश्रम से जाती हूँ चली ॥५८।

प्रिय से यह कहना महान - उद्देश्य से।
अति पुनित - आश्रम में है उपनीत - तन ।
किन्तु प्राण पति पद - सरोज का सर्वदा ।
बना रहेगा मधुप सेविका मुग्ध - मन ॥५९॥

मेरी अनुपस्थिति में प्राणाधार को।
विविध - असुविधाये होंवेंगी इसलिये ।।
इधर तुम्हारी दृष्टि अपेक्षित है अधिक ।
सारे सुख कानन में तुमने हैं दिये ॥६०॥

यद्यपि तुम प्रियतम के सुख - सर्वस्व हो ।
स्वयं सभी समुचित सेवाये करोगे।
किन्तु नहीं जी माना इससे की विनय ।
स्नेह - भाव से ही आशा है भरोगे ॥६१॥

सुन विदेहजा - कथन सुमित्रा - सुअन ने।
अश्रु - पूर्ण - हग से आज्ञा स्वीकार की।
फिर सादर कर मुनि - पद सिय - पग वन्दना।
अवध - प्रयाण - निमित्त प्रेम से विदा ली ॥६२।।

दोहा

कर मुनिवर की वन्दना रख विभूति - विश्वास ।
जाकर आश्रम में किया जनक-सुता ने वास ॥६३॥

तिलोकी

था संध्या का समय भवन मणिगण दमक ।
दीपक - पुंज समान जगमगा रहे थे।
तोरण पर अति-मधुर-वाद्य था बज रहा ।
सौधो मे स्वर सरस - स्रोत से बहे थे ॥१॥

काली चादर ओढ़ रही थी यामिनी ।
जिसमे विपुल सुनहले बूटे थे वने ॥
तिमिर - पुंज के अग्रदूत थे घूमते ।
दिशा - वधूटी के व्याकुल - हग सामने ।।२।।

सुधा धवलिसा देख कालिमा की क्रिया।
रूप बदल कर रही मलिन - बदना वनी॥
उतर रही थी धीरे कर से समय के।
सब सौधों में तनी दिवासित चाँदनी ॥३॥

तिमिर फैलता महि - मण्डल में देखकर ।
मंजु - मशाले लगा व्योमतल बालने ।
ग्रीवा में श्रीमती प्रकृति - सुन्दरी के।
मणि - मालाये लगा ललक कर डालने ॥४॥

हो कलरविता लसिता दीपक - अवलि से ।
निज विकास से बहुतों को विकसित वना ॥
विपुल - कुसुम - कुल की कलिकाओं को खिला।
हुई निशा मुख द्वारा रजनी - व्यंजना ॥५॥

इसी समय अपने प्रिय शयनागार में।
सकल भुवन अभिराम राम आसीन थे।
देख रहे थे अनुज - पंथ उत्कंठ हो।
जनक - लली लोकोत्तरता में लीन थे॥६॥

तोरण पर का वाद्य बन्द हो चुका था।
किन्तु एक वीणा थी अब भी झंकृता ।
पिला पिला कर सुधा पिपासित - कान को।
मधुर - कंठ - स्वर से मिल वह थी गुंजिता ॥७॥

उसकी स्वर लहरी थी उर को बेधती।
नयन से गिराती जल उसकी तान थी।
एक गायिका करुण - भाव की मूर्ति बन ।
आहे भर भर कर गाती यह गान थी ।।८।

गान

आकुल ऑखे तरस रही हैं।

बिना विलोके मुख-मयंक छबि पल पल ऑसू बरस रही हैं।
दुख दूना होता जाता है सूना घर धर धर खाता है।
ऊब ऊब उठती हूँ मेरा जी रह रह कर घबराता है।
दिन भर आहे भरती हूँ मैं तारे गिन गिन रात बिताती।
आ अन्तस्तल मध्य न जाने कहाँ की उदासी है छाती ।
शुक ने आज नही मुँह खोला नही नाचता दिखलाता है।
मैना भी है पड़ी मोह में उसके हग से जल जाता है ।।
देवि | आप कब तक आयेगी ऑखे हैं दर्शन की प्यासी।
थाम कलेजा कलप रही है पड़ी व्यथा - वारिधि में दासी ॥९॥

तिलोकी

रघुकुल पुंगव ने पूरा गाना सुना।
धीर धुरंधर करुणा - वरुणालय बने ।
इसी समय कर पूजित - पग की वन्दना ।
खड़े दिखाई दिये प्रिय - अनुज सामने ॥१०॥

कुछ आकुल कुछ तुष्ट कुछ अचिन्तित दशा।
देख सुमित्रा - सुत की प्रभुवर ने कहा ॥
तात ! तुम्हें उत्फुल्ल नहीं हूँ देखता ।
क्यों मुझको अवलोक हगों से जल बहा । ।।११॥

आश्रम में तो सकुशल पहुँचगई प्रिया ?
वहाँ समादर स्वागत तो समुचित हुआ।
हैं मुनिराज प्रसन्न ? शान्त है तपोवन ।
नही कही पर तो है कुछ अनुचित हुआ ? ॥१२॥

सविनय कहा सुमित्रा के प्रिय - सुअन ने।
मुनि हैं मंगल - मूर्ति, तपोवन पूततम ॥
आर्या हैं स्वयमेव दिव्य देवियों सी।
आश्रम है सात्विक - निवास सुरलोक सम ॥१३॥

वह है सद्व्यवहार - धाम सत्कृति - सदन !
वहाँ कुशल है 'कार्य - कुशलता' सीखती ॥
भले - भाव सब फूले फले मिले वहाँ।
भली - भावना - भूति भरी है दीखती ॥१४॥

किन्तु एक अति - पति - परायणा की दशा।
उनकी मुख - मुद्रा उनकी मार्मिक - व्यथा ।।
उनकी गोपन - भाव - भरित दुख - व्यंजना।
उनकी बहु - संयमन प्रयत्नों की , कथा ॥१५॥

मुझे बनाती रहती है अब भी व्यथित ।
उसकी याद सताती है अव भी मुझे ॥
उन बातों को सोच न कब छलके नयन ।
आश्वासन देती कह जिन्हें कभी मुझे ॥१६॥

तपोभूमि का पूत - वायुमण्डल मिले।
मुनि - पुंगव के सात्विक - पुण्य - प्रभाव से ।।
शान्ति वहुत कुछ आर्या को है मिल रही।
तपस्विनी - गण सहृदयता सद्भाव से ॥१७।।

किन्तु पति - परायणता की जो मूर्ति है।
पति ही जिसके जीवन का सर्वस्व है।
विना सलिल की सफरी वह होगी न क्यों।
पति - वियोग मे जिसका विफल निजस्व है ॥१८॥

सिय - प्रदत्त - सन्देश सुना सौमित्र ने।
कहा, भरी है इसमें कितनी वेदना ॥
वात आपकी चले न कब दिल हिल गया।
कब न पति - रता आँखों से आंसू छना ॥१९॥

उनको है कर्तव्य ज्ञान वे आपकी-
कर्म - परायण हैं सच्ची सहधर्मिणी ॥
लोक - लाभ - मूलक प्रभु के संकल्प पर।
उत्सर्गी कृत होकर हैं कृति - ऋण - ऋणी ॥२०॥

फिर भी प्रभु की स्मृति, दर्शन की लालसा।
उन्हें बनाती रहती है व्यथिता अधिक ।।
यह स्वाभाविकता है उस सद्भाव की।
जो आजन्म रहा सतीत्व - पथ का पथिक ।।२१।

जिसने अपनी वर - विभूति - विभुता दिखा।
रज समान लंका के विभवों को गिना ।।
जिसके उस कर से जो दिव - वल - दीप्त था।
लंकाधिप का विश्व - विदित - गौरव छिना ॥२२॥

कर प्रसून सा जिसने पावक - पुंज को।
दिखलाई अपनी अपूर्व तेजस्विता ॥
दानवता आतपता जिसकी शान्ति से।
बहुत दिनों तक वनती रही शरद सिता ।।२३।।

वड़े अपावन - भाव परम - पावन बने ।
जिसकी पावनता का करके सामना ॥
चौदह वत्सर तक जिसकी धृति - शक्ति से।
वहु दुर्गम वन अति सुन्दर उपवन बना ॥२४॥

इष्ट - सिद्धि होगी उसका ही बल मिले।
सफल बनेगी कठिन से कठिन साधना ॥
भव - हित होगा भय - विहीन होगी धरा ।
होवेगी लोकोत्तर लोकाराधना ॥२५॥

यह निश्चित है पर आर्या की वेदना ।
जितनी है दुस्सह उसको कैसे कहूँ।
वे हैं महिमामयी सहन कर ले व्यथा।
उन्हें व्यथा है, इसको मैं कैसे सहूँ ॥२६॥

कुलपति आश्रम - गमन किसे प्रिय है नही ।
इस मांगलिक - विधान से मुदित हैं सभी ॥
पर न आज है राज - भवन ही श्री - रहित ।
सूना है हो गया अवध सा नगर भी ॥२७॥

मुनि - आश्रम के वास का अनिश्चित समय ।
किसे बनाता है नितान्त - चिन्तित नही ।
माताये यदि व्यथिता हैं वधुओ - सहित ।
पौर - जनो का भी तो स्थिर है चित नही ॥२८॥

मुझे देख सबके मुख पर यह प्रश्न था।
कब आयेगी पुण्यमयी - महि - नन्दिनी ।
अवध पुरी फिर कब होगी आलोकिता ।
फिर कब दर्शन देगी कलुप - निकन्दिनी ॥२९॥

प्रायः आर्या जाती थी प्रात समय ।
पावन - सलिला - सरयू सरिता तीर पर ।
और वहाँ थी दान - पुण्य करती वहुत ।
वारिद - सम वर-वारि-विभव की वृष्टि कर ॥३०॥

समय समय पर देव - मंदिरों में पहुँच ।
होती थीं देवी समान वे पूजिता ॥
सकल - न्यूनताओं की करके पूर्तियाँ।
सत्प्रवृत्ति को रही बनाती ऊर्जिता ॥३१॥

वे निज प्रिय - रथ पर चढ़ कर संध्या - समय ।
अटन के लिये जब थी बाहर निकलती ॥
तब खुलते कितने लोगों के भाग्य थे।
उन्नति में थी बहु - जन अवनति बदलती ॥३२॥

राज-भवन से जब चलती थीं उस समय ।
रहते उनके साथ विपुल - सामान थे।
जिनसे मिलता आत - जनों को त्राण था ।
बहुत अकिञ्चन बनते कञ्चनवान थे ॥३३॥

दक्ष दासियाँ जितनी रहती साथ थीं।
वे जनता - हित - साधन की आधार थीं॥
मिले पंथ में किसी रुन विकलांग के।
करती उनके लिये उचित - उपचार थीं ॥३४॥

इसी लिये उनके अभाव में आज दिन ।
नहीं नगर में ही दुख की धारा बही ।।
उदासीनता है कह रही उदास हो।
राज-भवन भी रहा न राज - भवन वहीं ॥३५॥

आर्या की प्रिय - सेविका सुकृतिवती ने।
अभी गान जो गाया है उद्विग्न बन ॥
अहह भरा है उसमें कितना करुण - रस ।
वह है राज - भवन दुख का अविकल- कथन ॥३६॥

गृहजन परिजन पुरजन की तो बात क्या।
रथ के घोड़े व्याकुल हैं अब तक बड़े ।।
पहले तो आश्रम को रहे न छोड़ते।
चले चलाये तो पथ में प्राय: अड़े ॥३७॥

घुमा घुमा शिर रहे रिक्त - रथ देखते ।
थे निराश नयनों से ऑसू ढालते ॥
वार बार हिनहिना प्रकट करते व्यथा ।
चौंक चौक कर पॉव कभी थे डालते ॥३८॥

आर्या कोमलता ममता की मूर्ति हैं।
हैं सद्भाव - रता उदारता पूरिता ॥
है लोकाराधन - निधि - शुचिता - सुरसरी ।
मानवता - राका - रजनी की सिता ॥३९॥

फिर कैसे होती न लोक में पूजिता ।
क्यों न अदर्शन उनका जनता को खले ।।
किन्तु हुई निर्विन मांगलिक - क्रिया है।
हित होता है पहुँचे सुर पादप तले ॥४०॥

कहा राम ने आज राज्य जो सुखित है।
जो वह मिलता है इतना फूला फला ॥
जो कमला की उस पर है इतनी कृपा।
जो होता रहता है जन जन का भला ।।४१।।

अवध पुरी है जो सुर - पुरी सदृश लसी।
जो उसमें है इतनी शान्ति विराजती ॥
तो इसमें है हाथ बहुत कुछ प्रिया का।
है यह बात अधितकर जनता जानती ॥४२॥

कुछ अशान्ति जो फैल गई है इन दिनों।
वे ही उसका वारण भी. हैं कर रही ।
विविध - व्यथाये सह बह विरह - प्रवाह में ।
वे ही दुख - निधि में हैं अहह उतर रही ॥४३॥

भला कामना किसको है सुख की नहीं।
क्या मैं सुखी नही रहना हूँ चाहता ।।
क्या मैं व्यथित नही हूँ कान्ता - व्यथा से ।
क्या मैं सद्रत को हूँ नहीं निबाहता ॥४४॥

तन, छाया - सम जिसका मेरा साथ था।
आज दिखाती उसकी छाया तक नहीं ।।
प्रवह - मान - संयोग - स्रोत ही था जहाँ ।
अब वियोग - खर - धारा बहती है वही ॥४५॥

आज बन गई है वह कानन - वासिनी।
जो मम - आनन अवलोके जीती रही ।।
आज उसे है दर्शन - दुर्लभ हो गया ।
पूत - प्रेम - प्याला जो नित पीती रही ॥४६॥

आज निरन्तर विरह सताता है उसे।
जो अन्तर से प्रियतम अनुरागिनी थी।
आह भार अब उसका जीवन हो गया।
आजीवन जो मम - जीवन - सगिनी थी ॥४७।।

तात। विदित हो कैसे अन्तर्वेदना ।
काढ़ कलेजा क्यों मैं दिखलाऊँ तुम्हें ।।
स्वयं बन गया जब मैं निर्मम - जीव तो।
मर्मस्थल का मर्म क्यो वताऊँ तुम्हे ॥४८॥

क्या माताओं की मुझको ममता नही।
क्या होता हूँ दुखित न उनका देख दुख ॥
क्या पुरजन परिजन अथवा परिवार का ।
मुझे नही वांछित है सच्चा आत्म - सुख ॥४९॥

सुकृतिवती का विह्वलतामय - गान सुन ।
क्या मेरा अन्तस्तल हुआ नही द्रवित ॥ -
कथा वाजियों की सुन कर करुणा भरी।
नही हो गया क्या मेरा मानस व्यथित ।।५०।।

किन्तु प्रश्न यह है, है धार्मिक - कृत्य क्या ?
प्रजा - रंजिनी - राजनीति का मर्म क्या ?
जिससे हो भव - भला लोक - आराधना ।
वह मानव - अवलम्बनीय है कर्म क्या ॥५१॥

अपना हित किसको प्रिय होता है नहीं।
सम्बन्धी का कौन नही करता भला ।।
जान बूझ कर वश चलते जंजाल में ।
कोई नही फंसाता है अपना गला ॥५२।।

स्वार्थ - सूत्र में बंधा हुआ संसार है।
इष्ट - सिद्धि भव - साधन का सर्वस्व है।
कार्य -क्षेत्र में उतर जगत में जन्म ले।
सबसे प्यारा सबको रहा निजस्व है ॥५३॥

यह स्वाभाविक - नियम प्रकृति अनुकूल है।
यदि यह होता नही विश्व चलता नही।
पलने पर विधि - वद्ध - विधानों के कभी ।
जगतीतल का प्राणि - पुंज पलता नहीं ॥५४।।

किन्तु स्वार्थ - साधन, हित-चिन्ता-स्वजन की।
उचित वहीं तक है जो हो कश्मल - रहित ॥
जो न लोक - हित पर - हित के प्रतिकूल हो।
जो हो विधि - संगत, जो हो छल - बल - रहित ॥५५।।

कर पर का अपकार लोक - हित का कदन ।
निज - हित करना पशुता है, है अधमता ।।
भव-हित पर - हित देश - हितों का ध्यान रख ।
कर लेना निज - स्वार्थ - सिद्धि है मनुजता ॥५६।।

मनुजों में वे परम - पूज्य हैं वंद्य हैं।
जो परार्थ - उत्सर्गी - कृत - जीवन रहे ।'
सत्य, न्याय के लिये जिन्होंने अटल रह ।
प्राण - दान तक किये, सर्व - संकट सहे ।।५७।।

नृपति मनुज है अत: मनुजता अयन है।
सत्य न्याय का वह प्रसिद्ध आधार है।
है प्रधान - कृति उसकी लोकाराधना।
उसे शान्तिमय शासन का अधिकार है ।।५८।।

अवनीतल में ऐसे नृप - मणि हैं हुए ।
इन बातों के जो सच्चे - आदर्श थे।
दिव्य - दूत जो विभु - विभूतियों के रहे।
कर्म - पूततम जिनके मर्म - स्पर्श थे ।।५९।।

हरिश्चन्द्र, शिवि आदि नृपों की कीर्तियाँ।
अव भी है वसुधा की शान्ति - विधायिनी ।।
भव - गौरव ऋषिवर दधीचि की दिव्य - कृति ।
है अद्यापि अलौकिक शिक्षा - दायिनी ॥६०॥'

है वह मनुज न, जिसमें मिली न मनुजता ।
अनीति रत में कहाँ नीति - अस्तित्व है ।।
वह है नरपति नही जो नही जानता।
नरपतित्व का क्या दत्तरदायित्व है ॥६१।।

कोई सज्जन, ज्ञानमान, मतिमान, नर ।
यथा - शक्ति परहित करना है चाहता ।।
देश, जाति, भव - हित अवसर अवलोक कर ।
प्रायः वह निज - हित को भी है त्यागता ॥६२॥

यदि ऐसा है तो क्या यह होगा विहित ।
कोई · तृप अपने प्रधान - कर्त्तव्य का ।।
करे त्याग निज के सुख-दुख पर दृष्टि रख ।
अथवा मान निदेश मोह - मन्तव्य का ॥६३।।

जिसका जितना गुरु - उत्तरदायित्व है।
उसे महत उतना ही बनना चाहिये ।।
त्याग सहित जिसमें लोकाराधन नही।
वह लोकाधिप कहलाता है किस लिये ॥६४॥

बात तुम्हें लोकापवाद की ज्ञात है।
मुझे लोक - उत्पीड़न वांछित है नही ।।
अतः बनूँ मैं क्यों न लोक - हित - पथ - पथिक ।
जहाँ सुकृति है शान्ति विलसती है वही ॥६५॥

मैं हूँ व्यथित अधिकतर - व्यथिता है प्रिया ।
क्योंकि सताती है आ आ सुख - कामना ।
है यह सुख - कामना एक उन्मत्तता ।
भरी हुई है इसमें विविधा - वासना ॥६६॥

यह सरसा - सस्कृति है यह है प्रकृति - रति ।
यह विभाव संसर्ग - जनित - अभ्यास है।
है यह मूर्ति मनुज के परमानन्द की।
वर - विकास, उल्लास, विलास, निवास है ॥६७॥

त्याग - कामना भी नितान्त कमनीय है।
मानवता - महिमा द्वारा है अंकिता ।।
वन कर्त्तव्य परायणता से दिव्यतम ।
लोक - मान्य - मन्त्रों से है अभिमंत्रिता ॥६८॥

मैंने जो है त्याग किया वह उचित है।
ऐसा ही करना इस समय सुकर्म था ।
इसीलिये सहमत विदेहजा भी हुई।
क्योकि यही सहधर्मिणी परम धर्म था ॥६९।।

कितने सह साँसते बहुत दुख भोगते ।
कितने पिसने पड़ प्रकोप तलवों तले ।।
दमन - चक्र यदि चलता तो बहता लहू ।
वृथा न जाने कितने कट जाते गले ॥७०॥

तात ! देख लो साम - नीति के ग्रहण से।
हुआ प्राणियों का कितना उपकार है।
प्रजा सुरक्षित रही पिसी जनता नहीं।
हुआ लोक - हित मचा न हाहाकार है ।।७१॥

हॉ ! वियोगिनी प्रिया - दशा दयनीय है।
मेरा उर भी इससे मथित अपार है।
किन्तु इसी अवसर पर आश्रम में गमन ।
दोनों के दुख का उत्तम - प्रतिकार है ।।७२।।

जब से सम्बन्धित हम दोनों हुए हैं।
केवल छ महीने का हुआ वियोग है।
रहीं जिन दिनों लंका में जनकांगजा ।
किन्तु आ गया अव ऐसा संयोग है ।।७३।।

जो यह बतलाता है अहह वियोग यह ।
होगा चिरकालिक वरसों तक रहेगा।
अतः सताती है यह चिन्ता नित मुझे। .
पति प्राणा का हृदय इसे क्यों सहेगा ॥७४।।

पर मुझको इसका पूरा विश्वास है।
हो अधीर भी तजेगी नहीं धीरता ।।
प्रिया करेंगी मम - इच्छा की पूर्ति ही।
पूत रहेगी नयन - नीर की नीरता ।।७५।।

सहायता उनके सद्भाव - समूह की।
सदा करेगी तपोभूमि - शुचि - भावना ।।
उन्हे सँभालेगी मुनि की महनीयता ।
कुल - दीपक संतान - प्रसव - प्रस्तावना । ७६।।

इसी लिये मुझको अशान्ति में शान्ति है।
और विरह मे भी हूँ वहुत व्यथित न मैं ।।
चिन्तित हूँ पर अतिशय - चिन्तित हूँ नही।
इसीलिये वनता हूँ विचलित - चित न मैं ॥७७।।

किन्तु जनकजा के अभाव की पूर्तियाँ ।
हमें तुम्हें भ्राताओं भ्रातृ - वधू सहित ।।
करना होगा जिससे माताये तथा ।
परिजन, पुरजन, यथा रीति होवे सुखित ।।७८।।

तात ! करो यह यत्न दलित दुख - दल बने ।
सरस - शान्ति की धारा घर घर में बहे ।।
कोई कभी असुख - मुख अवलोके नही।
सुखमय - वासर से विलसित वसुधा रहे ॥७९।।

दोहा

सीता का सन्देश कह, सुन आदर्श पवित्र ।
वन्दन कर प्रभु - कमल - पग चले गये सौमित्र ।।८०॥


१० तपस्विनी आश्रम

-*-

तपस्विनी आश्रम

चौपदे

प्रकृति का नीलाम्बर उतरे ।
श्वेत - साड़ी उसने पाई ।।
हटा घन - घूघट शरदाभा।
विहँसती महि में थी आई ॥१॥

मलिनता दूर हुए तन की।
दिशा थी बनी विकच - वदना ।।
अधर में मंजु - नीलिमामय ।
था गगन - नवल - वितान तना ॥२॥

चॉदनी छिटिक छिटिक छबि से ।
छबीली बनती रहती थी।
सुधाकर - कर से वसुधा पर।
सुधा की धारा बहती थी ॥३॥

कही थे वहे दुग्ध - सोते।
कहीं पर मोती थे ढलके ।।
कही था अनुपम - रस वरसा।
भव - सुधा - प्याला के छलके ॥४॥

मंजुतम गति से हीरक - चय ।
निछावर करती जाती थी।
जगमगाते ताराओं मे।
थिरकती ज्योति दिखाती थी ॥५॥

क्षिति - छटा फूली फिरती थी।
विपुल - कुसुमावलि विकसी थी।
आज वैकुण्ठ छोड़ कमला।
विकच - कमलों में विलसी थी॥६॥

पादपों के श्यामल - दल ने।
प्रभा पारद सी पाई थी।
दिव्य हो हो नवला - लतिका ।
विभा सुरपुर से लाई थी॥७॥

१०

मंद - गति से बहती नदियाँ।
मंजु - रस मिले सरसती थीं।
पा गये राका सी रजनी ।
वीचियाँ बहुत विलसती थीं ॥८॥

किसी कमनीय - मुकुर जैसा।
सरोवर विमल - सलिल वाला ॥
मोहता था स्वअंक में ले।
विधु - सहित मंजुल - उडु-साला ॥९॥

शरद - गौरव नभ - जल - थल में ।
आज मिलते थे ऑके से ।।
कीर्ति फैलाते थे हिल हिल ।
कास के फूल पताके से ॥१०॥

चतुष्पद

तपस्विनी - आश्रम समीप थी।
एक बड़ी रमणीय - बाटिका ।।
वह इस समय विपुल-विलसित थी।
मिले सिता की दिव्य साटिका ॥११॥

उसमें अनुपम फूल खिले थे।
मंद मंद जो मुसकाते थे।
बड़े भले - मावों से भर भर ।
भली रंगते दिखलाते थे॥१२।।

छोटे छोटे पौधे उसके।
थे चुप चाप खड़े छबि पाते ॥
हो कोमल - श्यामल - दल शोभित ।
रहे श्यामसुंदर कहलाते ।।१३।।

रंग विरंगी विविध लताये ।
ललित से ललित बन विलसित थीं।।
किसी कलित कर से लालित हो।
विकच - बालिका सी विकसित थी ॥१४॥

इसी वाटिका में निर्मित था।
एक मनोरम - शान्ति - निकेतन ।।
जो था सहज - विभूति - विभूपित ।
सात्विकता - शुचिता - अवलम्वन ।।१५।।

था इसके सामने सुशोभित ।
एक विशाल - दिव्य - देवालय ॥
जिसका ऊँचा - कलस इस समय ।
बना हुआ था कान्त - कान्तिमय ॥१६॥

शान्ति - निकेतन के आगे था।
एक सित-शिला विरचित - चत्वर ।।
उस पर बैठी जनक - नन्दिनी ।
देख रही थी दश्य • मनोहर ।।१७।।

प्रकृति हंस रही थी नभतल में ।
हिम - दीधित को हँसा हँसा कर ॥
ओस - विन्दु - मुक्तावलि द्वारा।
गोद सिता की वार बार भर ॥१८॥

चारु - हॉसिनी चन्द्र - प्रिया की।
अवलोकन कर बड़ी रुचिर - रुचि ।।
देखे उसकी लोक - रंजिनी -
कृति, नितान्त-कमनीय परम-शुचि ॥१९॥

जनक - सुता उर द्रवीभूत था।
उनके हग से था जल जाता ।।
कितने ही अतीत - वृत्तों का।
ध्यान उन्हें था अधिक सताता ॥२०॥

कहने लगी सिते । सीता भी।
क्या तुम जैसी ही शुचि होगी।
क्या तुम जैसी ही उसमें भी।
भव-हित-रता दिव्य - रुचि होगी ॥२१॥

तमा तमा है तमोमयी है।
भाव सपत्नी का है रखती ।।.
कभी तुमारी पूत - प्रीति की।
स्वाभाविकता नहीं परखती ॥२२॥

फिर भी 'राका - रजनी' कर तुम ।
उसको दिव्य बना देती हो।
कान्ति-हीन को कान्ति - मती कर ।
कमनीयता दिखा देती हो ॥२३।।

जिसे नही हंसना आता है।
चारु - हासिनी वह बनती है।।
तुमको आलिगन कर असिता।
स्वर्गिक - सितता में सनती है ॥२४॥

ताटंक

नभतल में यदि लसती हो तो,
भूतल में भी खिलती हो ।
दिव्य - दिशा को करती हो तो ,
विदिशा में भी मिलती हो ॥२५।।

बहु विकास विलसित हो वारिधि ,
यदि पयोधि बन जाता है।
तो लघु से लघुतम सरवर भी ,
तुमसे शोभा पाता है ॥२६॥

गिरि-समूह - शिखरों को यदि तुम ,
मणि - मण्डित कर पाती हो।
छोटे छोटे टीलों पर भी ,
तो निज छटा दिखाती हो ॥२७॥

सुजला - सुफला - शस्य श्यामला ,
भू जो भूपित होती है।
तुमसे सुधा लाभ कर तो सरु -
महि भी मरुता खोती है ॥२८॥

रम्य - नगर लघु - ग्राम वरविमा ,
दोनों तुमसे पाते हैं।
राज - भवन हों या कुटीर, सब
कान्ति-मान बन जाते हैं ॥२९॥

तरु - दल हों प्रसून हों तृण हों ,
सबको द्युति तुम देती हो।
औरों की क्या बात रजत - कण ,
रज - कण को कर लेती हो ॥३०।।

घूम घूम करके धनमाला ,
रस बरसाती रहती है।
मृदुता सहित दिखाती उसमें ,
द्रवण - शीलता महती है॥३१॥

है जीवन - दायिनी कहाती ,
ताप जगत का हरती है।
तरु से तृण तक का प्रतिपालन ,
जल प्रदान कर करती है ॥३२।।

किन्तु महा - गर्जन जना कर
कॅपा कलेजा देती है।
गिरा गिरा कर बिजली जीवन
कितनों का हर लेती है॥३३॥

हिम - उपलों से हरी भरी ,
खेती का नाश कराती है।
जल - सावन से नगर ग्राम ,
पुर को बहु विकल बनाती है ॥३४॥

अतः सदाशयता तुम जैसी ,
उसमें नही दिखाती है।
केवल सत्प्रवृत्ति ही उसमे ,
मुझे नही मिल पाती है ॥३५॥

तुममे जैसी लोकोत्तरता ,
सहज - स्निग्धता मिलती है।
सदा तुमारी कृति - कलिका जिस -
अनुपमता से खिलती है॥३६।।

वैसी अनुरंजनता शुचिता ,
किसमे कहाँ दिखाती है।
केवल प्रियतम दिव्य - कीर्ति ही -
मे वह पाई जाती है ॥३७॥

हाँ प्रायः वियोगिनी तुमसे ,
व्यथिता बनती रहती है।
देख तुमारे जीवनधन को ,
मम - वेदना सहती है॥३८॥

यह उसका अन्तर - विकार है,
तुम तो सुख ही देती हो।
आलिगन कर उसके कितने -
तापों को हर लेती हो ॥३९।।

यह निस्वार्थ सदाशयता यह
वर - प्रवृत्ति पर - उपकारी ।
दोष - रहित यह लोकाराधन ,
यह उदारता अति - न्यारी ॥४०॥

बना सकी है भाग्य - शालिनी ,
ऐ सुभगे तुमको जैसी।
त्रिभुवन में अवलोक न पाई ,
मैं अब तक कोई वैसी ॥४१॥

इस धरती से कई लाख कोसों -
पर कान्त तुमारा है।
किन्तु बीच में कभी नहीं
बहती वियोग की धारा है ॥४२॥

लाखों कोसों पर रहकर भी
पति - समीप तुम रहती हो।
यह फल उन पुण्यो का है,
तुम जिसके वल से महती हो ॥४३।।

क्यों संयोग वाधिका बनती ,
लाखों कोसों की दूरी ॥
क्या होती हैं नही सती की
सकल कामनाये पूरी ? ॥४४॥

ऐसी प्रगति मिली है तुमको ,
अपनी पूत - प्रकृति द्वारा।
है हो गया विदूरित जिससे ,
प्रिय - वियोग - संकट सारा ।।४५।।

सुकृतिवती हो सत्य -सुकृति-फल
सारे - पातक खोता है।
उसके पावन - तम - प्रभाव मे,
बहता रस का सोता है॥४६॥

तुम तो लाखों कोस दूर की ,
अवनी पर आ जाती हो।
फिर भी पति से पृथक न होकर ,
पुलकित वनी दिखाती हो ॥४७॥

मुझे सौ सवा सौ कोसों की ,
दूरी भी कलपाती है।
मेरी आकुल ऑखों को
पति - मूर्ति नहीं दिखलाती है॥४८॥

जिसकी मुख - छबि को अवलोके ,
छबिमय जगत दिखाता है।
जिसका सुन्दर विकच - वदन ,
वसुधा को मुग्ध बनाता है॥४९॥

जिसकी लोक - ललाम - मूर्ति ,
भव - ललामता की जननी है।
जिसके आनन की अनुपमता ,
परम - प्रमोद प्रसविनी है ॥५०॥

जिसकी अति - कमनीय - कान्ति से ,
कान्तिमानता लसती है।
जिसकी महा - रुचिर - रचना में ,
लोक - रुचिरता बसती है ॥५१॥

जिसकी दिव्य - मनोरमता में ,
रम मन तम को खोता है।
जिसकी मंजु माधुरी पर ,
माधुर्य निछावर होता है ।।५२।।

जिसकी आकृति सहज - सुकृति
का वीज हृदय मे वोती है।
जिसकी सरस - वचन की रचना ,
मानस का मल धोती है।॥५३॥

जिसकी मृदु - मुसकान भुवन -
मोहकता की प्रिय - थाती है।
परमानन्द जनकता जननी ,
जिसकी हंसी कहाती है ॥५४॥

भले भले भावों से भर भर ,
जो भूतल को भाते है।
बड़े बड़े लोचन जिसके ,
अनुराग - रँगे दिखलाते है ।।५५।।

जिनकी लोकोत्तर लीलाये,
लोक - ललक की थाती है।
ललित - लालसाओ को विलसे ,
जो उल्लसित बनाती हैं ॥५६॥

आजीवन जिनके चन्द्रानन की -
चकोरिका बनी रही।
जिसकी भव - मोहिनी सुधा प्रति -
दिन पी पी कर मैं निबही ।।५७||

जिन रविकुल - रवि को अवलोके ,
रही कमलिनी सी फूली ।
जिनके परम - पूत भावों की ,
भावुकता पर थी भूली ॥५८॥

सिते! महीनों हुए नही उनका ,
दर्शन मैंने पाया।
विधि - विधान ने कभी नही ,
था मुझको इतना कलपाया ॥५९।।

जैसी तुम हो सुकृतिमयी जैसी -
तुममें सहृदयता
जैसी हो भवहित विधायिनी ,
जैसी तुममें ममता है॥६०॥

मैं हूँ अति - साधारण नारी ,
कैसे वैसी मैं हूँगी।
तुम जैसी महती व्यापकता ,
उदारता क्यों पाऊँगी ॥६१॥

फिर भी आजीवन मैं जनता -
का हित करती आई हूँ।
अनहित औरों का अवलोके ,
कब न बहुत घबराई हूँ ॥६२।।

१५७

दशम सर्ग

जान बूझ कर कभी किसी का -
अहित नही मैं करती हूँ।
पॉव सर्वदा फूंक फूंक कर ,
धरती पर मैं धरती हूँ॥६३॥

फिर क्यों लाखों कोसों पर रह ,
तुम पति पास विलसती हो।
बिना विलोके दुख का आनन ,
सर्वदैव तुम हँसती हो ॥६४।।

और किसलिये थोड़े अन्तर
पर रह मैं उकताती हूँ।
बिना नवल - नीरद-तन देखे ,
दृग से नीर बहाती हूँ॥६५॥

ऐसी कौन न्यूनता मुझमें है ,
जो विरह सताता है।
सिते । बता दो मुझे क्यों नही ,
चन्द्र - वदन दिखलाता है॥६६॥

किसी प्रिय सखी सदृश प्रिये तुम
लिपटी हो मेरे तन से।
हो जीवन - संगिनी सुखित -
करती आती हो शिशुपन से ॥६७॥

हो प्रभाव - शालिनी कहाती ,
प्रभा भरित दिखलाती हो।
तमस्विनी का भी तम हरकर,
उसको दिव्य वनाती . हो ॥६८॥

मेरी तिमिरावृता न्यूनता का
निरसन त्योंही कर दो।
अपनी पावन ज्योति कृपा -
दिखला, मम जीवन में भर दो ॥६९॥

कोमलता की मूर्ति सिते हो,
हितेरता कहलाओगी।
आशा है आई हो तो तुम ,
उर में सुधा बहाओगी ||७०॥

अधिक क्या कहूँ अति-दुर्लभ है ,
तुम जैसी ही हो जाना।
किन्तु चाहती हूँ जी से तव -
सद्भावों को अपनाना ॥७१॥

जो सहायता कर सकती हो
करो, प्रार्थना है इतनी ।
जिससे उतनी सुखी बन सकूँ ,
पहले सुखित रही जितनी ॥७२॥

सेवा उसकी करूं साथ रह ,
जी से जिसकी दासी हूँ।
हूँ न स्वार्थरत, मैं पति के -
संयोग - सुधा की प्यासी हूँ॥७३।।

दोहा

इतने में घंटा बजा उठा आरती - थाल ।
द्रुत - गति से महिजा गई मंदिर मे तत्काल ॥७४।।

रिपुसूदनागमन

-*-

सखी

बादल थे नभ में छाये ।
बदला था रंग समय का ।।
थी प्रकृति भरी करुणा में।
कर उपचय मेघ - निचय का ॥१॥

वे विविध - रूप धारण कर।
नभ - तल में घूम रहे थे।
गिरि के ऊँचे शिखरों को।
गौरव से चूम रहे थे॥२॥

वे कभी स्वयं नग - सम बन ।
थे अद्भुत - दृश्य दिखाते ।।
कर कभी दुंदुभी - वादन ।
चपला को रहे नचाते ॥३॥

वे पहन कभी, नीलाम्बर ।
थे बड़े - मुग्धकर बनते ॥
मुक्तावलि बलित अधर मे।
अनुपम - वितान थे तनते ॥४॥

बहुश. - खण्डों मे बॅटकर ।
चलते फिरते दिखलाते ॥
वे कभी नभ - पयोनिधि के।
थे विपुल - पोत बन पाते ॥५॥

वे रंग बिरंगे रवि की।
किरणों से थे बन जाते ।
वे कभी प्रकृति को विलसित ।
नीली - साड़ियाँ पिन्हाते ॥६॥

वे पवन तुरंगम पर चढ़।
थे दूनी - दौड़ लगाते ॥
वे कभी धूप - छाया के।
थे छबिमय - दृश्य दिखाते ॥७॥

घन कभी घेर दिन - मणि को।
थे इतनी घनता पाते ॥
जो द्युति - विहीन कर, दिन को -
थे अमा - समान बनाते ॥८॥

वे धूम - पुंज से फैले।
थे दिगन्त में दिखलाते ॥
अंकस्थ - दामिनी दमके ।
थे प्रचुर - प्रभा फैलाते ॥९॥

सरिता सरोवरादिक में।
थे स्वर - लहरी उपजाते ॥
वे कभी गिरा बहु - बूंदें।
थे नाना - वाद्य बजाते ॥१०॥

पावस सा प्रिय - ऋतु पाकर ।
बन रही रसा थी सरसा ॥
जीवन प्रदान करता था।
वर - सुधा सुधाधर बरसा ॥११॥

थी दृष्टि जिधर फिर जाती।
हरियाली बहुत लुभाती ॥
नाचते मयूर दिखाते ।
अलि- अवली मिलती गाती ॥१२॥

थी घटा कभी घिर आती।
था कभी जल बरस जाता ॥
थे जलद कभी खुल जाते ।
रवि कभी था निकल आता ॥१३॥

था मलिन कभी होता वह ।
कुछ कान्ति कभी पा जाता ॥
कजलित कभी बनता दिन ।
उज्ज्वल था कभी दिखाता ॥१४॥

कर उसे मलिन - बसना फिर ।
काली ओढ़नी ओढ़ाती ॥
थी प्रकृति कभी वसुधा को।
उज्ज्वल - साटिका पिन्हाती ॥१५॥

जल - विन्दु लसित दल - चय से।
बन बन बहु - कान्त - कलेवर ॥
उत्फुल्ल स्नात - जन से थे।
हो सिक्त सलिल से तरुवर ॥१६॥

आ मंद - पवन के झोंके ।
जब उनको गले लगाते ॥
तब वे नितान्त - पुलकित हो।
थे मुक्तावलि बरसाते ॥१७॥

जब पड़ती हुई फुहारे ।
फूलों को रही रिझाती ॥
जव मचल मचल मारुत से ।
लतिकाये थी लहराती ॥१८॥

छवि से उड़ते छीटे में।
जब खिल जाती थी कलियाँ॥
चमकीली बूंदों को जब ।
टपकाती सुन्दर - फलियाँ ॥१९॥

जब फल रस से भर भर कर।
था परम - सरस बन जाता ॥
तब हरे-भरे कानन में।
था अजब समा दिखलाता ॥२०॥

वे सुखित हुए जो बहुधा ।
प्यासे रह रह कर तरसे ॥
झूमते . हुए बादल के।
रिमझिम रिमझिम जल बरसे ॥२१॥

तप - ऋतु में जो थे आकुल ।
वे आज हैं फले - फूले ॥
वारिद का बदन विलोके ।
बासर विपत्ति के भूले ॥२२॥

तरु - खग - चय चहक चहक कर।
थे कलोल - रत दिखलाते ।।
वे उमग उमग कर मानो।
थे वारि - वाह गुण गाते ॥२३॥

सारे - पशु बहु - पुलकित थे।
तृण - चय की देख प्रचुरता ॥
अवलोक सजल - नाना - थल।
बन - अवनी अमित - रुचिरता ॥२४॥

सावन - शीला थी हो हो।
आवर्त - जाल आवरिता ॥
थी बड़े वेग से बहती।
रस से भरिता वन - सरिता ॥२५॥

बहुशः सोते वह बह कर ।
कल कल रख रहे सुनाते ॥
सर भर कर विपुल सलिल से।
थे सागर बने दिखाते ॥२६॥

उस पर वन - हरियाली ने। '
था अपना झूला डाला ।।
तृण - राजि विराज रही थी।
अहने मुक्तावलि - माला ॥२७॥

पावस से . प्रतिपालित हो।
वसुधानुराग प्रिय - पय पी॥
रख हरियाली मुख - लाली ।
बहु - तपी दूव थी पनपी ॥२८॥

मनमाना पानी पाकर ।
था पुलकित विपुल दिखाता ॥
पी पी रट लगा पपीहा।
था अपनी प्यास बुझाता ॥२९॥

पाकर पयोद से जीवन ।
तप के तापों से छूटी।
अनुराग - मूर्ति 'बन, महि में।
विलसित थी बीर बहूटी ॥३०॥

निज - शान्ततम निकेतन में।
बैठी मिथिलेश - कुमारी ।।
हो, मुग्ध विलोक रही थीं।
नव - नील - जलद छबि न्यारी ॥३१॥

यह सोच रही थीं प्रियतम ।
तन सा ही है यह सुन्दर ।
वैसा ही है हग - रंजन ।
वैसा ही महा - मनोहर ॥३२॥

पर क्षण क्षण पर जो उसमें।
नवता है देखी जाती ।।
वह नवल - नील - नीरद में।
है मुझे नहीं मिल पाती ॥३३॥

श्यामलघन में बक - माला।
उड़ उड़ है छटा दिखाती ।।
पर प्रिय • उर - विलसित -
मुक्ता - माला है अधिक लुभाती ॥३४॥

श्यामावदात को चपला।
चमका कर है चौकाती ॥
पर प्रिय - तन - ज्योति दृगों में।
- है विपुल - रस बरस जाती ॥३५॥

सर्वस्व है करुण - रस का।
है द्रवण - शीलता - सम्वल ।।
है मूल भव - सरसता का।
है जलद आई - अन्तस्तल ॥३६॥

पर निरपराध - जन पर भी।
वह . वज्रपात करता है।
ओले बरसा कर जीवन ।
बहु - जीवों का हरता है॥३७॥

है जनक प्रबल - प्लावन का।
है प्रलयंकर बन जाता।
वह नगर, ग्राम, पुर को है।
पल में निमग्न कर पाता ॥३८॥

मैं सारे - गुण जलधर के।
जीवन - धन में पाती हूँ॥
उसकी जैसी ही मृदुता।
अवलोके बलि जाती हूँ॥३९॥

पर निरपराध को प्रियतम -
ने कभी नही कलपाया ।
उनके हाथों से किसने ।
कब कहाँ, व्यर्थ दुख पाया ||४०॥

पुर नगर ग्राम कव उजड़े।
कब , कहाँ आपदा आई ।।
अपवाद । लगाकर यों ही।
कव . जनता गई सताई ॥४१॥

प्रियतम समान जन - रंजन ।
भव - हित - रत कौन दिखाया ।।
पर सुख निमित्त कब किसने ।
दुख को यों गले लगाया ॥४२॥

घन गरज गरज कर बहुधा।
भव का है हृदय कपाता ।।
पर कान्त का मधुर प्रवचन ।
उर में है सुधा बहाता ।।४।।

जिस समय जनकजा घन की।
अवलोक दिव्य - श्यामलता ।।
थीं प्रियतम - ध्यान - निमग्ना।
कर दूर चित्त - आकुलता ॥४४॥

आ उसी समय आलय मे। -
सौमित्र - अनुज ने सादर ।।
पग - वन्दन किया सती का।
बन करुण - भाव से कातर ॥४५।।

सीतादेवी ने उनको।
परमादर से बैठाला ॥
लोचन मे आये जल पर -
नियमन का परदा डाला ॥४६॥

फिर कहा तात बतला दो।
रघुकुल - पुंगव है कैसे ? ॥
जैसे दिन कटते थे क्या।
अब भी कटते है वैसे ? ॥४७॥

क्या कभी याद करते हैं।
मुझ वन - निवासिनी को भी।
उसको जिसका आकुल - मन ।
है पद - पंकज - रज - लोभी ॥४८॥

चातक से जिसके हग हैं।
छबि स्वाति - सुधा के प्यासे॥
प्रतिकूल पड़ रहे हैं अब ।
जिसके सुख - बासर पासे ॥४९॥

जो विरह वेदनाओं से।
व्याकुल होकर है ऊबी॥
हग - वारि - वारिनिधि में जो।
बहु - विवशा बन है डूबी ॥५०॥

हैं कीर्ति करों से गुम्फित ।
जिनकी गौरव - गाथायें ॥
हैं सकुशल सुखिता मेरी।
अनुराग - मूर्ति - माताये ? ॥५१॥

होगये महीनों उनके ।
ममतामय - मुख, न दिखाये ॥
पावनतम - युगल पगों को।
मेरे कर परस न पाये ॥५२॥

श्रीमान् भरत - भव - भूषण ।
स्नेहा सुमित्रा - नन्दन ।
सब दिनों रही करती मैं ।
जिनका सादर अभिनन्दन ॥५३॥

हैं स्वस्थ, सुखित या चिन्तित ।
या हैं विपन्न - हित - व्रत - रत ।।
या हैं लोकाराधन में ।
संलग्न बन परम - संयत ।।५४।।

कह कह वियोग की बाते ।
माण्डवी बहुत थी रोई।।
उर्मिला गई फिर आई।
पर रात भर नहीं सोई ॥५५॥

श्रुतिकीर्ति का कलपना तो।
अब तक है मुझे न भूला ॥
हो गये याद मेरा उर ।
वनता है ममता - झूला ॥५६॥

यह वतला दो अब मेरी।
बहनो की गति है कैसी ?
वे उतनी दुखित न हों पर,
क्या सुखित नही हैं वैसी ? ॥५७॥

क्या दशा दासियों की है।
वे दुखित तो नही रहती ।।
या स्नेह - प्रवाहों मे पड़।
यातना तो नही सहती ।।५८।।

क्या वैसी ही सुखिता है।
महि की सर्वोत्तम थाती॥
क्या अवधपुरी वैसी ही।
है दिव्य बनी दिखलाती॥५९॥

मिट गई राज्य की हलचल।
या है वह अब भी फैली॥
कल-कीर्त्ति सिता सी अब तक।
क्या की जाती है मैली ॥६०॥

बोले रिपुसूदन आर्य्ये।
हैं धीर धुरंधर प्रभुवर॥
नीतिज्ञ, न्यायरत, संयत।
लोकाराधन में तत्पर॥६१॥

गुरु-भार उन्ही पर सारे-
साम्राज्य-संयमन का है।
तन मन से भव-हित-साधन।
व्रत उनके जीवन का है॥६२॥

इस दुर्गम-तम कृति-पथ में।
थी आप संगिनी ऐसी॥
वैसी तुरन्त थीं बनती।
प्रियतम-प्रवृत्ति हो जैसी॥६३॥

आश्रम - निवास ही इसका।
सर्वोत्तम - उदाहरण है।
यह है अनुरक्ति - अलौकिक ।
भव - वन्दित सदाचरण है॥६४॥

यदि रघुकुल - तिलक पुरुप हैं।
श्रीमती शक्ति हैं उनकी॥
जो प्रभुवर त्रिभुवन - पति है।
तो आप भक्ति हैं उनकी ॥६५॥
.
विश्रान्ति सामने आती।
तो बिरामदा थी बनती॥
अनहित - आतप - अवलोके ।
हित - वर - वितान थी तनती ॥६६॥

थी पूर्ति न्यूनताओं की।
मति - अवगति थी कहलाती ।।
आपही विपत्ति विलोके ।
थी परम - शान्ति बन पाती ॥६७॥

अतएव आप ही सोचे ।
वे कितने होंगे विह्वल ॥
पर धीर - धुरंधरता का।
नृपवर को है सच्चा - बल ॥६८

वे इतनी तन्मयता से।
कर्तव्यों को हैं करते ॥
इस भावुकता से वे हैं।
बहु - सद्भावों से भरते ॥६९॥

इतने हढ़ हैं कि बदन पर ।
दुख - छाया नही दिखाती ॥
कातरता सम्मुख आये।
कॅप कर है कतरा जाती ॥७०॥

फिर भी तो हृदय हृदय है।
वेदना - रहित क्यों होगा।
तज हृदय - वल्लभा को क्यों।
भव - सुख जायेगा भोगा ॥७१॥

जो सज्या - भवन सदा ही।
सबको हँसता दिखलाता ॥
जिसको विलोक आनन्दित ।
आनन्द स्वयं हो जाता ||७२।।

जिसमें वहती रहती थी।
उल्लासमयी - रस - धारा॥
जो स्वरित वना करता था।
लोकोत्तर - स्वर के द्वारा ।।७३॥

इन दिनों करुण - रस से वह ।
परिप्लावित है दिखलाता॥
अवलोक म्लानता उसकी ।
आँखों में है जल आता ||७४॥

अनुरंजन जो करते थे।
उनकी रंगत है 'बदली।
है कान्ति - विहीन दिखाती।
अनुपम - रत्नों की अवली ।।७५॥

मन मारे बैठी उसमें ।
है सुकृतिवती दिखलाती ॥
जो गीत करुण - रस - पूरित ।
प्रायः रो रो है गाती ॥७६।।

हो गये महीनों उसमे।
जाते न तात को देखा ।।
हैं, खिंची न जाने उनके ।
उर में कैसी दुख - रेखा ॥७७॥

वाते माताओं की मैं।
कहकर कैसे बतलाऊँ।
उनकी सी ममता कैसे।
मैं शब्दों मे भर पाऊँ ॥७८॥

मेरी आकुल - आँखों को।।
कबतक वह कलपायेगी।
उनको रट यही लगी है।
कब जनक - लली आयेगी ॥७९।।

आज्ञानुसार प्रभुवर के।
श्रीमती माण्डवी प्रतिदिन ॥
भगिनियों, दासियों को ले।
उन सब कामों को गिन गिन ॥८०॥

करती रहती हैं सादर।
थीं आप जिन्हें नित करती ॥
सच्चे जी से वे सारे।
दुखियों का दुख हैं हरती ॥८१॥

माताओं की सेवाये। .
है बड़े लगन से होती ।।
फिर भी उनकी ममता नित ।
है आपके लिये रोती ॥८२॥

सब हो पर कोई कैसे ।
भवदीय - हृदय पायेगा।
दिव - सुधा सुधाकर का ही।
वरतर - कर बरसायेगा ॥८३॥

बहने जनहित व्रतरत रह ।
हैं बहुत कुछ स्वदुख भूली ॥
पर सत्संगति दृग - गति की।
है बनी असंगति फूली ॥८४॥

दासियाँ क्या, नगर भर का।
यह है मार्मिक - कण्ठ - स्वर ॥
जब देवी आयेगी, कव -
आयेगा वह वर - बासर ॥८५।।

है अवध शान्त अति - उन्नत ।
बहु - सुख - समृद्धि - परिपूरित ॥
सौभाग्य - धाम सुरपुर - सम ।
रघुकुल - मणि - महिमा मुखरित ॥८६॥

है साम्य - नीति के द्वारा ।
सारा - साम्राज्य - सुशासित ।।
लोकाराधन - मंत्रों से।
हैं जन - पद् परम - प्रभावित ॥८७||

पर कही कही अब भी है।
कुछ हलचल पाई जाती ॥
उत्पात मचा देते हैं।
अब भी कतिपय उत्पाती ।।८८॥

१२

सिरधरा उन सबों का है।
पाषाण - हृदय - लवणासुर ॥
जिसने विध्वंस किये हैं।
बहु ग्राम बड़े - सुन्दर - पुर ।।८९॥

उसके वध की ही आज्ञा ।
प्रभुवर ने मुझको दी है।
साथ ही उन्होंने मुझसे ।
यह निश्चित बात कही है॥९०॥

केवल उसका हो वध हो।
कुछ ऐसा कौशल करना।
लोहा दानव से लेना।
भू को न लहू से भरना ।।९१॥

आज्ञानुसार कौशल से।
मैं सारे कार्य करूँगा।
भव के कंटक का वध कर।
भूतल का भार हरूँगा ॥९२।।

हो गया आपका दर्शन ।
आशिष महर्षि से पाई ॥
होगी सफला यह यात्रा।
भू में भर भूरि - भलाई ॥१३॥

रिपुसूदन की वातें सुन ।
जी कभी बहुत घबराया॥
या कभी जनक - तनया के ।
आँखों में आंसू आया ॥९४।।

'पर वारम्बार उन्होंने ।
अपने को बहुत सँभाला ॥
धीरज - धर थाम कलेजा।
सब बातों को सुन डाला ॥९५॥

फिर कहा कुँवर - वर जाओ।
यात्रा हो सफल तुम्हारी ॥
पुरहूत का प्रवल - पवि ही।
है पर्वत - गर्व - प्रहारी ॥९६।।

है विनय यही विभुवर से।
हो प्रियतम सुयश सवाया ॥
वसुधा निमित्त बन जाये।
तव विजय कल्पतरुकाया ।।९७॥

दोहा

पग वन्दन कर ले विदा गये दनुजकुल काल ।
इसी दिवस सिय ने जने युगल - अलौकिक-लाल ॥९८।।

तिलोकी

शान्ति - निकेतन के समीप ही सामने।
जो देवालय था सुरपुर सा दिव्यतम ॥
आज सुसज्जित हो वह सुमन - समूह से ।
बना हुआ है परम-कान्त ऋतुकान्त-सम ।।१।।

ब्रह्मचारियों का दल उसमें बैठकर ।
मधुर - कंठ से वेद - ध्वनि है कर रहा ।
तपस्विनी सव दिव्य - गान गा रही हैं।
जन - जन - मानस में विनोद है भर रहा ॥२॥

एक कुशासन पर कुलपति हैं राजते।
सुतों के सहित पास लसी हैं महिसुता ।।
तपस्विनी - आश्रम - अधीश्वरी सजग रह ।
वन वन पुलकित है बहु - आयोजन - रता ॥३॥

नामकरण - संस्कार क्रिया जब हो चुकी।
मुनिवर ने यह सादर महिजा से कहा।
पुत्रि जनकजे उन्हें प्राप्त वह हो गया।
रविकुल - रवि का चिरवांछित जो फल रहा ॥४॥

कोख आपकी वह लोकोत्तर - खानि है।
जिसने कुल को लाल अलौकिक दो दिये॥
वे होंगे आलोक तम - बलित - पंथ के ।
कुश - लव होंगे काल कश्मलों के लिये ॥५॥

सकुशल उनका जन्म तपोवन में हुआ।
आशा है संस्कार सभी होंगे यही॥
सकल - कलाओ - विद्याओं से हो कलित ।
विरहित होंगे वे अपूर्व - गुण से नहीं ॥६॥

रिपुसूदन जिस दिवस पधारे थे यहाँ।
उसी दिवस उनके सुप्रसव ने लोक को।
दी थी मंगलमय यह मंजुल - सूचना ।
मधुर करेगे वे अमधुर - मधु - ओक को॥७॥

मुझे ज्ञात यह बात हुई है आज ही।
हुआ लवण - वध हुए शत्रु - सूदन जयी ॥
द्वंद्व युद्ध कर उसको मारा उन्होंने ।
पाकर अनुपम - कीर्ति परम - गौरवमयी ॥८॥

आशा है अब पूर्ण - शान्ति हो जायगी।
शीघ्र दूर होवेगी वाधाये - अपर ॥
हो जायेगा जन - जन - जीवन बहु - सुखित ।
जायेगा अब घर घर में आनन्द भर ॥९॥

दसकंधर का प्रिय - संबंधी लवण था।
अल्प - सहायक - सहकारी उसके न थे॥
कई जनपदों में भी उसकी धाक थी।
बड़े सबल थे उसके प्रति - पालित जथे ॥१०॥

इसीलिये रघु - पुंगव ने रिपु - दमन को।
दी थी वर - वाहिनी वाहिनी - पति सहित ।
यथा काल हो जिससे दानव - दल - दलन ।
हित करते हो सके नही• भव का अहित ॥११॥

किन्तु उन्हें जन - रक्तपात वांछित न था।
हुआ इसलिये वध दुरन्त - दनुजात का ॥
आशा है अव अन्य उठायेगे न शिर ।
यथातथ्य हो गया शमन उत्पात का ॥१२॥

जो हलचल इन दिनों राज्य में थी मची।
उन्हे देख करके जितना ही था दुखित ॥
देवि विलोके अन्त दनुज - दौरात्म्य का।
आज हो गया हूँ मैं उतना ही सुखित ॥१३॥

यदि आहव होता अनर्थ होते बड़े।
हो जाता पविपात लोक की शान्ति पर ।
वृथा परम - पीड़ित होती कितनी प्रजा।
काल का कवल वनता मधुपुर सा नगर ।।१४।।

किन्तु नृप - शिरोमणि की संयत - नीति ने।
करवाई वह क्रिया युक्ति - सत्तामयी ॥
जिससे संकट टला अकंटक महि बनी।
हुई पूत - मानवता पशुता पर जयी ॥१५॥

मन का नियमन प्रति - पालन शुचि - नीति का।
प्रजा - पुंज - अनुरंजन भव - हित - साधना ॥
कौन कर सका भू मे रघुकुल - तिलक सा।
आत्म - सुखों को त्याग लोक - आराधना ॥१६॥

देवि अन्यतम - मूर्ति उन्ही की आपको।
युगल - सुअन के रूप में मिली है अतः -
अब होगी वह महा - साधना आपकी।
बने पूततम पूत पिता के सम यतः ॥१७॥

आपके कलिततम - कर - कमलों की रची।
यह सामने लसी सुमूर्ति श्रीराम की।
जो है अनुपम, जिसकी देखे दिव्यता ।
कान्तिमती बन सकी विभा घनश्याम की ॥१८॥

इस महान - मन्दिर में जिसकी स्थापना।
हुई आपकी भावुकतामय - भक्ति से ॥
आज नितान्त अलंकृत जो है हो गई।
किसी कान्तकर की कुसुमित - अनुरक्ति से ॥१९॥

रात रात भर दिन दिन भर जिसके निकट ।
वैठ विताती आप हैं विरह के दिवस ॥
आकुलता में दे देता बहु - शान्ति है।
जिसके उज्वलतम - पुनीत - पग का परस ॥२०॥

जिसके लिये मनोहर - गजरे प्रति - दिवस ।
विरच आप होती रहती हैं बहु - सुखित ॥
जिसको अर्पण किये विना फल ग्रहण भी।
नही आपकी सुरुचि समझती है उचित ॥२१॥

राजकीय सब परिधानों से रहित कर।
शिशु - स्वरूप मे जो उसको परिणत करें।
तो वह कुश - लव मंजु - मृत्ति बन जायगी।
यह विलोक मम - नयन न क्यों मुद से भरें ॥२२॥

१८५

द्वादश सर्ग

देवि ! पति - परायणता तन्मयता तथा।
तदीयता ही है उदीयमाना हुई।
उभय सुतों की आकृति मे, कल - कान्ति में -
गात - श्यामता में कर अपनोदन दुई ॥२३॥

आशा है इनकी ही शुचि - अनुभूति से।
शिशुओं में वह बीज हुआ होगा वपित ॥
पितृ - चरण के अति - उदात्त - आचरण का ।
आप उसे ही कर सकती हैं अंकुरित ॥२४॥

जननी केवल है जन जननी ही नहीं।
उसका पद है जीवन का भी जनयिता ।।
उसमें है वह शक्ति सुत - चरित सृजन की।
नही पा सका जिसे प्रकृति - कर से पिता ॥२५॥

इतनी बाते कह मुनिवर जब चुप हुए।
आता जल जब रोक रहे थे सिय - नयन ।।
तपस्विनी - आश्रम - अधीश्वरी तव उठी।
और कहे ये बड़े - मनोमोहक - वचन ॥२६॥

था प्रिय - प्रातःकाल उपा की लालिमा।
रविकर - द्वारा आरंजित थी हो रही ॥
समय के मृदुलतम - अन्तस्तल में विहस ।
प्रकृति - सुन्दरी प्रणय - बीज थी वो रही ॥२७॥

१८६प

मंद मंद मंजुल - गति से चल कर मरुत ।
वर उपवन को सौरभमय था कर रहा ॥
प्राणिमात्र मे तरुओं मे तृण - राजि में।
केलि - निलय वन बहु-विनोद था भर रहा ।।२८॥

धीरे धीरे धुमणि - कान्त - किरणावली।
ज्योतिर्मय थी धरा - धाम को कर रही ॥
खेल रही थी कञ्चन के कल - कलस से।
बहुत विलसती अमल - कमल - दल पर रही ॥२९॥

किसे नहीं करती विमुग्ध थी इस समय ।
बने ठने उपवन की फुलवारी लसी ॥
विकच - कुसुम के व्याज आज उत्फुल्लता।
उसमें आकर मूर्तिमती वन थी वसी ॥३०॥

वेले के अलवेलेपन में आज थी।
किसी बड़े - अलवेले की विलसी छटा ॥
श्याम - घटा - कुसुमावलि श्यामलता मिले।
बनी हुई थी सावन की सरसा घटा ॥३१॥

यदि प्रफुल्ल हो हो कलिकाये कुन्द की।
मधुर हँसी हँस कर थी दॉत निकालती ॥
आशा कर कमनीयतम - कर - स्पर्श की।
फूली नही समाती थी तो मालती ॥३२॥

बहु - कुसुमित हो बनी विकच - बदना रही।
यथातथ्य आमोदमयी हो यूथिका ॥
किसी समागत के शुभ - स्वागत के लिये।
मॅह मह मॅह मॅह महक रही थी मल्लिका ॥३३॥

रंग जमाता लोक - लोचनों पर रहा।
चपा का चपई रंग बन चारुतर ।।
अधिक लसित पाटल - प्रसून था हो गया।
किसी कुंवर अनुराग - राग से भूरि भर ॥३४॥

उल्लसिता दिखलाती थी शेफालिका।
कलिकाओं के बड़े - कान्त गहने पहन ॥
पथ किसी माधव का थी अवलोकती।
मधु - ऋतु जैसी मुग्धकरी माधवी बन ॥३५॥

पहन हरिततम अपने प्रिय परिधान को।
था बंधूक ललाम प्रसूनों से लसा॥
बना रही थी जपा - लालिमा को ललित ।
किसी लाल के अवलोकन की लालसा ॥३६॥

इसी बड़ी - सुन्दर - फुलवारी मे कुसुम -
चयन निरत दो - दिव्य मूर्तियाँ थी लसी॥
जिनकी चितवन में थी अनुपम - चारुता ।
सरस सुधा - रस से भी थी जिनकी हॅसी ॥३७॥।

एक रहे उन्नत - ललाट वर - विधु - वदन ।
नव - नीरद - श्यामावदात नीरज - नयन ।।
पीन - वक्ष आजान - वाहु मांसल - वपुष ।
धीर - वीर अति - सौम्य सर्व - गौरव - सदन ॥३८॥

मणिमय - सुकुट - विमंडित कुण्डल - अलंकृत ।
बहु - विधि मंजुल - मुक्तावलि - माला लसित ॥
परमोत्तम - परिधान - वान सौंदर्य - धन ।
लोकोत्तर - कमनीय - कलादिक - आकलित ॥३९।।

थे द्वितीय नयनाभिराम विकसित - बदन ।
कनक - कान्ति माधुर्य - मूर्ति मन्मथ - मथन ॥
विविध - वर - वसन - लसित किरीटी- कुण्डली ।
कम - परायण परम - तीव्र साहस - सदन ॥४०॥

दोनों राजकुमार मुग्ध हो हो छुटा।
थे उत्फुल्ल - प्रसूनों की अवलोकते ॥
उनके कोमल - सरस - चित्त प्रायः उन्हें ।
विकच - कुसुम - चय चयन से रहे रोकते ॥४१॥

फिर भी पूजन के निमित्त गुरुदेव के।
उन लोगों ने थोड़े कुसुमों को चुना ॥
इसी समय उपवन में कुछ ही दूर पर।
उनके कानों ने कलरव होता सुना ॥४२॥

१८९

राज - नन्दिनी गिरिजा - पूजन के लिये।
उपवन - पथ से मंदिर में थी जा रही ॥
साथ में रही सुमुखी कई सहेलियाँ।
वे मंगलमय गीतों को थी गा रही ॥४३॥

यह दल पहुंचा जव फुलवारी के निकट ।
नियति ने नियत - समय - महत्ता दी दिखा ॥
प्रकृति - लेखनी ने भावी के भाल पर।
सुन्दर - लेख ललिततम - भावों का लिखा ॥४४॥

राज - नन्दिनी तथा राज - नन्दन नयन ।
मिले अचानक विपुल - विकच - सरसिज बने ।
वीज प्रेम का वपन हुआ तत्काल ही।
दो उर पावन - रसमय - भावों मे सने ॥४५॥

एक बनी श्यामली - मूर्ति की प्रेमिका।
तो द्वितीय उर - मध्य बसी गौरांगिनी ॥
दोनो की चित - वृत्ति अचाञ्चक - पूत रह ।
किसी छलकती छवि के द्वारा थी छिनी ॥४६॥

उपवन था इस समय बना आनन्द - वन ।
सुमनस - मानस हरते थे सारे सुमन ॥
अधिक - हरे हो गये सकल - तरु - पुंज थे।
चहक रहे थे विहग - वृन्द वहु - मुग्ध बन ॥४७॥

राज - नन्दिनी के शुभ - परिणय के समय ।
रचा गया था एक - स्वयंवर - दिव्यतम ॥
रही प्रतिज्ञा उस भव - धनु के भंग की।
जो था गिरि सा गुरु कठोर था वन - सम ॥४८॥

धरणीतल के बड़े - धुरंधर वीर सव ।
जिसको उठा सके न अपार - प्रयत्न
तोड़ उसे कर राज - नन्दिनी का वरण ।
उपवन के अनुरक्त बने जव योग्य - वर ॥४९॥

उसी समय अंकुरित प्रेम का बीज हो।
यथा समय पल्लवित हुआ विस्तृत बना ॥
है विशालता उसकी विश्व - विमोहिनी।
सुर - पादप सा है प्रशस्त उसका तना ॥५०॥

जनता - हित - रता लोक - उपकारिका ।
है नाना - संताप - समूह - विनाशिनी ॥
है सुखदा, वरदा, प्रमोद - उत्पादिका ।
उसकी छाया है क्षिति - तल छवि - वर्द्धिनी ॥५१।।

बड़े - भाग्य से उसी अलौकिक - विटप से।
दो लोकोत्तर - फल अब हैं भू को मिले ॥
देखे रविकुल - रवि के सुत के वर - बदन ।
उसका मानस क्यों न वनज - वन सा खिले ॥५२॥

१९१

देवि वधाई मैं देती हूँ आपको।
और चाहती हूँ यह सच्चे - हृदय से ॥
चिरजीवी हों दिव्य - कोख के लाल ये।
और यशस्वी वने पिता - सम - समय से ॥५३॥

इतने ही में वर - वीणा बजने लगी।
मधुर - कण्ठ से मधुमय - देवालय बना ॥
प्रेम - उत्स होगया सरस - आलाप से।
जनक - नन्दिनी ऑखों से आंसू छना ॥५४॥

पद

बधाई देने आई हूँ।

गोद आपकी भरी विलोके फूली नहीं समाई हूँ।
लालों का मुख चूम बलाये लेने को ललचाई हूँ।
ललक - भरे - लोचन से देखे बहु - पुलकित हो पाई हूँ॥
जिनका कोमल - मुख अवलोके मुदिता बनी सवाई हूँ।
जुग जुग जिये लाल वे जिनकी ललके देख ललाई हूँ॥
विपुल - उमंग - भरे - भावों के चुने - फूल में लाई हूँ।
चाह यही है उन्हें चढ़ाऊँ जिनपर बहुत लुभाई हूँ ॥
रीझ रीझ कर विशद - गुणों पर मैं जिसकी कहलाई हूँ।
उसे वधाई दिये कुसुमिता - लता - सदृश लहराई हूँ ॥१॥५५॥

जंगल में मंगल होता है।

भव-हित-रत के लिये गरल भी बनता सरस-सुधा सोता है।
कॉटे बनते हैं प्रसून - चय कुलिश मृदुलतम हो जाता है ।।
महा-भयंकर परम-गहन - वन उपमा उपवन की पाता है।
उसको ऋद्धि सिद्धि है मिलती साधे सभी काम सधता है।
पाहन पानी में तिरता है, सेतु वारिनिधि पर बंधता है।
दो बाहें हों किन्तु उसे लाखों बाहों का बल मिलता है ।।
उसीके खिलाये मानवता का बहु-म्लान-बदन खिलता है ।
तीन लोक कम्पितकारी अपकारी का मद वह ढाता है ।।
पाप-ताप से तप्त - धरा पर सरस - सुधा वह बरसाता है।
रघुकुल - पुंगव ऐसे ही हैं, वास्तव में वे रविकुल - रवि हैं।
वे प्रसून से भी कोमल हैं, पर पातक - पर्वत के पवि हैं।
सहधर्मिणी आप हैं उनकी देवि आप दिव्यतामयी हैं ।
इसीलिये बहु-प्रबल - बलाओं पर भी आप हुई बिजयी हैं।
आपकी प्रथित-सुकृति-लता के दोनों सुत दो उत्तम-फल हैं ।।
पावन-आश्रम के प्रसाद हैं, शिव - शिर-गौरव गंगाजल है ।
पिता-पुण्य के प्रतिपादक हैं, जननी-सत्कृति के सम्बल हैं ।
रविकुल-मानस के मराल हैं, अथवा दो उत्फुल्ल-कमल हैं।
मुनि-पुंगव की कृपा हुए वे सकल-कला-कोविद वन जावें ।
चिरजीवे कल-कीर्ति सुधा पी वसुधा के गौरव कहलावे ॥२॥५६॥

तिलोकी

जब तपस्विनी - सत्यवती गाना , रुका।
जनकसुता ने सविनय मुनिवर से कहा ।।
देव ! आपकी आज्ञा शिरसा - धार्य है।
सदुपदेश कब नही लोक - हित - कर रहा ॥५७॥

जितनी मैं उपकृता हुई हूँ आपसे।
वैसे व्यापक शब्द न मेरे पास हैं।
जिनके द्वारा धन्यवाद दूं आपको।
होती कब गुरु - जन को इसकी प्यास है ॥५८॥

हॉ, यह आशीर्वाद कृपा कर दीजिये।
मेरे चित को चञ्चल - मति छू ले नहीं ।
विविध व्यथाये सहूँ किन्तु पति - वांछिता।
लोकाराधन - पूत - नीति भूले नही ॥५९।।

तपस्विनी - आश्रम - अधीश्वरी आपकी।
जैसी अति - प्रिय - संज्ञा है मृदुभापिणी ।।
हुआ आपका भाषण वैसा ही मृदुल ।
कहाँ मिलेगी ऐसी हित - अभिलाषिणी ॥६०॥

अति उदार हृदया है, हैं भवहित - रता।
आप धर्म - भावो की है अधिकारिणी ।।
है मेरी सुविधा - विधायिनी शान्तिदा।
मलिन - मनों मे हैं शुचिता - संचारिणी ॥६१॥

१३

कभी बने जलविन्दु कभी मोती बने।
हुए ऑसुओं का आँखों से सामना ॥
अनुगृहीता हुई अति कृतज्ञा बनी।
सुने आपकी भावमयी शुभ कामना ॥६२॥

आप श्रीमती सत्यवती हैं सहृदया।
है कृपालुता आपकी प्रकृति में भरी॥
फिर भी देती धन्यवाद हूँ आपको।
है सद्वांछा आपकी परम - हित - करी ॥६३॥

दोहा

फैला आश्रम - ओक में परम - ललित - आलोक ।
मुनिवर उठे समण्डली सांग - क्रिया अवलोक ॥६४॥


१३ जीवन-यात्रा

त्रयोदश सर्ग

-*-

जतिवृत्तः = सूराचा

तिलोकी

तपस्विनी - आश्रम के लिये विदेहज़ा।
पुण्यमयी - पावन - प्रवृत्ति की पूर्ति थी।
तपस्विनी - गण की आदरमय - दृष्टि में ।
मानवता - ममता की महती - मूर्ति थी ॥१॥

ब्रह्मचर्य - रत वाल्मीकाश्रम - क्षात्र - गण।
तपोभूमि - तापस, विद्यालय - विवुध - जन ।।
मूर्तिमती - देवी थे उनको मानते ।
भक्तिभाव - सुमनाञ्जलि द्वारा कर यजन ॥२॥

अधिक - शिथिलता गर्भभार - जनिता रही।
फिर भी परहित - रता सर्वदा वे मिली ॥
कर सेवा आश्रम - तपस्विनी - वृन्द की।
वे कब नही प्रभात - कमलिनी सी खिलीं ॥३॥

२९६

उन्हें रोकती रहती आश्रम - स्वामिनी ।
कह वे बातें जिन्हें उचित थी जानती ॥
किन्तु किसी दुख में पतिता को देखकर ।
कभी नहीं उनकी ममता थी मानती ॥४॥

देख चींटियों का दल ऑटा छींटती।
दाना दे दे खग - कुल को थी पालती ।।
मृग - समूह के सम्मुख, उनको प्यार कर।
कोमल - हरित तृणावलि वे थी डालती ॥५॥

शान्ति - निकेतन के समीप के सकला- तरु ।
रहते थे खग - कुल के कूजन से स्वरित ॥
सदा वायु - मण्डल उसके सब ओर का।
रहता था कलकण्ठ कलित - रव से भरित ॥६॥

किसी पेड़ पर शुक बैठे थे वोलते।
किसी पर सुनाता मैना का गान था।
किसी पर पपीहा कहता था पी कहाँ।
किसी पर लगाता पिक अपनी तान था॥७॥

उसके सम्मुख के सुन्दर - मैदान में।
कही विलसती थी पारावत - मण्डली ॥
बोल बोल कर बड़ी - अनूठी - बोलियाँ।
कही केलिरत रहती बहु - विहगावली ॥८॥

१९७

इधर उधर थे मृग के शावक घूमते ।
कभी छलॉगे भर मानस को मोहते ॥
धीरे धीरे कभी किसी के पास जा।
भोले - दृग से उसका बदन विलोकते ॥९॥

एक द्विरद का बच्चा कतिपय - मास का।
जनक - नन्दिनी के कर से जो था पला ।।
प्रायः फिरता मिलता इस मैदान में।
मातृ - हीन कर जिसे प्रकृति ने था छला ॥१०॥

पशु, पक्षी, क्या कीटों का भी प्रति दिवस ।
जनक - नन्दिनी कर से होता था भला ।।
शान्ति - निकेतन के सब ओर इसीलिये।
दिखलाती थी सर्व - भूत - हित की कला ॥११॥

दो पुत्रो के प्रतिपालन का भार भी।
उन्हें बनाता था न लोक - हित से विमुख ॥
यह ही उनकी हृत्तंत्री का राग था।
यह ही उनके जीवन का था सहज - सुख ।।१२।।

पॉवोंवाले दोनों सुत थे हो गये।
अपनी ही धुन में वे रहते मस्त थे।
फिर भी वे उनको सँभाल उनसे निबट ।
उनकी भी सुनती जो आपद्ग्रस्त थे॥१३॥

१९९

त्रयोदश सर्ग,

आत्रेयी की सत्यवती थी प्रिय - सखी।
अतः उन्होंने उसके मुख से थी सुनी।
विदेहजा के विरह - व्यथाओं की कथा।
जो थी वैसी पूता जैसी सुरधुनी ॥१९॥

आत्रेयी थी बुद्धिमती - विदुषी बड़ी।
विरह - वेदना बातें सुन होकर द्रवित ।।
शान्ति - निकेतन मे आई वे एक दिन ।
तपस्विनी - आश्रम - अधीश्वरी के सहित ॥२०॥

जनक - नन्दिनी ने सादर - कर - वन्दना।
बड़े प्रेम से उनको उचितासन दिया ।
फिर यह सविनय परम - मधुर - स्वर से कहा।
बहुत दिनों पर आपने पदार्पण किया ॥२१॥

आत्रेयी बोली हूँ क्षमाधिकारिणी।
आई हूँ मैं आज कुछ कथन के लिये ।।
आपके चरित है अति - पावन दिव्यतम ।
आपको नियति ने है अनुपम - गुण दिये ॥२२॥

अपनी परहित - रता पुनीत - प्रवृत्ति से।
सहज - सदाशयता से सुन्दर - प्रकृति से ॥
लोकरंजिनी - नीति पूत - पति - प्रीति से।
सच्ची - सहृदयता से सहजा - सुकृति से ॥२३॥

२००

'कहा, मानवी हैं देवी सी अर्चिता ।
व्यथिता होते, हैं कर्त्तव्य - परायणा ॥
अश्रु - विन्दुओं में भी है धृति झलकती।
अहित हुए भी रहती है हित - धारणा ॥२४॥

साम्राज्ञी होकर भी सहजा - वृत्ति है।
राजनन्दिनी होकर हैं भव - सेविका ॥
यद्यपि हैं सर्वाधिकारिणी धरा की ।
क्षमामयी हैं तो भी आप ततोधिका ॥२५॥

कभी किसी को दुख पहुंचाती हैं नहीं।
सबको सुख हो यही सोचती हैं सदा ।।
कटु - बाते आनन पर आती ही नही।
आप सी न अवलोकी अन्य प्रियम्वदा ।।२६।।

नवनीतोपम कोमलता के साथ ही।
अन्तस्तल में अतुल - विमलता है बसी।
सात्विकता - सितता से हो उद्भासिता।
. वही श्यामली - मूर्ति किसी की है लसी ॥२७॥

देवि ! आप वास्तव में हैं पति - देवता ।
आप वास्तविकता की सच्ची - स्फूर्ति हैं।
हैं प्रतिपत्ति प्रथित - स्वर्गीय - विभूति की।
आप सत्यता की, शिवता की मूर्ति हैं ।।२८।।

२०१

किन्तु देखती हूँ मैं जीवन आपका ।
प्रायः है आवरित रहा आपत्ति से ।।
ले लीजिये विवाह - काल ही उस समय ।
रहा स्वयंवर ग्रसित विचित्र - विपत्ति से ॥२९॥

था विवाह आधीन शंभु - धनु भंग के।
किन्तु तोड़ने से वह तो टूटा नही ।।
वसुंधरा के वीर थके बहु - यत्न कर।
किन्तु विफलता का कलंक छूटा नहीं ॥३०॥

देख यह दशा हुए विदेह बहुत - विकल ।
हुई आपकी जननी व्यथिता, चिन्तिता, ॥
आप रही रघु - पुंगव - बदन विलोकती।
कोमलता अवलोक रही अति - शंकिता ॥३१॥

राम - मृदुल - कर छूते ही टूटा धनुष ।
लोग हुए उत्फुल्ल दूर चिन्ता हुई।
किन्तु कलेजों में असफल - नृप - वृन्द के।
चुभने लगी अचानक ईर्पा की सुई ॥३२॥

कहने लगे अनेक नृपति हो संगठित ।
परिणय होगा नही टूटने से धनुप ।।
समर भयंकर होगा महिजा के लिये।
असि - धारा सुर - सरिता काटेगी कलुष ॥३३॥

२०३

वर विलासमय बन वासर था विलसता।
रजनी पल पल पर थी अनुरंजन - रता॥
यदि विनोद हँसता मुखड़ा था मोहता।
तो रसराज रहा ऊपर रस बरसता ॥३९।।

पितृ - सद्म - ममता न भूल मन जिस समय ।
ससुर - सदन मे शनैः शनैः था रम रहा।
उन्ही दिनों अवसर ने आकर आपसे ।
समाचार पति राज्यारोहण का कहा ॥४०॥

आह । दूसरे दिवस सुना जो आपने।
किसका नही कलेजा उसको सुन छिला ।।
कैकेई - सुत राज्य पा गये राम को।
कानन - वास चतुर्दश - वत्सर का मिला ।।४१।।

कहाँ किस समय ऐसी दुर्घटना हुई।
कहते हैं इतिहास कलेजा थामकर ।।
वृथा कलंकित कैकेई की मति हुई।
कहते है अब भी सब इसको आह भर ।।४२।।

आपने दिखाया सतीत्व जो उस समय ।
वह भी है लोकोत्तर, अद्भुत है महा ॥
चौदह सालों तक वन मे पति साथ रह ।
किस कुल - बाला ने है इतना दुख सहा ।।४३।।

२०५

नीचाशयता की वे चरम - विवृत्ति थीं।
दुराचार की वे उत्कट - आवृत्ति थीं।
रावण वज्र - हृदयता की थी प्रक्रिया।
दानवता की वे दुर्दान्त - प्रवृत्ति थीं ॥४९॥

किन्तु हुआ पामरता का अवसान भी।
पापानल मे स्वयं दग्ध पापी हुआ ।।
ऑच लगे कनकाभा परमोज्वल बनी।
स्वाति - विन्दु चातकी चारु - मुख में चुआ ॥५०॥

आपके परम - पावन - पुण्य - प्रभाव से।
महामना श्री भरत - सुकृति का बल मिले।
फिर वे दिन आये जो बहु वांछित रहे।
जिन्हें लाभकर पुरजन पंकज से खिले ॥५१।।

हुआ राम का राज्य, लोक अभिरामता।
दर्शन देने लगी सब जगह दिव्य वन ।।
सकल - जनपदों, नगरों, प्रामादिकों मे।
विमल - कीर्ति का गया मनोज्ञ वितान तन ॥५२॥

सव कुछ था पर एक लाल की लालसा ।
लालायित थी ललकित चित को कर रही।
मिले काल - अनुकूल गर्भ - धारण हुआ।
युगल उरों में वर विनोद धारा बही ।।५३।।

किन्तु देखती है, यह, पुत्रवती बने ।
हुआ आपको एक साल से कुछ अधिक ॥
किन्तु अवध की दृष्टि न फिर पाई इधर ।
और आपके स्वर में स्वर भर गया पिक ॥५८॥

२०७

कुलपति - आश्रम की विधि मुझको ज्ञात है।
गर्भवती - पति - रुचि के वह आधीन है।
वह चाहे तो उसे बुला ले या न ले।
पर आश्रम का वास ही समीचीन है॥५९॥

तपोभूमि में जिसका सव संस्कार हो।
आश्रम मे ही जो शिक्षित, दीक्षित, वने ।
वह क्यो वैसा लोक - पूज्य होगा नहीं।
धरा पूत वनती है जैसा सुत जने ॥६०॥

रघुकुल - पुंगव सव वाते हैं जानते।
इसीलिये हैं आप यहाँ भेजी गई ।
कुलपति ने भी उस दिन था यह ही कहा।
देख रही हूँ आप अव यही की हुई ॥६१॥

आप सती है, हैं कर्तव्य - परायणा ।
सव सह लेगी कृति से च्युत होंगी नहीं।
किन्तु बहु - व्यथामयी है विरह - वेदना ।
उससे आप यहाँ भी नही वची रही ॥६२।।

आजीवन जीवन - धन से बिछुड़ी न जो।
लंका के छ महीने जिसे छ युग बने ।
उसे क्यों न उसके दिन होंगे व्यथामय ।
जिस वियोग के वरस न गिन पाये गिने ॥६३।।

२०८

आह ! कहूँ क्या प्राय: जीवन आपका।
रहा आपदाओं के कर में ही पड़ा।
देख यहाँ के सुख में भी दुख आपका ।
मेरा जी बन जाता है व्याकुल वड़ा ॥६४।।

पर विलोककर अनुपम - निग्रह आपका ।
देखे धीर धुरंधर जैसी धीरता ॥
पर दुख कातरता उदारता से भरी।
अवलोकन कर नयन - नीर की नीरता ॥६५॥

होता है विश्वास विरह - जनिता - व्यथा।
बनेगी न वाधिका पुनीत - प्रवृत्ति की।
दूर करेगी उर - विरक्ति को सर्वदा ।
ममता जनता - विविध - विपत्ति - निवृत्ति की ॥६६।।

पड़ विपत्तियों में भी कव पर - हित - रता।
पर का हित करने से है मुँह मोड़ती ॥
वेधती गिरती टकराती है शिला से।
है न सरसता को सुरसरिता छोड़ती ॥६७॥

महि में महिमामय अनेक हो गये हैं।
यथा समय कम हुई नही महिमामयी ।।
पर प्रायः सव विविध - संकटों मे पड़े।
किन्तु हुए उनपर स्वआत्मबल से जयी ।।६८।।

मलिन - मानसों की मलीनता दूर कर।
भरती रहती है भूतल में भव्यता ।।
है फूटती दिखाती संकट - तिमिर मे।
दिव्य - जनों या देवी ही की दिव्यता ॥६९।।

आश्रम की कुछ ब्रह्मचारिणी - मूर्तियाँ।
ऐसी हैं जिनमें है भौतिकता भरी।
किन्तु आपके लोकोत्तर - आदर्श ने।
उनकी कितनी बुरी - वृत्तियाँ है हरी ॥७०॥

इस विचार से भी पधारना आपका ।
तपस्विनी - आश्रम का उपकारक हुआ ।।
निज प्रभाव का वर - आलोक प्रदान कर।
कितने मानस - तम का संहारक हुआ ॥७१॥

है समाप्त हो गया यहाँ का अध्ययन ।
अव अगस्त - आश्रम में मैं हूँ जा रही॥
विदा ग्रहण के लिये उपस्थित हुई हूँ।
यद्यपि मुझे पृथकता है कलपा रही ॥७२।।

है कामना अलौकिक दोनों लाडिले।
पुण्य - पुंज के पूत - प्रतीक प्रतीत हों।
तज अवैध - गति विधि - विधान - सर्वस्व वन ।
आपके विरह - वासर शीघ्र व्यतीत हों।७३।।

१४

२१०

वैदेही-वनवास

जनक - नन्दिनी ने अन्याश्रम - गमन सुन।
कहा आप जायें मंगल हो आपका ॥
अहह कहाँ पाऊँगी विदुषी आप सी।
आपका वचन पय था मम - संताप का ॥७४॥

अनुसूया देवी सी वर - विद्यावती।
सदाचारिणी सर्व - शास्त्र - पारंगता ॥
यदि मैंने देखी तो देखी आपको।
वैसी ही हैं आप सुधी पर - हित - रता ॥७५॥

जो उपदेश उन्होंने मुझको दिये हैं।
वे मेरे जीवन के प्रिय - अवलम्ब हैं।
उपवन रूपी मेरे मानस के लिये।
सुरभित करनेवाले कुसुम - कदम्ब हैं ॥७६॥

कहूँ आपसे क्या सब कुछ हैं जानती।
पति - वियोग - दुख सा जग में है कौन दुख ॥
तुच्छ सामने उसके भव - सम्पत्ति है।
पति - सुख पत्नी के निमित्त है स्वर्ग - सुख ॥७७॥

अन्तर का परदा रह जाता ही नही ।
एक रंग ही में रॅग जाते हैं उभय ।।
जीवन का सुख तब हो जाता है द्विगुण ।
बन जाते हैं एक जब मिले दो हृदय ॥७८।।

रहे इसी पथ के मम जीवन - धन पथिक ।
यही ध्येय मेरा भी आजीवन रहा ।
किन्तु करे संयोग के लिये यत्न क्या।
आकस्मिक - घटना दुख देती है महा ॥७९।।

कार्य - सिद्धि के सारे-साधन मिल गये।
कृत्यों मे त्रुटि - लेश भी न होते कही।
आये विन्न अचिन्तनीय यदि सामने।
तो नितान्त - चिन्तित चित क्यों होगा नही ।।८०।।

जब उसका दर्शन भी दुर्लभ हो गया।
जो जीवन का सम्वल अवलम्बन रहा।
तो आवेग बनाये क्यों आकुल नही।
कैसे तो उद्वेग वेग जाये सहा ।।८१।।

भूल न पाई वे बाते ममतामयी।
प्रीति - सुधा से सिक्त सर्वदा जो रही।
स्मृति यदि है मेरे जीवन की सहचरी ।
अहह आत्म - विस्मृति तो क्यों होगी नही ।।८२॥

बिना वारि के मीन वने वे आज हैं।
रहे जो नयन सदा स्नेह - रस में सने ।।
भला न कैसे हो मेरी मति वावली।
क्यों प्रमत्त उन्मत्त नहीं ममता बने ॥८३॥

रविकुल - रवि का आनन अवलोके विना।
सरस शरद - सरसीरुह से वे क्यों खिले ॥
क्यों न ललकते आकुल हो तारे रहें।
क्यों न छलकते आँखों में आँसू मिले ।।८४।।

कलपेगा आकुल होता ही रहेगा।
व्यथित बनेगा करेगा न मति की कही। .
निज - वल्लभ को भूल न पायेगा कभी।
हृदय हृदय है सदा रहेगा हृदय ही ॥८५।।

भूल सकेंगे कभी नहीं वे दिव्य - दिन ।।
भव्य - भावनायें जब दम भरती रही ।।
कान रहे जब सुनते परम रुचिर - वचन ।
ऑखें जब छबि - सुधा - पान करती रही ॥८६)

कभी समीर नहीं होगा गति से रहित ।
होगा सलिल तरंगहीन न किसी समय ॥
कभी अभाव न होगा भाव - विभाव का।
कभी भावना - हीन नहीं होगा हृदय ।।८७॥

यह स्वाभाविकता है इससे बच सका -
कौन, सभी इस मोह - जाल में हैं फंसे ॥
सारे अन्तस्तल में इसकी व्याप्ति है।
मन - प्रसून हैं वास से इसी के वसे ॥८८।।

विरह - जन्य मेरी पीड़ाये हैं प्रकृत।
किन्तु कभी कर्तव्य - हीन हूँगी न मैं ॥
प्रिय - अभिलाषाये जो हैं प्राणेश की।
किसी काल में उनको भूलूंगी न मैं ॥८९।।

विरह - वेदनाओं में यदि है सबलता।
उनके शासक तो प्रियतम - आदेश हैं।
जो हैं पावन परम न्याय - संगत उचित ।
भव - हितकारक जो सच्चे उपदेश हैं ॥९०॥

महामना नृप - नीति - परायण दिव्य - धी।
धर्म - धुरंधर दृढ़ - प्रतिज्ञ पति - देव हैं।
फिर भी हैं करुणानिधान बहु दयामय ।
लोकाराधन के विशेष अनुरक्त हैं॥९१।।

आत्म - सुख - विसर्जन करके भी वे इसे।
करते आये हैं आजीवन करेगे।
बिना किये परवा दुस्तर - आवर्त की।
आपदाब्धि - मज्जित - जन का दुख हरेगे ।।९२।।

निज - कुटुम्ब का ही, न, एक साम्राज्य का।
भार उन्ही पर है, जो है गुरुतर महा ।।
सारी उचित व्यवस्थाओं का सर्वदा ।
अधिकारी महि में नृप - सत्तम ही रहा ।।९३।।

सुतों के सहित मेरे आश्रम - वास से।
देश, जाति, कुल, का यदि होता है भला ।।
अन्य व्यवस्था तो कैसे हो सकेगी।
सदा तुलेगी तुल्य न्याय - शीला - तुला ॥९४॥

रघुकुल - पुंगव की मैं हूँ सहधर्मिणी ।
जो है उनका धर्म वही मम - धर्म है।
भली - भॉति मम - उर उसको है जानता।
उनके प्रिय - सिद्धान्तों का जो मर्म है।९५।।


उनकी आज्ञा का पालन मम - ध्येय है।
उनका प्रिय - साधन ही मम - कर्तव्य है।
उनका ही अनुगमन परम - प्रिय - कार्य है।
उनकी अभिरुचि मम - जीवन - मन्तव्य है ॥९६॥

विरह - वेदनाये हों किन्तु प्रसन्नता ।
उनकी मुझे प्रसन्न बनाती रहेगी।
मम - ममता देखे पति - प्रिय - साधन वदन ।
यातनाये सुखपूर्वक सहेगी ॥९७॥

दोहा

नमन जनकजा ने किया, कह अन्तस्तल - हाल ।
विदा हुई कह शुभ - वचन आत्रेयी तत्काल ।।९८

-*-

दाम्पत्य-दिव्यता

-*-

तिलोकी

प्रकृति - सुन्दरी रही दिव्य - वसना बनी।
कुसुमाकर द्वारा कुसुमित कान्तार था।
मंद मंद थी रही विहँसती दिग्वधू ।
फूलों के मिष समुत्फुल्ल संसार था ॥ १ ॥

मलयानिल वह मंद मंद सौरभ - वितर।
वसुधातल को बहु - विमुग्ध था कर रहा ॥
स्फूर्तिमयी - मत्तता - विकचता - रुचिरता।
प्राणि मात्र अन्तस्तल मे था भर रहा ॥२॥

शिशिर-शीत-शिथिलित-तन-शिरा-समूह में।
समय शक्ति - संचार के लिये लग्न था ।
परिवर्तन की परम - मनोहर - प्रगति पा।
तरु से तृण तक छवि - प्रवाह में मग्न था॥ ३ ॥

कितने पादप लाल - लाल - कोंपल मिले।
ऋतु - पति के अनुराग - राग में थे रॅगे॥
बने मंजु - परिधानवान थे बहु - विटप।
शाखाओं में हरित - नवल - दल के लगे ॥ ४ ॥

कितने फल फूलों से थे ऐसे लसे।
जिन्हें देखने को लोचन थे तरसते॥
कितने थे इतने प्रफुल्ल इतने सरस ।
ललक - हगों में भी जो थे रस बरसते ॥ ५॥

रुचिर - रसाल हरे हग - रंजन - दलों में।
लिये मंजु - मंजरी भूरि - सौरभ भरी ॥
था सौरभित बनाता वातावरण को।
नचा मानसों में विमुग्धता की परी ॥ ६॥

लाल - लाल - दल - ललित - लालिमा से विलस ।
वर्णन कर मर्मर - ध्वनि से विरुदावली ॥
मधु - ऋतु के स्वागत करने में मत्त था।
मधु से भरित मधूक बरस सुमनावली ॥ ७ ॥

रख मुंह - लाली लाल - लाल - कुसुमालि से ।
लोक ललकते - लोचन में थे लस रहे।
देख अलौकिक - कला किसी छविकान्त की।
दाँत निकाले थे अनार - तरु हँस रहे ॥ ८॥

करते थे विस्तार किसी की कीर्ति का।
कितनों में अनुरक्ति उसी की भर सके।
दिखा विकचता, उज्वलता, वर - अरुणिमा ।
श्वेत - रक्त कमनीय - कुसुम कचनार के ॥ ९ ॥

होता था यह ज्ञात भानुजा - अंक में ।
पीले - पीले - विकच बहु - बनज हैं लसे॥
हरित - दलों में पीताभा की छवि दिखा।
थे कदम्ब - तरु विलसित कुसुम - कदम्ब से ॥१०॥

कौन नयनवाला प्रफुल्ल बनता नही।
भला नही खिलती किसके जी की कली।
देखे प्रिय हरियाली, विशद - विशालता।
अवलोके सेमल - ललाम - सुमनावली ॥११॥

नाच नाच कर रीझ भर सहज - भाव में।
किसी समागत को थे बहुत रिझा रहे ।।
बार बार मलयानिल से मिल मिल गले।
चल - दल - दल थे गीत मनोहर गा रहे ॥१२॥

स्तंभ - राजि से सज कुसुमावलि से विलस ।
मिले सहज - शीतल - छबिमय - छाया भली ॥
हरित - नवल - दल से बन सघन जहाँ तहाँ।
तंबू तान रही थी बट - विटपावली ॥१३॥

किसको नहीं बना देता है वह सरस ।
भला नही कैसे होते वे रस भरे ॥
नारंगी पर रंग उसी का है चढ़ा।
हैं बसंत के रंग में रंगे संतरे ॥१४॥

___ अंक विलसता कैसे कुसुम - समूह से।
हरे हरे दल उसे नहीं मिलते कही।
नीरसता होती न दूर जो मधु मिले।
तो होता जंबीर नीर - पूरित नहीं ॥१५॥

कंटकिता - वदरी तो कैसे विलसती ।
हो उदार सफला वन क्यों करती भला ।।
जो प्रफुल्लता मधु भरता भू में नही ।
कोविदार कैसे बनता फूला फला ॥१६॥

दिखा श्यामली - मूर्ति की मनोहर - छटा।
बन सकता था वह बहु - फलदाता नहीं।
पॉव न जो जमता महि में ऋतुराज का।
तो जम्बू निज - रंग जमा पाता नही ॥१७॥

कोमलतम किशलय से कान्त नितान्त बन ।
दिखा नील - जलधर जैसी अभिरामता ।।
कुसुमायुध की सी कमनीया - कान्ति पा।
मोहित करती थी तमाल - तरु - श्यामता ॥ १८॥

मलयानिल की मंथर - गति पर मुग्ध हो।
करती रहती थीं बनठन अठखेलियाँ।
फूल व्याज से बार बार उत्फुल्ल हो।
विलस विलस कर बहु - अलवेली - वेलियाँ।।१९।।

हरे - दलों से हिल मिल खिलती थी बहुत ।
कभी थिरकती लहराती बनती कलित ॥
कभी कान्त - कुसुमावलि के गहने पहन ।
लतिकाये करती थी लीलायें ललित ॥२०॥

कभी मधु - मधुरिमा से बनती छविमयी।
कभी निछावर करती थी मुक्तावली ।।
सजी - साटिका पहनाती थी अवनि को।
विविध-कुसुम-कुल- कलिता हरित-तृणावली ॥२१॥

दिये हरित - दल उन्हें लाल जोड़े मिले।
या अनुरक्ति- अरुणिमा ऊपर आ गई।
लाल - लाल - फूलों से विपुल - पलाश के।
कानन मे थी ललित - लालिमा छा गई ।।२२।।

उन्हें बड़े - सुन्दर - लिबास थे मिल गये।
छटा छिटिक थी रही वॉस - खूटियों पर ।
आज वेल - बूटों से वे थी विलसती ।
टूटी पड़ती थी विभूति बूटियो पर ।। २३ ।।

सब दिन जिस पलने पर प्यारा - तन पला।
देती थी उसकी महती - कृति का पता ॥
दिखा दिखा कर हरीतिमा की मधुर - छवि ।
नव - दूर्वा दे महि को मोहक - श्यामता ॥२४॥

कोकिल की काकली तितिलियों का नटन।
खग - कुल - कूजन रंग - बिरंगी वन - लता ।।
अजव - समा थो बाँध रही छवि पुंजता।
गुंजन - सहित मिलिन्द - वृन्द की मत्तता ॥२५॥

वर-वासर बरवस था मन को मोहता।
मलयानिल बहु- मुग्ध बना था परसता ॥
थी चौगुनी चमकती निशि में चॉदनी।
सरसतम - सुधा रहा सुधाकर बरसता ॥ २६॥

मधु - विकास में मूर्तिमान - सौंदर्य था।
वांछित - छवि से बनी छबीली थी मही ॥
· पत्ते पत्ते में प्रफुल्लता थी भरी।
वन में नर्तन विमुग्धता थी कर रही ॥२७॥

समय सुनाता वह उन्मादक - राग था।
जिसमें अभिमंत्रित - रसमय - स्वर थे भरे ॥
भव - हृत्तंत्री के छिड़ते वे तार थे।
जिनकी ध्वनि सुन होते सूखे - तरु हरे ॥२८॥

सौरभ में थी ऐसी व्यापक-भूरिता।
तन वाले निज तन-सुधि जोते-भूल थे।
मोहकता - डाली हरियाली थी लिये।
फूले नहीं समाते फूले फूल थे॥२९॥

शान्ति - निकेतन के सुन्दर - उद्यान में।
जनक - नन्दिनी सुतों - सहित थी घूमती॥
उन्हे दिखाती थीं कुसुमावलि की छटा।
बार वार उनके मुख को थी चूमती॥३०॥

था प्रभात का समय दिवस-मणि-दिव्यता।
अवनीतल को ज्योतिर्मय थी कर रही।
आलिगन कर विटप, लता, तृण, आदि का।
कान्तिमय - किरण कानन में थी भर रही॥३१॥

युगल - सुअन थे पांच साल के हो चले।
उन्हें बनाती थी प्रफुल्ल कुसुमावली॥
कभी तितिलियों के पीछे वे दौड़ते।
कभी किलकते सुन कोकिल की काकली॥३२॥

ठुमुक ठुमुक चल किसी फूल के पास जा।
विहॅस विहॅस थे तुतली - वाणी बोलते॥
टूटी फूटी निज पदावली मे उमग।
वार बार थे सरस - सुधारस घोलते॥३३॥

दिखा दिखा कर श्याम-घटा की प्रिय - छटा।
दोनों - सुअनों से यह कहतीं महि - सुता ।।
ऐसे ही श्यामावदात कमनीय - तन ।
प्यारे पुत्रों तुम लोगों के हैं पिता ॥ ३४ ॥

कहतीं कभी विलोक गुलाव प्रसून की।
बहु - विमुग्ध - कारिणी विचित्र - प्रफुल्लता ।।
हैं ऐसे ही विकच - बदन रघुवंश - मणि ।
ऐसी ही है उनमें महा - मनोज्ञता ।। ३५ ॥

नाम बताकर कुन्द, यूथिका आदि का।
दिखा रुचिरता कुसुम श्वेत - अवदात की
कहतीं ऐसी ही है कीर्ति समुज्वला ।
तुम दोनों प्रिय - भ्राताओं के तात की ॥ ३६॥

लोक - रञ्जिनी ललामता से लालिता।
दिखा जपा सुमनावलि की प्रिय - लालिमा ।
कहती थी यह, तुम दोनों के जनक की।
ऐसी ही अनुरक्ति है रहित कालिमा ॥ ३७ ॥

हरित - नवल - दल में दिखला अंगजों को।
पीले पीले कुसुमों की वर विकचता ।।
कहती यह थी ऐसा ही पति - देव के।
श्यामल - तन पर पीताम्बर है विलसता ॥ ३८॥

इस प्रकार जव जनक - नन्दिनी सुतों को।
आनन्दित कर पति - गुण - गण थी गा रही ।
रीझ रीझ कर उनके बाल - विनोद पर ।
निज - वचनों से जब थी उन्हें रिझा रही ॥ ३९ ॥

उसी समय विज्ञानवती आकर वहाँ।
शिशु - लीलाये अवलोकन करने लगी।
रमणी - सुलभ - स्वभाव के वशीभूत हो ।
उनके अनुरञ्जन के रगों में रॅगी ।। ४०॥

यह थी विदुषी - ब्रह्मचारिणी प्रायशः ।
मिलती रहती थी अवनी - नन्दिनी से ॥
तर्क वितर्क उठा बहु - वाते - हितकरी।
सीखा करती थी सत्पथ - सङ्गिनी से ॥ ४१ ॥

आया देख उसे सादर महिसुता ने।
बैठाला फिर सत्यवती से यह कहा ॥
आप कृपा कर लव - कुश को अवलोकिये।
अब न मुझे अवसर बहलाने का रहा ॥४२॥

समागता के पास बैठकर जनकजा।
बोली' कैसे आज आप आई यहाँ।
मुसकाकर विज्ञानवती ने यह कहा।
उठने पर कुछ तर्क और जाऊँ कहाँ ।। ४३ ।।

देवि! आत्म - सुख ही प्रधान है विश्व में ।
किसे आत्म - गौरव अतिशय प्यारा नही ।
स्वार्थ सर्व - जन - जीवन का सर्वस्व है।
है हित - ज्योति - रहित अन्तर तारा नही ॥४४॥

भिन्न - प्रकृति से कभी प्रकृति मिलती नहीं।
अहंभाव है परिपूरित संसार में ।
काम, क्रोध, मद, लोभ, मोह, स्वर है भरा।
प्राणि मात्र के हृत्तंत्री के तार में ॥४५॥

है विवाह - बंधन ऐसा बंधन नही ।
स्वाभाविकता जिसे तोड़ पाती 'नहीं।
विविध - परिस्थितियाँ हैं ऐसी बलवती।
जिससे मुंह चितवृत्ति मोड़ पाती नही ॥४६॥

कृत्रिमता है उस कुज्झटिका - सदृश जो।
नहीं ठहर पाती विभेद - रविकर परस ॥
उससे कलुषित होती रहती है सुरुचि ।
असरस बनता रहता है मानस - सरस ॥४७॥

है सच्चा - व्यवहार शुचि - हृदय का विभव ।
प्रीति - प्रतीति - निकेत परस्परता - अयन ॥
उर की ग्रंथि विमोचन में समधिक - निपुण ।
परम - भव्य - मानस - सद्भावों का भवन ॥४८॥

कृत्रिमता है कपट कुटिलता सहचरी।
मंजुल - मानसता की है अवमानना ।।
सहज - सदाशयता पद - पूजन त्यागकर ।
यह है करती प्रवंचना की अर्चना ॥४९॥

किन्तु देखती हूँ मैं यह बहु - घरों मे।
सदाचरण से अन्यथाचरण है अधिक ।।
कभी कभी सुख - लिप्सादिक से बलित चित ।
सत्प्रवृत्ति - हरिणी का बनता है बधिक ॥५०॥

भव - मंगल - कामना तथा स्थिति - हेतु से।
नर नारी का नियति ने किया है सृजन ।।
हैं अपूर्ण दोनों पर उनको पूर्णता ।
है प्रदान करता दोनों का सम्मिलन ॥५१॥

प्राणी में ही नही, तृणों तक में यही ।
अटल व्यवस्था दिखलाती है स्थापिता ।।
जो वतलाती है विधि - नियम - अवाधता ।
अनुल्लंघनीयता तथा कृतकार्यता ॥५२॥

यदि यथेच्छ आहार - विहार - उपेत हो।
नर नारी जीवन, तो होगी अधिकता -
पशु - प्रवृत्ति की, औ उच्छृखलता बढ़े।
होवेगी दुर्दशा - मर्दिता - मनुजता ॥५३॥

१५

पशु - पक्षी के जोड़े भी हैं दीखते।
वे भी हैं दाम्पत्य - बंधनों मे बँधे ।।
वाछनीय है नर • नारी की युग्मता।
मारे - मंत्र इमी मावन से ही सधे ॥५४॥

उसीलिये है विधि - विवाह की पृततम ।
निगमागम द्वारा है वह प्रतिपादिता ।।
है द्विविधा हरती कर मुविधा का सृजन ।
वह दे, वसुधा को दिव जैसी दिव्यता ॥५५॥

जिससे होते एक हैं मिले दो हृदय ।
सरस - सुधा - धाराये सदनों मे वही ॥
भूति - मान बनते हैं जिससे भुवन - जन ।
वह विधान अभिनन्दित होगा क्यों नहीं ॥५६॥

कुल, कुटुम्ब, गृह जिससे है वहु - गौरवित ।
सामाजिकता है जिससे सम्मानिता ।।
महनीया जिससे मानवता हो सकी।
क्यों न बनेगी प्रथित प्रथा वह आद्रिता ।। ५७॥

किन्तु प्रश्न यह है प्रायः जो विषमता।
होती रहती है मानसिक - प्रवृत्ति में ।।
भ्रम, प्रमाद अथवा सुख - लिप्सा आदि से।
कैसे वह न घुसे दम्पति - अनुरक्ति मे ॥५८॥

पति - देवता हुई हैं होंगी और हैं।
किन्तु सदा उनकी संख्या थोड़ी रही।
मिली अधिकतर सांसारिकता में सधी।
कितनी करती हैं कृत्रिमता की कही ।। ५९ ॥

मुझे ज्ञात है, है गुण - दोषमयी - प्रकृति ।
किन्तु क्यों न उर में वे धाराये बहें ॥
सकल - विषमताओं को जिनसे दूरकर ।
होते भिन्न अभिन्न - हृद्य दम्पति रहे ॥६०॥

किसी काल मे क्या ऐसा होगा नहीं।
क्या इतनी महती न बनेगी मनुजता ॥
सदन सदन जिससे बन जाये सुर - सदन ।
क्या बुध - वृन्द न देगे ऐसी विधि बता ॥ ६१ ॥

अति - पावन - बंधन में जो विधि से उधे ।
क्यों उनमें न प्रतीति - प्रीति भरपूर हो ।
देवि आप मर्मज्ञ हैं वताये मुझे।
क्यों दुर्भाव - दुरित दम्पति का दूर हो ।। ६२॥

कहा जनकजा ने मैं विवुधे आपको।
क्या बतलाऊँ आप क्या नहीं जानतीं ॥
यह उदारता, सहृदयता है आपकी।
जो स्वविषय - मर्मज्ञ मुझे है मानती ।। ६३ ॥

२२८

वैदेही-वनवास

देख प्रकृति की कुत्सित - कृतियों को दुखित ।
मैं भी वैसी ही हूँ जैसी आप हैं।
किसको रोमाञ्चित करते हैं वे नहीं ।
भव में भरे हुए जितने संताप हैं॥६४॥

इस प्रकार के भी कतिपय - मतिमान हैं।
जो दुख मे करते है सुख की कल्पना॥
अनहित में भी जो हित हैं अवलोकते ।
औरों के कहने को कहकर जल्पना ॥ ६५ ।।

जो हो, पर परिताप किसे हैं छोड़ते ।
है विडम्बना विधि की बड़ी - बलीयसी ॥
चिन्तित विचलित बार बार बहु आकुलित ।
किसे नही करती प्रवृत्ति - पापीयसी ।। ६६ ।।

विवुध - वृन्द ने क्या बतलाया है नही । -
निगमागम में सब विभूतियाँ हैं भरी ॥
किन्तु पड़ प्रकृति और परिस्थिति - लहर में।
कुमति - सरी में है डूबती सुमति - सरी॥६७॥

सारे - मनोविकार हृदय के भाव सब ।
इन्द्रिय के व्यापार आत्महित - भावना ॥
सुख - लिप्सा गौरव - ममता मानस्पृहा ।
स्वार्थ सिद्धि - रुचि इष्ट - प्राप्ति की कामना ॥ ६८॥

वर नारी मे है समान, अनुभूति भी -
इसीलिये प्रायः उनकी है एक सी॥
कब किसका कैसा होता परिणाम है।
क्या वश मे है औ किसमे है वेबसी ॥ ६९॥

क्यों उलझी - बाते भी जाती हैं सुलझ ।
कैसे कव जी मे पड़ जाती गॉठ है।
हरा भरा कैसे रहता है हृदय - तरु ।
कैसे मन बन जाता उकठा - काठ है।। ७० ॥

कैसे अन्तस्तल - नभ मे उठ प्रेम धन ।
जीवन - दायक बनता है जीवन बरस ।।
मेल - जोल तन क्यो होता निर्जीव है।
मनोमलिनता रूपी चपला को परस ॥७१॥

कैसे, अमधुर कहलाता है मधुरतम ।
कैसे असरस बन जाता है सरस - चित ।
क्यों अकलित लगता है सोने का सदन ।
कुसुम - सेज कैसे होती है कंटकित ॥७२॥

अवगुण - तारक - चय - परिदर्शन के लिये।
क्यों मति बन जाती है नभतल - नीलिमा ।।
जाती है प्रतिकूल - कालिमा से बदल ।
क्यों अनुराग - रॅगी - आँखों की लालिमा ॥७३॥

२३०

वैदेही-वनवास

क्यों अप्रीति पा जाती है उसमें जगह ।
जो उर - प्रीति - निकेतन था जाना गया ।
कैसे कटु बनता है वह मधुमय - वचन ।
कर्ण - रसायन जिसको था माना गया ॥७४।।

जो होते यह वोध जानते मर्म सव ।
दम्पति को अन्यथाचरण से प्रीति हो।
तो यह है अति - मर्म - वेधिनी आपदा ।
क्या विचित्र ! दुर्नीति यदि भरित - भीति हो । ७५॥

जो नर नारी एक सूत्र में बद्ध हैं।
जिनका जीवन भर का प्रिय - सम्बन्ध है।
जो समाज के सम्मुख सद्विधि से बँधे ।
जिनका मिलन नियति का पूत - प्रबंध है ।। ७६।।

उन दोनों के हृदय न जो होवे मिले।
एक दूसरे पर न अगर उत्सर्ग हो ।
सुख मे दुख में जो हो प्रीति न एक सी।
स्वर्ग सा सुखद जो न युगल - ससर्ग हो । ७७ ॥

तो इससे बढ़कर दुष्कृति है कौन सी।
पड़ेगा कलेजा सत्कृति को थामना ।।
हुए सभ्यता - दुर्गति पशुना करों से।
होगी मानवता की अति - अवमानना ।। ८ ।।

प्रकृति - भिन्नता करती है प्रतिकूलता।
भ्रम, प्रमादि आदिक विहीन मन है नही ।।
कही अज्ञता वहॅक बनाती है बिबश ।
मति - मलीनता है विपत्ति ढाती कही ॥७९॥

है प्रवृत्ति नर नारी की त्रिगुणात्मिका।
सब मे सत, रज, तम, सत्ता है सम नही ।।
उनकी मात्रा में होती है भिन्नता ।
देश काल औ पात्र - भेद है कम नही ।। ८०॥

अन्तराय ए साधन है ऐसे सवल ।
जो प्राणी को हैं पचड़ों में डालते ॥
पंच - भूत भी अल्प प्रपंची है नहीं।
वे भी कब हैं तम मे दीपक बालते ।। ८१॥

ऐसे अवसर पर प्राणी को वन प्रबल ।
आत्म - शक्ति की शक्ति दिखाना चाहिये ।।
सत्प्रवृत्ति से दुष्प्रवृत्तियों को दवा ।
तम मे अन्तर्योति - जगाना चाहिये ।। ८२।।

सत्य है, प्रकृति होती है अति - बलवती।
किन्तु आत्मिक - सत्ता है उससे सवल ।।
भौतिकता यदि करे भूतपन भूत बन ।
क्यों न उसे आध्यात्मिकता तो दे मसल ।। ८३॥

जिसमें सारी - सुख - लिप्सायें हों भरी।
जो परमित होवे आहार - विहार तक ।
उस प्रसून के ऐसा है तो प्रेम वह ।
जिसमें मिले न रूप न रंग न तो महक ॥ ८४॥

जिसमें लाग नहीं लगती है लगन की।
जिसमें डटकर प्रेम ने न ऑचें सहीं॥
जिसमें सह सह सॉसते न स्थिरता रही।
कहते हैं दाम्पत्य - धर्म उसको नहीं ॥ ८५॥

जहाँ प्रेम सा दिव्य - दिवाकर है उदित ।
कैसे दिखलायेगा तामस - तम वही ।।
दम्पति को तो दम्पति कोई क्यों कहे ।
जिसमें है दाम्पत्य - दिव्यता ही नही ।। ८६ ।।

निज - प्रवाह में बहा अपावन - वृत्तियाँ।
जो न प्रेम धाराये उर में हों वही ।।
तो दम्पति की हित - विधायिनी वासना।
पायेगी सुर - सरिता - पावनता नही ।। ८७॥

जिसे तरंगित करता रहता है सदा।
मंजु सम्मिलन - शीतल - मृद्गामी अनिल ।।
खिले मिले जिसमें सद्भावों के कमल ।
है दम्पति का प्रेम वह सरोवर - सलिल ।। ८८॥

उसमें है सात्विक - प्रवृत्ति - सुमनावली।
उसमें सुरतरु सा विलसित भव - क्षेम है।
सकल-लोक अभिनन्दन-सुख-सौरभ-भरित ।
नन्दन - वन सा अनुपम दम्पति - प्रेम है ।। ८९ ।

है सुन्दर - साधना कामना - पूर्ति की।
भरी हुई है उसमें शुचि - हितकारिता ॥
है विधायिनी विधि - संगत वर - भूति की।
कल्पलता सी दम्पति की सहकारिता ।। ९० ॥

है सद्भाव समूह धरातल के लिये ।
सर्व - काल सेचन - रत पावस का जलद ।।
फूला - फला मनोज्ञ कामप्रद कान्त - तन ।
है दम्पति का प्रेम कल्पतरु सा फलद ॥९१॥

है विभिन्नता की हरती उद्भावना।
रहने देती नही अकान्त - अनेकता ॥
है पयस्विनी - सदृश प्रकृत - प्रतिपालिका ।
कामधेनु - कामद है दम्पति - एकता ॥९२॥

पूत - कलेवर दिव्य - देवतों के सदृश ।
भूरि - भव्य - भावों का अनुपम - ओक है।
वर - विवेक से सुरगुरु जिसमे हैं लसे।
दम्पति - प्रेम परम - पुनीत सुरलोक है।९३॥
-

मृदुल - उपादानों से वनिता है रचित ।
हैं उसके सब अंग बड़े - कोमल बने।
इसीलिये है कोमल उसका हृदय भी।
उसके कोमल - वचन सुधा में हैं सने ॥९४॥

पुरुप अकोमल - उपादान से है बना।
इसीलिये है उसे मिली दृढ़ - चित्तता।
बड़े - पुष्ट होते हैं उसके अंग भी।
उसमें बल की भी होती है अधिकता ।।९५॥

जैसी ही जननी की कोमल - हृदयता।
है अभिलषिता है जन - जीवनदायिनी ॥
वैसी ही पाता की बलवत्ता तथा।
बढ़ता है वांछित, है विभव - विधायिनी ॥९६।।

है दाम्पत्य - विधान इसी विघि में बँधा।
दोनों का सहयोग परस्पर है ग्रथित ।।
जो पौरुष का भाजन है कोई पुरुष ।
तो कुल - वाला मूर्ति - शान्ति की है कथित ॥ ९७।।

अपर - अंग करता है पीड़ित - अंग - हित ।
जो यह मति रह सकी नही चिर - संगिनी ।
कहाँ पुरुप मे तो पौरुप पाया गया।
कहाँ बन सकी वनिता तो अद्धांगिनी ।। ९८॥

किसी समय अवलोक पुरुप की परुषता। '
कोमलता से काम न जो लेवे प्रिया ॥
कहाँ बनी तो स्वाभाविकता • सहचरी।
काम मृदुल - उर ने न मृदुलता से लिया ॥९९ ॥

रस - विहीन जिसको कहकर रसना बने।
ऐसी नीरस बातें क्यों जाये कही।
कान्त के लिये यदि वे कड़वे बन गये।
कान्त - वचन में तो कान्तता कहाँ रही ॥१००।।

कोमल से भी कोमल कलित - कुसुम बने ।
उसको किसी विशिख से वन वे क्यों लगे।
रहे वचन जो सदा सुधारस में सने ॥१०१॥

अकमनीय कैसे कमनीय प्रवृत्ति हो।
बडी चूक है उसे नहीं जो रोकती ।।
कोई कोमल - हृदया प्रियतम को कभी।
कड़ी ऑख से कैसे है अवलोकती ॥१०२।।

जो न कंठ हो सकी पुनीत - गुणावली।
क्यो पाती न प्रवृत्ति कलहप्रियता पता ॥
जो कटूक्ति के लिये हुई उत्कण्ठ तो।
क्यों कलंकिता बनेगी न कल - कंठता ॥१०३।।

पहचाने पति के पद को मुंह से कभी।
निकल नहीं पाती अपुनीत - पदावली ॥
सहज - मधुरता मानस के त्यागे बिना।
अमधुर बनती नहीं मधुर - वचनावली ॥१०४॥

है 'कठोरता, काठ शिला से भी कठिन ।
क्यों न प्रेम - धारायें ही उनमें बहें ॥
कोमल हैं तो बने अकोमल किसलिये।
क्यों न कलेजे बने कलेजे ही रहें ॥१०५॥

जिसमें है न सहानुभूति - मर्मज्ञता।
सदा नहीं होता जो यथा - समय - सदय ।।
जिसमें है न हृदय - धन की ममता भरी।
हृदय कहायेगा तो कैसे वह हृदय ॥१०६॥

क्या गरिमा है रूप, रंग, गुण आदि की।
क्या इस भूति - भरित - भूमध्य निजस्व है।
जो उत्सर्ग न उस पर जीवन हो सका।
जो इस जगती में जीवन - सर्वस्व है॥१०७।।

अवनी में जो जीवन का अवलम्ब है।
सब से अधिक उसी पर जिसका प्यार है।
वह पतिता है जो उससे है उलझती ।
जिस पति का तन, मन, धन पर अधिकार है ॥१०८।।

चूक उसीकी है जो वल्लभता दिखा।
हृदय - वल्लभा का पद पा जाती नहीं।
प्राणनाथ तो प्राणनाथ कैसे बने।
पति प्राणा यदि पत्नी बन पाती नही ॥१०९।।

पढ़ तदीयता - पाठ भेद को भूल कर ।
सत्य - भाव से पूत - प्रेम - प्याला पिये।
बन जाती हैं जीवितेश्वरी पत्नियाँ।
जीवनधन को जीवनधन अर्पित किये ॥११०॥

भाग्यवती वह है भर सात्विक - भूति से।
भक्ति - बीज जो प्रीति - भूमि मे बो सकी।
वह सहृदयता है सहृदयता ही नही ।
जो न समर्पित हृदयेश्वर को हो सकी ॥१११।।

पूजन कर सद्भाव - समूह - प्रसून से।
जगा आरती सत्कृति की बन सद्वता ॥
दिव्य भावना बल से पाकर दिव्यता।
देवी का पद पाती है पति - देवता ॥११२॥

वहन कर सरस - सौरभ संयत - भाव का।
जो सरोजिनी सी हो भव - सर में खिली ॥
वही सती है शुचि - प्रतीति से पूरिता ।
जिसे पति - परायणता पूरी हो मिली ॥११३॥

उसका अधिकारी है सबसे अधिक पति ।
सोच यह स्वकृति की करती जो पूर्ति हो।
पतिव्रता का पद पा सकती है वही।
जीवितेश हित की जो जीवित मूर्ति हो ॥११४॥

सहज - सरलता, शुचिता, मृदुता सदयता -
आदि दिव्य गुण द्वारा जो हो ऊर्जिता ॥
प्रीति सहित जो पति - पद को है पूजती ।
भव में होती है वह पत्नी पूजिता ॥११५।।

लंका में मेरा जिन दिनों निवास था।
हाँ विलोकी जो दाम्पत्य - विडम्बना ।
उसका ही परिणाम राज्य - विध्वंस था।
भयंकरी है संयम की अवमानना ॥११६॥

होता है यह उचित कि जव दम्पति खिजें।
सूत्रपात जब अनबन का होने लग ॥
उसी समय हो सावधान संयत वनें।
कलह - वीज जब बिगड़ा मन वोने लगे ॥११७॥

यदि चंचलता पत्नी दिखलाये अधिक ।
पति तो कभी नही त्यागे गंभीरता ॥
उग्र हुए पति के पत्नी कोमल बने ।
हो अधीर कोई भी तजे न धीरता ॥११८॥

तपे हुए की शीतलता है औषधी ।
सहनशीलता कुल कलहों की है दवा ।।
शान्त - चित्तता का अवलम्बन मिल गये ।
प्रकृति - भिन्नता भी हो जाती है हवा ॥११९।।

कोई प्राणी दोप - रहित होता नही।
कितनी दुर्वलताये उसमे है भरी ॥
किन्तु सुधारे सब बाते . है सुधरती ।
भलाइयों ने सब बुराइयाँ हैं हरी ॥१२०॥

सभी उलझने सुलझाये है सुलझती।
गॉठ डालने पर पड़ जाती गॉठ है॥
रस के रखने से ही रस रह सका है।
हरा भरा कब होता उकठा - काठ है ॥१२१॥

मर्यादा, कुल - शील, लोक - लज्जा तथा।
क्षमा, दया, सभ्यता, शिष्टता, सरलता ॥
कटु को मधुर सरसतम असरस को वना ।
है कठोर उर में भर देती तरलता ॥१२२॥

मधुर - भाव से कोमल - तम - व्यवहार से ।
पशु - पक्षी भी हो जाते आधीन हैं।
अनहित हित वनते स्वकीय परकीय है।
क्यों न मिलेगे दम्पति जो जलमीन है॥१२३॥

क्यों न दूर हो जायेगी मन मलिनता ।
क्यों न निकल जायेगी कुल जी की कसर ।।
क्यों न गांठ खुल जायेगी जी मे पड़ी।
पड़े अगर दम्पति का दम्पति पर असर ॥१२४॥

जिन दोनों का मबसे प्रिय - सम्बन्ध है।
जो दोनों है. एक दुमरे से मिले।
एक वृन्त के दो अति सुन्दर.- सुमन - सम ।
एक रंग में रंग जो दोनों हैं खिले ॥१५॥

ऐसा प्रिय - सम्बन्ध अल्प - अन्तर हुए।
भ्रंम - प्रमाद मे पड़े टूट पाता नहीं।
स्नेहकरों से जो बंधन है बॅधा, वह -
खांच - तान कुछ हुए छूट जाता नहीं ॥१२६॥

किन्तु रोग इन्द्रिय - लोलुपता का बढ़े।
पड़े आत्मसुख के प्रपच में अधिकतर ।।
होती है पशुता - प्रवृत्ति की प्रबलता।
जाती है उर मे भौतिकता - भूति भर ॥१२७॥

लंका में भौतिकता का साम्राज्य था।
था विवाह का बंधन, किन्तु अग्रीतिकर ॥
नित्य वहाँ होता स्वच्छंद - विहार था।
था विलासिता नग्न - नृत्य ही रुचिर तर ॥१२८॥

कलह कपट - व्यवहार कु - कौशल करों से।
बहु- सदनों के सुख जाते थे छिन वहाँ ।
होता रहता था साधारण बात से।
पति - पत्नी का परित्याग प्रति - दिन वहाँ ॥१२९॥

अहंभाव दुर्भाव तथा दुर्वासना।
उसे तोड़ देती थी पतित - प्रवंचना ।।
ऐचा तानी हुई कि वह टूटा नहीं ।
कचा धागा था विवाह - बंधन बना ॥१३०॥

उस अभागिनी की अशान्ति को क्या कहें।
जिसे शान्ति पति - परिवर्तन ने भी न दी।
होती है वह विविध - यंत्रणाओं भरी।
इसीलिये तृष्णा है वैतरणी नदी ॥१३१॥

नरक ओर जाती थी पर वे सोचतीं।
उन्हें लग गया स्वर्ग - लोक का है पता ॥
दुराचार ही सदाचार था बन गया ।
स्वतंत्रता थी मिली तजे परतंत्रता ॥१३२॥

था वनाव - शृंगार उन्हें भाता बहुत ।
तन को सज उनका मन था रौरव बना ॥
उच्छंखलता की थी वे अति -प्रेमिका ।
उसी में चरम - सुख की थी प्रिय - कल्पना ।।१३३।।

१६

इष्ट - प्राप्ति थी स्वार्थ - सिद्धि उनके लिये ।
थी कदर्थना से पूरिता - परार्थता ॥
पुण्य - कार्यों में थी बड़ी - विडम्बना ।
पाप - कमाना थी जीवन - चरितार्थता ॥१३४॥

बहु - वेशों में परिणत करती थी उन्हें ।
पुरुषों को वश में करने की कामना ।
पापीयसी - प्रवृत्ति - पूर्ति के लिये वे ।
करती थी विकराल - काल का सामना ।।१३५॥

थोड़ी भी परवाह कलंकों की न कर।
लगा कालिमा के मुंह में भी कालिमा।
लालन कर लालसामयी - कुप्रवृत्ति का ।
वे रखती थी अपने मुख की लालिमा ॥१३६॥

इन्द्रिय - लोलुपता थी रग रग में भरी ।
था विलास का भाव हृदय - तल में जमा ।
रोमांचितकर उनकी पाप - प्रवृत्ति थी।
मनमानापन रोम रोम में था रमा ॥१३७॥

पुरुष भी इन्हीं रंगों में ही थे रेंगे।
पर कठोरता की थी उनमें अधिकता ॥
जो प्रवंचना में प्रवीण थी रमणियाँ।
तो उनकी विधि - हीन - नीति थी बधिकता ॥१३८॥

नही पाशविकता का ही आधिक्य था।
हिसा, प्रति - हिसा भी थी प्रबला बनी ।।
प्रायः पापाचार - बाधकों के लिये ।
पापाचारी की उठती थी तर्जनी ॥१३९॥

बने कलंकी कुल तो उनकी बला से।
लोक • लाज की परवा भी उनको न थी।
जैसा राजा था वैसी ही प्रजा थी।
ईश्वर की भी भीति कभी उनको न थी॥१४०॥

इन्ही पापमय कर्मों के अतिरेक से।
ध्वंस हुई कञ्चन - विरचित - लंकापुरी ॥
जिससे कम्पित होते सदा सुरेश थे।
धूल मे मिली प्रबल - शक्ति वह आसुरी ॥१४१॥

प्राणी के अयथा - आहार - विहार से।
उसकी प्रकृति कुपित होकर जैसे उसे -
देती है बहु - दण्ड रुजादिक - रूप में।
बैसे हो सब कहते हैं जनपद जिसे ॥१४२॥

वह चलकर प्रतिकूल नियति के नियम के।
भव - व्यापिनी प्रकृति के प्रवल - प्रकोप से ॥
कभी नही बचता होता विध्वंस है।
वैसे ही जैसे तम दिनकर ओप से ॥१४३॥

लंका की दुर्गति दाम्पत्य - विडम्बना ।
मुझे आज भी करती रहती है व्यथित ॥
हुए याद उसकी होता रोमांच है।
पर वह है प्राकृतिक - गूढ़ता से ग्रथित ॥१४४॥

है अभिनन्दित नही सात्विकी - प्रकृति से।
है पति - पत्नी त्याग परम - निन्दित - क्रिया ॥
मिले दो हृदय कैसे होवेगे अलग ।
अप्रिय - कर्म करेगे कैसे प्रिय - प्रिया ॥१४५।।

वास्तवता यह है, जब पतित - प्रवृत्तियाँ।
कुत्सित - लिप्सा दुर्व्यसनों से हो प्रबल ।।
इन्द्रिय - लोलुपताओं के सहयोग से।
देती हैं सब - सात्विक भावों को कुचल ॥१४६॥

तभी समिष होता विरोध आरंभ है।
जो दम्पति हृदयों में करता छेद है॥
जिससे जीवन हो जाता है विषमतम ।
होता रहता पति - पत्नी विच्छेद है॥१४७॥

जिसमे होती है उच्छंखलता भरी।
जो पामरता कटुता का आधार हो॥
जिसमें हो हिसा प्रति - हिंसा अधमता ।
जिसमे प्यार बना रहता व्यापार हो ॥१४८॥

क्या वह जीवन क्या उसका आनन्द है।
क्या उसका सुख क्या उसका आमोद है ॥
किन्तु प्रकृति भी तो है वैचित्र्यों भरी।
मल - कीटक मल ही मे पाता मोद है॥१४९।।

यह भौतिकता की है बड़ी विडम्बना ।
इससे होता प्राणि - पुंज का है पतन ॥
लंका से जनपद होते विध्वंस हैं।
___ मरु वन जाता है नन्दन सा दिव्य - वन ।।१५०॥

उदारता से भरी सदाशयता - रता।
सद्भावों से भौतिकता की वाधिका ।।
पुण्यमयी पावनता भरिता सद्ता।
आध्यात्मिकता ही है भव - हित - साधिका ॥१५१॥

यदि भौतिकता है अति - स्वार्थ - परायणा ।
आध्यात्मिकता 'आत्मत्याग की मूर्ति है।
यदि भौतिकता है विलासिता से भरी।
आव्यात्मिकता सदाचारिता पूर्ति है ॥१५२॥

यदि उसमें है पर - दुख - कातरता नही ।
तो इसमें है करुणा सरस प्रवाहिता॥
यदि उसमें है तामस - वृत्ति अमा - समा ।
तो इसकी है सत्प्रवृत्ति - राकासिता ॥१५३।।

यदि भौतिकता दानवीय - संपत्ति है।
तो आध्यात्मिकता दैविक - सुविभूति है ॥
यदि उसमें है नारकीय - कटु - कल्पना ।
तो इसमें स्वर्गीय - सरस - अनुभूति है ॥१५४॥

यदि उसमें है लेश भी नहीं शील का।
तो इसका जन - सहानुभूति निजस्व है।
यदि उसमें है भरी हुई उइंडता ।
सहनशीलता । तो इसका सर्वस्व है॥१५५॥

यदि वह है कृत्रिमता कल छल से भरी।
तो यह है सात्विकता - शुचिता - पूरिता ॥
यदी उसमें दुर्गुण का ही अतिरेक है।
तो इसमें है दिव्य - गुणों की भूरिता ॥१५६॥

यदि उसमें पशुता की प्रबल - प्रवृत्ति है।
तो इसमें मानवता की अभिव्यक्ति है।
भौतिकता में यदि है जड़तावादिता।
आध्यात्मिकता मध्य चिन्मयी - शक्ति है ॥१५७।।

भौतिकता है भव के भावों में भरी।
और प्रपंची पंचभूत भी हैं न कम ॥
कहाँ किसी का कब छूटा इनसे गला ।
किन्तु श्रेय - पथ अवलम्बन है श्रेष्ठतम ॥१५८।।

नर - नारी निर्दोष हो सकेगे नहीं।
भौतिकता उनमें भरती ही रहेगी।
आपके सदृश , मैं भी इससे व्यथित हूँ।
किन्तु यही मानवता - ममता कहेगी ॥१५९।।

आध्यात्मिकता का प्रचार कर्तव्य है।
जिससे यथा - समय भव का हित हो सके।
आप इसी पथ की पथिका हैं, विनय है।
पॉव आप का कभी न इस पथ में थके ॥१६०॥

दोहा

विदा महि - सुता से हुई उन्हें मान महनीय ।
सुन विज्ञानवती सरुचि कथन - परम - कमनीय ॥१६॥
SA

-*-

सुतवती सीता

-*-

तिलोकी

परम - सरसता से प्रवाहिता सुरसरी।
कल कल रव से कलित - कीर्ति थीं गा रही।
किसी अलौकिक - कीर्तिमान - लोकेश की।
लहरे उठ थी ललित - नृत्य दिखला रही ॥१॥

अरुण - अरुणिमा उषा - रंगिणी - लालिमा ।
गगनांगण में खेल लोप हो चली थी॥
रवि - किरणे अब थी निज - कला दिखा रही।
जो प्राची के प्रिय - पलने में पली थी ॥२॥

सरल - बालिकाये सी कलिकायें - सकल ।
खोल खोल मुंह केलि दिखा खिल रही थी।
सरस - वायु - संचार हुए सब वेलियाँ।
विलस विलस बल खा खा कर हिल रही थी ॥३॥

समय कुसुम - कोमल प्रभात - शिशु को विहस ।
दिवस दिव्यतम - गोदी मे था दे रहा ॥
भोलेपन पर बन · विमुग्ध उत्फुल्ल हो।
वह उसको था ललक ललक कर ले रहा ॥४॥

कही कान्ति - संकलित कही कल - केलिमय।
और कहीं सरिता - प्रवाह उच्छृसित था ।
खग कलरव आकलित कान्त - तरु पुंज से।
उसका सज्जित - कूल उल्लसित लसित था ॥५॥

इसी कूल पर सीता सुअनों के सहित ।
धीरे धीरे पद - चालन कर रही थी।
उनके मन की बाते मृदुता साथ कह ।
अन्तस्तल मे वर - विनोद भर रही थी॥६॥

सात बरस के दोनों सुत थे हो गये।
इसीलिये जिज्ञासा थी प्रवला हुई।
माता से थे नाना - बाते पूछते ।
यथावसर वे प्रश्न किया करते कई ॥७॥

सरिता में थी तरल - तरंगे उठ रही ।
बार बार अवलोक उन्हें कुश ने कहा।
ए क्या हैं ? ए. किससे क्यों हैं खेलती।
मा इनमें है कैसे दीपक बल रहा ॥८॥

सुने उनियां उनकी सत्यवती हंसी।
किन्तु प्यार से मा ने ये बातें कही।
ए है दुहितायें सरिता सुन्दरी की।
गोद में उसी की है. क्रीड़ा कर रही ॥९॥

जननी है सुरमरी, समीरण है जनक ।
हुआ है इन्ही दोनों से इनका मृजन ॥
प है. परम • चचला - सरसा - कोमला।
रवि - कर से है, विलसित इनका तरल - तन ॥१०||

जैसे सम्मुख के सारे - बालुका - कण ।
चमक रहे है. मिले दिवस - मणि की चमक ॥
वैसे ही दिनकर की कान्ति - विभूति से ।
दिव्य बने लहरें भी पाती हैं दमक ॥११॥

तात तुमारे पिता का मनोरम - मुकुट ।
रवि - कर से जैसा बनता है दिव्यतम ||
वह अमूल्य - मणि - मंजुलता - सर्वस्व है।
हग - निमित्त है लोकोत्तर - आलोक सम ॥१२॥

यह सुन लव ने माता का अञ्चल पकड़।
कहा ठुनुक कर अम्मा हम लेगे मुकुट ॥
सीता ने सुत चिवुक थामकर यह कहा।
तात ! तुमारे पिता तुम्हें देगे मुकुट ॥१३॥

कुश बोले क्या हम न पा सकेंगे मुकुट ।
सीता बोली तुम तो लव से हो बड़े ॥
अतः मुकुट तुमको पहले ही मिलेगा।
दोनों में होंगे अनुपम - हीरे जड़े ॥१४॥

दोनों भ्राता शस्त्र - शास्त्र में निपुण हो।
अवध धाम में पहुंचोगे सानन्द जब ॥
पाकर रविकुल - रवि से दिव सी दिव्यता।
रत्न - मुकुट - मंडित होगे तुम लोग तब ॥१५॥

इसी समय कतिपय - चमकीली - मछलियाँ।
पुलिन - सलिल में तिरती दिखलाई पड़ी ।।
उन्हें देखने लगे लव किलक - किलक कर।
कुश की चञ्चल - ऑखे भी उन पर अड़ी॥१६॥

उभय उन्हें देखते रहे कुछ काल तक।
फिर लव ने ललकित हो मा से यह कहा ॥
मैं लूंगा मछलियाँ क्या उन्हें पकड़ लूं।
मा बोली सुत यह अनुचित होगा महा ॥१७॥

जैसे तुम दोनों 'हो मेरे लाडिले।
तुम्हें साथ ले जैसे मैं हूँ घूमती ॥
गले लगाती हूँ तुमसे खेलती हूँ।
जैसे मैं हूँ तुम्हें प्यार से चूमती ॥१८॥

२५२

वैसे ही हो कलि - निरत मछलियाँ भी।
है वग के सहित सलिल में विलमती ।।
देखो तो ला हिल मिल है लेलती।
मिला मिला कर मुंह कमी है मरमती ।।१९।।

गदि कोई तुमको मुझसे तुमसे मुझे।
छीने नो गतला दो क्या होगी दशा ॥
कोमल से कोमल बह - व्याकुल • हृदय को।
नगा न लगेगी विषम-वेदना की कगा॥२०॥

लब बोले आयेगा मुझको छीनने-
'जो, में मारूँगा उसको देगा डरा॥
कहा जनकजा ने क्यों ऐसा करोगे।
इसीलिये न कि अनुचित करना है बुरा ||२१||

फिर तुम क्यो अनुचित करना चाहते हो।
कभी किसी को नहीं सताना चाहिये।
उनके बच्चे हों अथवा हो मछलियाँ।
कभी नहीं उनको कलपाना चाहिये ।।२२।।

देखो वे है कितनी मुथरी सुन्दरी।
कैसा पुलकित हो हो वे हैं फिर रही ।।
वहाँ गये उनका सुख होगा किरकिरा ।
किन्तु पकड़ पाओगे उनको तुम नहीं ॥२३॥

२५३

जीव जन्तु जितने जगती मे हैं बने।
सवका भला किया करना ही है भला ।
निरपराध को सता करे अपराध क्यों।
वृथा किसी पर क्यों कोई लाये बला ॥२४॥

जल को विमल बनाती हैं ये मछलियाँ।
पूत - प्रेम का पाठ पढ़ाती है सदा ॥
प्रियतम जल से बिछुड़े वे जीती नही।
किसी प्रेमिका पर क्यों आये आपदा ॥२५॥

इतना कहते जनक - नन्दिनी नयन मे।
जल भर आया और कलेजा हिल गया ।।
मानों व्याकुल बनी युगल - मछलियों को।
यथावसर अनुकूल - सलिल था मिल गया ॥२६॥

जल मे जल से गुरु पदार्थ हैं डूबते ।
मा तुमने मुझसे हैं ए बाते. कही।
काठ कहा जाता है गुरुतर वारि से।
क्यों नौका जल में निमग्न होती नहीं ॥२७॥

सुने प्रश्न कुश का माता ने यह कहा।
बड़े बड़ाई को हैं कभी न भूलते ॥
जल तरुओ को सीच'सीच है पालता।
उसके वल से वे हैं फलते - फूलते ॥२८॥

जब वे होते तप्त बनाता तर उन्हें ।
जब होते निर्बल तब कर देता सबल ॥
उसी की सरसता का अवलम्बन मिले।
अनुपम - रस पाते थे उनके सकल - फल ॥२९॥

वह जल देता क्यों उस नौका को डुबा ।
जो तरु के तन द्वारा है निर्मित हुई।
सदा एक रस रहती है उत्तम - प्रकृति ।
तन - हित करती है तनबिन कर भी रुई ॥३०॥

है मुँह देखी प्रीति, प्रीति सच्ची नही ।
वह होती है असम, स्वार्थ - साधन - रता ॥
जीते जगती रह, है मरे न भूलती।
पूत सलिल सी पूत - चित्त की पूतता ॥३१॥

जितने तरु प्रतिविम्वित थे सरि - सलिल में।
उन्हें कुछ समय तक लव रहे विलोकते ॥
फिर माता से पूछा क्या ए कूल द्रुम ।
जल में अपना आनन हैं अवलोकते ॥३२॥

मा बोली वे क्यों जल में मुंह देखते ।।
जो हैं ज्ञान - रहित जो जड़ता - धाम हैं॥
है छाया ग्राहिणी - शक्ति विमलाम्बु मे।
तरु प्रतिविम्बितकरण उसी का काम है ॥३३॥

सत्य वात सुत ! मैंने बतला दी तुम्हें ।
किन्तु क्रियाये तरु की हैं शिक्षा भरी ।।
तुम लोगों को यही चाहिये सीख लो।
मिले जहाँ पर कोई शिक्षा हितकरी ॥३४॥

सरिता सेचन कर तरुओं को सलिल से।
हरा - भरा रखकर उनको है पालती ॥
अवसर पर तर रख, कर शीतल तपन में।
जीवन से उनमें है जीवन डालती ॥३५॥

यथासमय तो उसको छाया - दान कर।
तरुवर भी उस पर बरसाते फूल हैं ।।
उसके सुअनों को देते हैं सरस - फल ।
सज्जित उनसे रहते उसके कूल है ॥३६।।

उपकारक के उपकारों को याद रख ।
करते रहना अवसर पर प्रतिकार भी॥
है अति - उत्तम - कर्म, धर्म है लोक का।
हो कृतज्ञ, न वने अकृतज्ञ मनुज कभी ॥३७॥

या भी तरु हैं लोक - हित निरत दीखते ।
आतप मे रह करते छाया - दान है।
उनके जैसा फलद दूसरा कौन है।
सुर - शिर पर किनके फूलों का स्थान है ॥३८॥

हैं उनके पंचांग काम देते बहुत ।
छबि दिखला वे किसे मुग्ध करते नहीं॥
लेते सिर पर भार नही जो वे उभर ।
तो भूतल के विपुल उदर भरते नहीं ॥३९॥

है रसालता किसको मिली रसाल सी।
कौन गुलाब - प्रसूनों जैसा कब खिला ॥
सबके हित के लिये झकोरे सहन कर।
कौन सब दिनों खड़ा एक पद से मिला ॥४०॥

तरु वर्षा - शीतातप को सहकर स्वयं ।
शरणागत को करते आश्रय दान है।
प्रातः कलरव से होता यह ज्ञात है।
खगकुल करते उनका गौरव - गान हैं ॥४१॥

पाता है उपहार 'प्रहारक, फलों का -
किससे, किसका मर्मस्पर्शी मौन है॥
द्रुम समान अवलम्बन विहग - समूह का।
कर्तनकारी का हित - कर्ता कौन है॥४२॥

तरु जड़ हैं इन सारे कामों को कभी।
जान बूझ कर वे कर सकते हैं नही ।।
पर क्या इनमे छिपे निगूढ - रहस्य है।
कैसे जा सकती हैं ए. वाते कही ।४३।।

कला - कान्त कितनी लीलाये प्रकृति की।
हैं ललामतम किन्तु हैं जटिलतामयी ।।
कब उससे मति चकिता होती है नही।
कभी नही अनुभूति हुई उनपर जयी ॥४४||

कहाँ किस समय क्या होता है किसलिये।
कौन इन रहस्यों का मर्म बता सका।
भव - गुत्थी को खोल सका कब युक्ति - नख ।
चल इस पथ पर कब न विचार - पथिक थका ॥४५॥

प्रकृति - भेद वह ताला है जिसकी कहीं।
अब तक कुंजी नही किसी को भी मिली।
वह वह कीली है विभुता - भू में गड़ी।
जो न हिलाये ज्ञान - शक्ति के भी हिली ॥४६॥

जो हो, पर पुत्रो भव - दृश्यों को सदा।
अवलोकन तुम लोग करो वर - दृष्टि से ॥
और करो सेचन वसुधा - हित - विटप का।
अपनी - सत्कृति की अति - सरसा - वृष्टि से ॥४७॥

जो सुर - सरिता हैं नेत्रों के सामने ।
जिनकी तुंग - तरंगें हैं ज्योतिर्मयी ।।
कीर्ति - पताका वे हैं रविकुल - कलस की।
हुई लोकहित - ललकों पर वे हैं जयी ॥४८॥

१७

तुल लोगों के पूर्व - पुरुष थे, बहु - विदित -
भूप भगीरथ सत्य - पराक्रम धर्म - रत ।।
उन्हीं के तपोबल से वह शुचि - जल मिला।
जिसके सम्मुखहुई चित्त - शुचिता - विनत ॥४९॥

उच्च - हिमाचल के अञ्चल की कठिनता।
अल्प भी नहीं उन्हें बना चंचल सकी ।।
दुर्गमता गिरि से निधि तक के पंथ की।
सोचे उनकी अथक - प्रवृत्ति नही थकी ॥५०॥

उनका शिव - संकल्प सिद्धि - साधन बना।
उनके प्रबल - प्रयत्नों से बाधा टली ।।
पथ के प्रस्तर सुविधा के विस्तर बने ।
सलिल - प्रगति के ढंगों में पटुता ढली ॥५१॥

कुलहित की कामना लोक - हित लगन से।
जब उर सर में भक्तिभाव - सरसिज खिला ॥
शिव - सिर - लसिता - सरिता हस्तगता हुई।
ब्रह्म - कमण्डल - जल महि - मण्डल को मिला ॥५२॥

सुर - सरिता को पाकर भारत की धरा ।
धन्य हो गई और स्वर्ण - प्रसवा वनी ॥
हुई शस्य - श्यामला सुधा से सिञ्चिता।
उसे मिले धर्मज्ञ धनद जैसे धनी ॥५३॥

वह काशी जो है, प्रकाश से पूरिता ।
जहाँ भारती की होती है आरती ॥
जो सुर - सरिता पूत - सलिल पाती नही ।
पतित - प्राणियों को तो कैसे तारती ॥५४॥

सुन्दर - सुन्दर - भूति भरे नाना - नगर ।
किसके अति - कमनीय - कूल पर हैं लसे ।।
तीर्थराज को तीर्थराजता मिल गई।
किस तटिनी के पावनतम - तट पर बसे ।।५५।।

हृदय - शुद्धता की है परम - सहायिका ।
सुर - सरिता स्वच्छता - सरसता. मूल है।
उसका जीवन, जीवन है वहु जीव का।
उसका कूल तपादिक के अनुकूल है।॥५६॥

साधक की साधना सिद्धि - उन्मुख हुई।
खुले ज्ञान के नयन अज्ञता से ढके ।।
किसके जल - सेवन से संयम सहित रह ।
योग योग्यता बहु - योगी - जन पा सके ॥५७॥

जनक - प्रकृति - प्रतिकूल तरलता - ग्रहण कर।
भीति - रहित हो तप - ऋतु के आतंक से ।
हरती है तपती धरती के ताप को।
किसकी धारा निकल धराधर - अङ्क से ॥५८।।

किससे सिँचते लाखों बीघे खेत हैं।
कौन करोड़ों मन उपजाती अन्न है।
कौन हरित रखती है अगणित - द्रुमों को।
सदा सरस रह करती कौन प्रसन्न है ।।५९।।

कौन दूर करती प्यासों की प्यास है।
कौन खिलाती बहु - भूखों को अन्न है।
कौन वसन - हीनों को देती वसन है।
निर्धन - जन को करती धन - सम्पन्न है॥६०||

है उपकार - परायणा सुकृति - पूरिता।
इसीलिये है ब्रह्म - कमण्डल - वासिनी ।।
है कल्याण - स्वरूपा भव - हित - कारिणी।
इसीलिये वह है शिव - शीश - विलासिनी ॥६१॥

है सित - वसना सरसा परमा - सुन्दरी ।
देवी बनती है उससे मिल मानवी ॥
__उसे बनाती है रवि - कान्ति सुहासिनी ।
है जीवन - दायिनी लोक की जाह्नवी ॥६२॥

अवगाहन कर उसके निर्मल - सलिल में ।
मल - विहीन बन जाते हैं यदि मलिन - मति ।
तो विचित्र क्या है जो निपतन पथ रुके ।
सुर - सरिता से पा जाते हैं पतित गति ।।६३।।

महज्जनों के पद् - जल में है पूतता।
होती है उसमें जन - हित गरिमा भरी ॥
अतिशयता है उसमे ऐसी भूति की।
इसीलिये है हरिपादोदक सुरसरी ॥६४॥

गौरी गंगा दोनों हैं गिरि - नन्दिनी ।
रमा समा गंगा भी हैं वैभव - भरी ॥
गिरा समाना वे भी गौरव - मूर्ति हैं।
विवुध न कहते कैसे उनको सुरसरी ॥६५

पुत्रो रवि का वंश समुज्वल - वंश है।
तुम लोगों के पूर्व - पुरुष महनीय हैं।
सुर - सरिता - प्रवाह उद्भावन के सदृश ।
उनके कितने कृत्य ही अतुलनीय हैं ॥६६।।

तुम लोगों के पितृदेव भी वंश के।
दिव्य पुरुप है, है महत्व उनमे भरा ॥
मानवता की मर्यादा की मूर्ति हैं।
उन्हें लाभ कर धन्य हो गई है धरा ॥६७॥

सुन वनवास चतुर्दश - वत्सर का हुए -
अल्प भी न उद्विग्न न म्लान बदन बना ॥
तृण समान साम्राज्य को तजा सुखित हो।
हुए कहाँ ऐसे महनीय - महा - मना ।।६८॥

वर्म धुरधरता है ध्रुव जैसी अटल ।
मदाचार मत्यव्रत के वे सेतु है॥ ।
लोकोत्तर है उनकी लोकाराधना ।
उड़ते उनके कलिन - कीर्ति के केतु हैं ।।६९॥

राजभवन था मजित सुरपुर - मदन सा।
कनक - रचित बहु - मणि - मण्डित - पयंक था ।।
रही सेविका सुरबाला सी सुन्दरी।
गृह - नभ का सुख राका - निशा - मयंक था ।।७०।।

इनको तजकर रहना पड़ा कुटीर मे।
निर्जन - वन मे सोना पड़ा तृणादि पर ।
फिर भी विकच वना रहता मुख - कंज था।
किसका चित्त दिखाया इतना उच्चतर ।।७१।।

होता है उत्ताल - तरंगाकुल - जलधि ।
है अवाव्यता भी उसकी अविदित नहीं ।।
किन्तु बनाया सेतु उन्होंने उसी पर।
किसी काल में हुआ नही ऐसा कही ॥७२।।

तुम लोगों के पिता लोक - सर्वस्व हैं।
दिव्य - भूतियों के अद्भुत - आगार है॥
हैं रविकुल के रवि - सम वे हैं दिव्यतम |
वे वसुधातल के अनुपम - शृंगार है ॥७३॥

उनके पद का करो अनुसरण पूत हो।
सच्चे - आत्मज बनो भुवन का भय हरो॥
रत्नाकर के बनो रत्न तुम लोग भी।
भले - भले भावों को अनुभव में भरो।।७४|

प्रकृति - पाठ को पठन करो शुचि - चित्त से।
पत्ते - पत्ते में है प्रिय - शिक्षा भरी ॥
सोचो समझो मनन करो खोलो नयन ।
जीवन - जल मे ठीक चलेगी कृति - तरी ॥७५।।

दोहा

देख धूप होते समझ मृदुल - बाल को फूल।
चली गई सीता ससुत तज सुर - सरिता कूल ॥७६।।


१६ शुभ सम्वाद

-*-

शुभ सम्वाद

तिलोकी.

दिनकर किरणे अब न आग थीं बरसती ।
अब न तप्त - तावा थी बनी वसुन्धरा ।।
धूप जलाती थी न ज्वाल - माला - सदृश ।
वातावरण न था लू - लपटों से भरा ॥१॥

प्रखर - कर - निकर को समेट कर शान्त बन ।
दग्ध - दिशाओं के दुख को था हर रहा ।
धीरे - धीरे अस्ताचल पर पहुंच रवि ।
था वसुधा - अनुराग - राग से भर रहा ॥२॥

वह छाया जो विटपावलि में थी छिपी।
बाहर आकर बहु - व्यापक थी बन रही।
उसको सब थे तन - बिन जाते देखते।
तपन तपिश जिस ताना को थी तन रही ॥३॥

पोड़श सर्ग

जिसको छू कर तन होता संतप्त था।
वह समीर अब सुख - स्पर्श था हो रहा ॥
शीतल होकर सर - सरिताओं का सलिल ।
था उत्ताप तरलतम - तन का खो रहा ॥४॥

आतप के उत्कट पंजे से छूटकर।
सुख की सॉस सकल - तरुवर थे ले रहे।
कुम्हलाये - पल्लव अब पुलकित हो उन्हें ।
हरे - भरे पादप का पद थे दे रहे ॥५॥

जलती - भुनती - लतिका को जीवन मिला।
अविकच - वदना पुनः विकच - वदना बनी ॥
कॉप रही थी जो थोड़ी भी लू लगे।
अव देखी जाती थी वही बनी - ठनी ॥६॥

सघन - वनों में बहु - विटपावृत - कुंज में।
जितने प्राणी आतप - भय से थे पड़े।
तरणि - किरण का पावक - वर्षण देखकर ।
सहम रोंगटे जिनके होते थे खड़े ॥७॥

अब उनका क्रीड़ा - स्थल था शाद्वल बना।
उनमें से कुछ जहाँ तहाँ थे कूदते ॥
थे नितान्त - नीरव जो खोंते अब उन्हें ।
कलरव से. परिपूरित थे अवलोकते ॥८॥

नभ के लाल हुए बदली गति काल की।
दिन के छिपे निशा मुख दिखलाई पड़ा।
'उपर हुआ रविविम्ब तिरोहित तो इधर।
था सामने मनोहर - परिवर्तन खड़ा ॥९॥

आई सव्या साथ लिये विधु - विम्ब को।
धीरे - धीरे क्षिति पर छिटकी चॉदनी ॥
इसी समय देवालय मे पुत्रों सहित ।
विलसित थी पति - मूर्ति पास महिनन्दिनी ॥१०॥

कुलपति - निर्मित रामायण को प्रति - दिवस ।
लव कुश आकर गाते थे संध्या - समय ॥
बड़े - मधुर - स्वर से वीणा थी वज रही।
बना हुआ था देवालय पीयूष - मय ॥११॥

दोनो मुत थे बारह - वत्सर के हुए।
शस्त्र - शास्त्र दोनों में वे व्युत्पन्न थे।
थे सौदर्य - निकेतन छबि थी अलौकिक ।
धीर, वीर, गंभीर, शील - सम्पन्न थे॥१२॥

लव मोहित - कर घन के सरस - निनाद को।
मृदु - कर से थे मंजु - मृदंग बजा रहे ॥
कुश माता की आज्ञा से वीणा लिये।
इस पद को बन बहु - विमुग्ध थे गा रहे ।।१३।।

षोडश सर्ग

- पद

जय जय जयति लोक ललाम ।

नवल - नीरद - श्याम।

शक्ति से शिर - मणि - मुकुट की शुक्ति - सम नृप - नीति ।
सृजन करती है मनोरम न्याय - मुक्ता - दाम ॥ १॥
दमक कर अति - दिव्य - द्युति से दिवसनाथ समान ।
है भुवन - तम - काल, उन्नत - भाल अति - अभिराम ॥२॥
गण्ड - मण्डल पर विलम्बित कान्त - केश - कलाप ।
है उरग • गति मति - कुटलिता शमन का दृढ़ दाम ॥३॥
वहु - कलंक - कदन धनुप - सम - बंक - 5 अवलोक ।
सतत होता शमित है मद - मोह - दल संग्राम ॥४॥
कमल से अनुराग - रंजित - नयन करुण - कटाक्ष ।
है प्रपंची - विश्व के विश्रान्त - जन विश्राम ॥५॥
किन्तुः वे ही देख होते प्रवल - अत्याचार ।
पापकारी के लिये हैं पाप का परिणाम ॥६॥
है उदार - प्रवृत्ति - रत, पर - दुख - श्रवण अनुरक्त ।
युगल - कुण्डल से लसित हो युगल - श्रुति छवि - धाम ॥७॥
है कपोल सरस - गुलाब - प्रसून से उत्फुल्ल ।
हग - विकासक दिव्य - वैभव कलित - ललित - निकाम ।।८।।
उच्चता है प्रकट करती चित्त की, रह उच्च ।
श्वास रक्षण मे निरत बन नासिका निष्काम ॥९॥
अधर है आरक्त उनमें है भरी अनुरक्ति।
मधुर - रस है वरसते रहते वचन अविराम ॥१०}},

दन्त - पंक्ति अमूल्य - मुक्तावलि - सदृश है दिव्य ।
जो चमकते हैं सदा कर चमत्कारक काम ॥११।।
बदन है अरविन्द - सुन्दर इन्दु सी है कान्ति ।
मृदु - हॅसी है बरसती रहती सुधा वसु - याम ।।१२।।
है कपोत समान कंठ परन्तु है वह कम्बु ।
वरद बनते हैं सुने जिसका सुरव विधि बाम ॥१३।।
है सुपुष्ट विशाल वक्षस्थल प्रशंशित पूत ।
दिव समान शरीर में जो है अमर आराम ||१४||
विपुल - बल अवलम्ब हैं आजानु - विलसित बाहु ।
बहु - विभव - आधार हैं जिनके विशद - गुण - ग्राम ॥१५||
है उदात्त - प्रवृत्ति - मय है न्यूनता की पूर्ति ।
भर सरसता से ग्रहण कर उदर अद्भुत नाम ॥१६।।
है सरोरुह सा रुचिर है भक्त - जन - सर्वस्व ।
है पुनीत - प्रगति - निलय पद - मूर्तिमन्त - प्रणाम ॥१७॥
लोक मोहन हैं तथा हैं मंजुता अवलम्ब ।
कोटिशः - कन्दर्प से कमनीयतम हैं राम ॥१८॥३१||

तिलोकी

जव कुश का बहु - गौरव - मय गाना रुका।
वर - मृदंग - वादन तब वे करने लगे।
तंत्री - स्वर में निज हृत्तंत्री को मिला।
यह पद गाकर प्रेम रंग में लव रॅगे॥३२॥

पद

जय जय रघुकुल - कमल - दिवाकर ।
मर्यादा - पुरुपोत्तम सद्गुण - रत्न - निचय - रत्नाकर ॥१॥
मिथिला में जव भृगुकुल - पुंगव ने कटु वात सुनाई।
तव कोमल वचनावलि गरिमा किसने थी दिखलाई ॥२॥
बहु - विवाह को कह अवैध बन बंधुवर्ग - हितकारक ।
कौन एक पत्नीव्रत का है वसुधा - मध्य - प्रचारक ।। ३॥
पिता के वचन - पण के प्रतिपालन का वन अनुरागी।
किसने हो उत्फुल्ल देव - दुर्लभ - विभूति थी त्यागी ॥४॥
कुपित - लखन ने जनक कथन को जब अनुचित बतलाया।
धीर - धुरंधर बन तब किसने उनको धैर्य बंधाया ॥५॥
कुल को अवलोकन कर बन के बंधुवर्ग विश्वासी।
गृह की अनबन से बचने को कौन बना वनवासी ॥६॥
वन की विविध असुविधाओं को भूल विचार भलाई।
भरत - भावनाओं की किसने की थी भूरि बड़ाई ॥७॥
वानर को नर वना दिखाई किसने नरता - न्यारी।
पशुता में मानवता स्थापन नीति किसे है प्यारी ।।८।।
निरवलंब अवलंव बने सुग्रीव की वला टाली।
बिला गया किसके बल से बालिशवाली - बलशाली ॥९॥
दंडनीय ही दडित हो क्यो दडित हो सुत - जाया ।
अंगद को युवराज वना किसने यह पाठ पढ़ाया ॥१०॥
किसकी कृति से शिला सलिल पर उतराती दिखलाई ।
सिधु वॉध सगठन - शक्ति - गरिमा किसने बतलाई ॥११॥

अहितू को भी दूत भेज हित - नीति गई समझाई।
होते क्षमता, क्षमा - शीलता किसने इतनी पाई ॥१२॥
किसने रंक - विभीषण को दिखला शुचि - नीति प्रणाली ।
राज्य - सहित सुर- पुर - विभूति - भूषित - लंका दे डाली ।।१३॥
किसने उसे बिठा पावक में जो थी शुचिता ढाली ।
तत्कालिक पावन - प्रतीति की मर्यादा प्रतिपाली ॥१४॥
अवध पहुँच पहले जा कैकेयी को शीश नवाया।
ऐसा उज्वल कलुष - रहित - उर किसका कहाँ दिखाया ॥१५॥
मिले राज जो प्रजारंजिनी - नीति नव - लता, फूली ।
उस पर प्रजा - प्रतीति - प्रीति प्रिय -रुचि - भ्रमरी है भूली ।।१६।।
घर घर कामधेनु है सब पर सुर - तरु की है छाया।
सरस्वती वरदा है, किस पर है न रमा की माया ॥१७॥
सकल - जनपदों में जन पद है निज पद का अधिकारी।
विलसित है संयम सुमनों से स्वतंत्रता - फुलवारी ॥१८॥
हुए सत्य-व्यवहार - रुचिरतर - तरुवर - चय के सफलित ।
नगर नगर नागरिक - स्वत्व पाकर है परम प्रफुल्लित ॥१९||
ग्राम ग्राम ने सीख लिया है उन बीजों का बोना।
जिससे महि बन शस्य - श्यामला उगल रही है सोना ॥२०॥
चाहे पुरवासी होवे या होवे ग्राम - निवासी।
सबकी रुचि - चातकी है सुकृति - स्वाति - बूंद की प्यासी ।।२१।।
जिससे भू थी कम्पित रहती दिग्गज थे थर्राते ।
सकल - लोक का जो कंटक था जिससे यम घबराते ॥२२॥

उसकी कुत्सितु - नीति कालिमामयी - यामिनी बीते ।
लोक - चकोर सुनीति - रजनि पा शान्ति - सुधा हैं पीते ।।२३।।
है सुर - वृन्द सुखित मुनिजन हैं मुदित मिटे दानवता।
प्रजा - पुंज है पुलकित देखे मानवेन्द्र - मानवता ॥२४॥
होती है न अकाल - मृत्यु अनुकूल - काल है रहता।
सकल - सुखों का स्रोत सर्वदा है घर घर मे बहता ॥२५॥
किसने जन जन के उर-भू मे कीर्ति बेलि, यों, बोई ।
सकल - लोक - अभिराम राम है है न राम सा कोई ॥२६॥५८।।

तिलोकी

लव जब अपने अनुपम - पद को गा चुके ।
उसी समय मुकुटालंकृत कमनीय तन ।।
एक पुरुष ने मन्दिर में आ प्रेम से ।
किया जनकजा के पावन - पद का यजन ॥५९॥

उनका अभिनन्दन कर परमादर सहित ।
जनक - नन्दिनी ने यह पुत्रों से कहा।
करो वन्दना इनकी ये पितृव्य हैं।
यह सुन लव - कुश दोनो सुखित हुए महा ॥६०॥

उद दोनों ने की उनकी पद - वन्दना।
यथास्थान • फिर जा बैठे दोनों सुअन ॥
उनकी आकृति, प्रकृति, कान्ति, कमनीयता।
अवलोकन कर हुए बहु - मुदित रिपु - दमन ।।६१।।

और कहा अब आर्म्य पूरी शान्ति है।
प्रजा - पुंज है मुखित न हलचल है. कही ।।
सारे जनपद मुखरित है कल - कीर्ति से।
चिन्तित - चित की चिन्ताये जाती रही ॥६२॥

अवधपुरी मे आयोजन है, हो रहा -
अश्व - मेध का, कायों की है अधिकता।
इसीलिये में आज जा रहा हूँ वहाँ।
पूरा द्वादश - बत्सर मधुपुर में विता ॥६३।।

साम - नीति सत्र सुनीतियों की भित्ति है।
पर मुख - साध्य नहीं है उसकी साधना ।।
लोक - रंजिनी - नीति भी सुगम है नहीं।
है. गहना गतिमती लोक - आरावना ॥६४॥

भिन्न - भाव - रुचि - प्रकृति-भावना से भरित ।
विविध विचाराचार आदि से संकलित ॥
होती है जनता - ममता त्रिगुणात्मिका ।
काम, क्रोध, मद, लोभ, मोह, से आकुलित ॥६५॥

उसका संचालन नियमन या सयमन ।
विविध - परिस्थिति देश, काल अवलोक कर ॥
करते रहना सदा सफलता के सहित ।
सुलभ है न प्राय. दुस्तर है अधिकतर ॥६६||

यह दुस्तरता तब बनती है बहु - जटिल।
जव होता है दानवता का सामना ।
विफला बनती है जब दमन - प्रवृत्ति से।
लोकाराधन की कमनीया कामना ॥६७||

द्वादश - बत्सर बीत गये तो क्या हुआ।
रघुकुल - पुंगव - कीर्ति अधिक - उज्वल बनी।
राम - राज्य - गगनांगण में है आज दिन ।
चरम - शान्ति की तनी चारुतम - चॉदनी ॥६८।।

वाल्मीकाश्रम में, जो विद्या - केन्द्र है।
बारह - बत्सर तक रह जाना आपका ।।
सिद्ध हुआ उपकारक है भव के लिये।
शमन हुआ उससे पापीजन - पाप का ॥६९।।

जितने छात्र वहाँ की शिक्षा प्राप्त कर ।
जिस विभाग में भारत - भूतल के गये।
वहीं उन्होंने गाये वे गुण आपके ।
पूत - भाव जिनमे हैं भूरि भरे हुये ॥७०॥

तपस्विनी - आश्रम मे मधुपुर से कई -
कन्याये मैंने भेजी सद्वंशजा॥
कुछ दनुकुल की दुहिताये भी साथ थी।
जिनमें से थी एक लवण की अंगजा ॥७११

१८

वर - विद्याये पढ़ कुछ वर्ष व्यतीत कर।
जव वे सब विदुपी बन आई मधुपुरी।।
सत्कुल की कन्याओं की तो बात क्या ।
दनुज - सुतायें भी थी सद्भावों भरी ॥७२॥

आपकी सदाशयता की बाते कहे।
किसी काल में तृप्ति उन्हें होती न थी॥
विरह - व्यथा की कथा करुण - स्वर से सुना।
लवणासुर की कन्या कब रोती न थी॥७३॥

सच यह है इस समय की चरम - शान्ति का।
श्रेय इस पुनीताश्रम को है कम नहीं।
ज्योति यहाँ जो विदुपी - विदुषों को मिली।
तम उसके सम्मुख सकता था थम नही ।।७४।।

सत्कुल । के छात्रों अथवा छात्रियों ने।
जैसे गौरव - गरिमा गाई आपकी ॥
वैसा ही स्वर दनुज - छात्रियों का रहा।
कैसे इति होती न अखिल - परिताप की १७५॥

देवि ! आपका त्याग, तपोबल, आत्मबल, ।
पातिव्रत का परिपालन, संयम, नियम ॥
सहज - सरलता, दयालुता, हितकारिता ।
लोक - रंजिनी नीति - प्रीति है दिव्यतम ॥७६॥

अतः पुण्य - बल से अशान्ति विदलित हुई।
हुआ प्रपंच - जनित अपवादों का कदन ॥
बल, विद्या - सम्पन्न सर्व - गुण अलंकृत ।
मिले आपको दिव्य - देवतों से सुअन |७७॥

जैसे आश्रम - वास आपका हो सका।
शान्ति - स्थापन का वर - साधन दिव्य बन ॥
वैसे ही उसने दैविक - वल से किया।
कुश - लव - सदृश अलौकिक सुअनों का सृजन ।।७८॥

कुलपति के दर्शन कर मैं आया यहाँ।
उनसे मुझको ज्ञात हुई यह बात है।
शीघ्र जायँगे अवध आपके सहित वे।
अव वियोग - रजनी का निकट प्रभात है ॥७९॥

कुछ पुलकित, कुछ व्यथित बन सती ने कहा।
शान्ति - स्थापन का भवदीय प्रयत्न भी।
है महान, है रघुकुल - गौरव - गौरवित ।
भरा हुआ है उसमे अद्भुत - त्याग भी ।।८०।।

मेरा आश्रम - वास वैध था, उचित था।
किया आपने जो वह भी कर्त्तव्य था।
किन्तु एक दो नही द्विदश - वत्सर विरह ।
आपकी प्रिया का विचित्र भवितव्य था ।।८१॥

विधि - विधान में होती निष्ठुरता न जो।
तो श्रुति - कीर्ति परिस्थिति होती दूसरी ॥
नियति - नीति में रहती निर्दयता न जो।
तो अबला बनती न तरंगित - निधि - तरी ॥८२॥

प्रकृति रहस्यों का पाया किसने पता।
व्याह का समय आह रहा कैसा समय ।
जो मुझको उर्मिला तथा श्रुति - कीर्ति को।
मिला देखने को ऐसा विरहाभिनय ।।८३॥
M
किन्तु दुःखमय ए घटनायें लोकहित ।
भव - हित वसुधा - हित के यदि साधन बनीं।
तो वे कैसे शिरोधार्य होंगी नहीं।
मंगलमयी न कैसे जायेंगी गिनी ॥८४||

जैसे शुभ सम्वाद सुनाकर आपने।
आज कृपा कर मुझे बनाया है मुदित ॥
दर्शन देकर तुरत अवधपुर में पहुंच ।
वैसे ही श्रुति - कीर्ति को बनाये सुखित ॥८५।।

दोहा

सीय - वचन सुन पग - परस पाकर मोद - अपार ।
रिपुसूदन ने ली विदा पुत्रों को कर प्यार ॥८६॥

-*-

जन-स्थान

तिलोकी

पहन हरित - परिधान प्रभूत - प्रफुल्ल हो।
ऊँचे उठ जो रहे व्योम को चूमते ।
ऐसे बहुश. - विटप - वृन्द अवलोकते।
जन - स्थान मे रघुकुल - रवि थे घूमते ॥१॥

थी सम्मुख कोसों तक फैली छबिमयी।
विविध -तृणावलि - कुसुमावलि - लसिता - धरा ॥
रंग - विरंगी - ललिता - लतिकाये तथा।
जड़ी - बूटियों से था सारा - वन भरा ॥२॥

दूर क्षितिज के निकट असित - घन - खंड से ।
विन्ध्याचल के विविध - शिखर थे दीखते ।।
बैठ भुवन - व्यापिनी - दिग्वधू - गोद मे।
प्रकृति - छटा अंकित करना थे सीखते ॥ ३॥

हो सकता है पत्थर का उर भी द्रवित ।
पर्वत का तन भी पानी बन है बहा ।।
मेरु - प्रस्रवण मूर्तिमन्त - प्रस्रवण बन ।
यह कौतुक था वसुधा को दिखला रहा ॥४॥

खेल रही थी रवि - किरणावलि को लिये।
विपुल - विटप - छाया से वनी हरी - भरी।।
थी उत्ताल - तरंगावलि से उमगती।
प्रवाहिता हो गद्गद बन गोदावरी ॥५॥

कभी केलि करते उड़ते फिरते कभी।
तरु पर बैठे विहग - वृन्द थे बोलते ॥
कभी फुदकते कभी कुतरते फल रहे।
कभी मंदगति से भू पर थे डोलते ॥६॥

कहीं सिहिनी सहित सिह था घूमता ।
गरजे वन में जाता था भर भूरि - भय ।
दिखलाते थे कोमल - तृण चरते कहीं।
कहीं छलॉगे भरते मिलते मृग - निचय ॥७॥

द्रम - शाखा तोड़ते मसलते तृणों को ।
लिये हस्तिनी का समूह थे घूमते ॥
मस्तक - मद से आमोदित कर ओक को।
कही मत्त - गज बन प्रमत्त थे झूमते ॥८॥

कभी किलकिलाते थे दॉत निकाल कर ।
कभी हिलाकर डाले फल थे खा रहे ।
कही कूद ऑखे मटका भौहें नचा।
कपि - समूह थे. निज - कपिता दिखला रहे ॥९॥

खग - कलरव या पशु - विशेप के नाद से।
कभी कभी वह होती रही निनादिता॥
सन्नाटा वन - अवनी मे सर्वत्र था।
पूरी - निर्जनता थी उसमें व्यापिता ॥१०॥

इधर उधर खोजते हुए शंबूक को।
पंचवटी के पंच - वटों के सामने ॥
जब पहुँचे उस समय अतीत - स्मृति हुए।
लिया कलेजा थाम लोक - अभिराम ने,॥११॥

पंचवटी प्राचीन - चित्र अंकित हुए।
हृदय - पटल पर, आकुलता चित्रित हुई।
मर्म - वेदना लगी मर्म को वेधने।
चुभने लगी कलेजे में मानों सुई ॥१२॥

हरे - भरे तरु हरा-भरा करते न थे।
उनमे भरी हुई दिखलाती थी व्यथा ।।
खग - कलरव में कलरवता मिलती न थी।
वोल बोल वे कहते थे दुख की कथा ॥१३॥

लतिकायें थी बड़ी - बलायें बन गई।
हिल हिल कर वे दिल को देती थी हिला ॥
कलिकायें निज कला दिखा सकती न थी।
जी की कली नहीं सकती थी वे खिला ॥१४॥

शूल के जनक से वे होते ज्ञात थे।
फूल देखकर चित्त भूल पाता न था ।
देख तितिलियों को उठते थे तिलमिला ।
भौरों का गुञ्जार उन्हें माता न था ।।१५।।

जिस प्रस्रवण - अचल - लीलाओं के लिये ।
लालायिता सदा रहती थी लालसा ॥
वह उस भग्न - हृदय सा होता ज्ञात था।
जिसे पड़ा हो सर्व - सुखों का काल सा ॥१६॥

कल निनादिता - केलिरता - गोदावरी ।
बनती रहती थी जो मुग्धकरी - बड़ी ॥
दिखलाती थी उस वियोग - विधुरा समा।
बहा बहा ऑसू जो भू पर हो पड़ी ॥१७॥

फिर वह यह सोचने लगे तरुओं - तले ।
प्रिया - उपस्थिति के कारण जो सुख मिला ॥
मेरे अन्तस्तल सरवर में उन दिनों।
जैसा. वर - विनोद का वारिज था खिला ॥१८॥

रत्न - विमण्डित राजभवन के मध्य भी।
उनकी अनुपस्थिति में वह सुख है कहाँ।
न तो वहाँ वैसा आनन्द - विकास है।
न तो अलौकिक - रस ही वहता है वहाँ ।।१९।।

ए पाँचों वट भी कम सुन्दर हैं नहीं।
अति - उत्तम इनके भी दल, फल फूल हैं।
छाया भी है सुखदा किन्तु प्रिया - विना ।
वे मेरे अन्तस्तल के प्रतिकूल हैं ॥२०॥

वारह बरस व्यतीत हुए उनके यही ।
किन्तु कभी आकुलता होती थी नही ।
कभी म्लानता मुखड़े पर आती न थी।
जब अवलोका विकसित - बदना वे रही ॥२१॥

E
और सहारा क्या था फल, दल के सिवा ।
था जंगल का वास वस्तु होती गिनी ।।
कभी कमी का नाम नही मुँह ने लिया।
बात असुविधा की कब कानों ने सुनी ॥२२॥

राई - भर भी है न बुराई दीखती।
रग - रग में है भूरि - भलाई ही भरी ॥
उदारता है उनकी जोवन - संगिनी ।
पर दुख - कातरता है प्यारी - सहचरी ॥२३॥

बड़े - बड़े - दुख के अवसर आये तदपि ।
कभी नही दिखलाई वे मुझको दुखी ॥
मेरा मुख - अवलोके दिन था बीतता।।
मेरे सुख से ही वे रहती थी सुखी ॥२४॥

रूखी सूखी बात कभी कहती न थीं।
तरलतम - हृदय में थी। ऐसी तरलता ॥
असरल - पथ भी बन जाते थे सरल - तम ।
सरल - चित्त की अवलोकन कर सरलता ॥२५॥

जब सौमित्र - बदन कुम्हलाया देखतीं।
मधुर - मधुर बाते कह समझाती उन्हें ॥
जो कुटीर में होता वे लेकर उसे। '
पास बैठकर प्यार से खिलाती उन्हें ॥२६॥

कभी उर्मिला के वियोग की सुधि हुए।
ऑसू उनके हग का रुकता ही न था ।
कभी बनाती रहती थी व्याकुल उन्हें ।
मम - माता की विविध - व्यथाओं की कथा ॥२७॥

ऐसी परम - सदय - हृदया भव - हित रता।
सत्य - प्रेमिका गौरव - मूर्ति गरीयसी ।
बहु- बत्सर से है वियोग - विधुरा बनी।
विधि की विधि ही है भव - मध्य - बलीयसी ॥२८॥

जिसके भ्रू ने कभी न पाई बंकता।
जिसके हग मे मिली न रिस की लालिमा ।।
जिसके मधुर - वचन न कभी अमधुर बने ।
जिसकी कृति - सितता में लगी न कालिमा॥२९॥

उचित उसे कह वन सच्ची - सहधर्मिणी।
जिसने वन का वास मुदित - मन से लिया ।
शिरोधार्य कह अति - तत्परता के सहित ।
जिसने मेरी आज्ञा का पालन किया ॥३०॥

मेरा मुख जिसके सुख का आधार था।
मेरी ही छाया जो जाती है कही ।।
जिसका मैं इस भूतल में सर्वस्व था।
जो मुझ पर उत्सर्गी - कृत - जीवन रही ॥३१॥

यदि वह मेरे द्वारा वहु - व्यथिता बनी।
विरह - उद्धि - उत्ताल - तरंगों में बही ।।
तो क्यों होगी नहीं मर्म - पीड़ा मुझे।
तो क्यों होगा मेरा उर शतधा नहीं ॥३२॥

एक दो नहीं द्वादश - वत्सर हो गये।
किसने इतनी भव - तप की ऑचे सही।
कब ऐसा व्यवहार कही होगा हुआ।
कभी घटी होगी ऐसी घटना नहीं ॥३३॥

धीर - धुरंधर ने फिर धीरज धर सँभल ।
अपने अति - आकुल होते चित से कहा ॥
स्वाभाविकता स्वाभाविकता है अतः ।
उसके प्रबल - वेग को कब किसने सहा ॥३४॥

किन्तु अधिक होना अधीर वांछित नही।
जब कि लोक - हित हैं लोचन के सामने ॥
प्रिया को बनाया है वर भव - दृष्टि में।
लोकहित - परायण उनके गुण ग्राम ने ॥३५॥

आज राज्य में जैसी सच्ची - शान्ति है।
जैसी सुखिता पुलक - पूरिता है प्रजा ॥
जिस प्रकार ग्रामों, नगरों, जनपदों में।
कलित - कीर्ति की है उड़ रही ललित ध्वजा ॥३६॥

वह अपूर्व है, है वुध - वृन्द - प्रशंसिता।
है जनता - अनुरक्ति - भक्ति उसमें भरी ॥
पुण्य - कीर्तन के पावन - पाथोधि में।
डूब चुकी है जन - श्रुति की जर्जर तरी ॥३७॥

बात लोक - अपवाद की किसी ने कभी।
जो कह दी थी भ्रम प्रमादवश में पड़े ॥
उसकी याद हुए भी अवसर पर किसी।
अब हो जाते हैं उसके रोये खड़े ॥३८॥

विना रक्त का पात प्रजा - पीड़न किये।
विना कटे कितने ही लोगों का गला ॥
साम - नीति अवलम्बन कर संयत वने ।
लोकाराधन - वल से टली प्रबल - बला ॥३९॥

इसका श्रेय अधिकतर है महि - सुता को।
उन्ही की सुकृति - वल से है वाधा टली ॥
उन्हीके अलौकिक त्यागों के अंक में।
लोक - हितकरी - शान्ति - वालिका है पली ॥४०॥

यदि प्रसन्न - चित से मेरी बातें समझ ।
वे कुलपति के आश्रम में जाती नही ।
वहाँ त्याग की मूर्ति दया की पूर्ति बन ।
जो निज दिव्य - गुणों को दिखलाती नही ॥४१॥

जो घबराती विरह - व्यथाये सोचकर ।
मम - उत्तरदायित्व समझ पाती नही॥
जो सुख - वांछा अन्तस्तल मे व्यापती ।
जो कर्त्तव्य - परायणता भाती नहीं ॥४२॥

तो अनर्थ होता मिट जाते वहु - सदन ।
उनका सुख बन जाता बहुतों का असुख ॥
उनका हित कर देता कितनों का अहित ।
उनका मुख हो जाता भवहित से विमुख ॥४३॥

यह होता मानवता से मुंह मोड़ना।
यह होती पशुता जो है अति - निन्दिता ॥
ऐसा कर वे च्युत हो जाती स्वपद से।
कभी नहीं होती इतनी अभिनन्दिता ॥४४॥

है प्रधानता आत्मसुखों की विश्व में।
किन्तु महत्ता आत्म त्याग की है अधिक ॥
जगती में है किसे स्वार्थ प्यारा नहीं।
वर नर हैं परमार्थ - पंथ के ही पथिक ॥४५॥

स्वार्थ - सिद्धि या आत्म - सुखों की कामना ।
प्रकृति - सिद्ध है स्वाभाविक है सर्वथा ॥
किन्तु लोकहित, भवहित के अविरोध से ।
अकर्त्तव्य बन जायेगी वह अन्यथा ॥४६॥

इन बातों को सोच जनक - नन्दिनी की।
तपोभूमि की त्यागमयी शुचि - साधना-।।
लोकोत्तर है वह सफला भी हुई है। .
वह परार्थ की है अनुपम - आराधना ॥४७॥

रही बात उस द्विदश - वात्सरिक विरह की ।
जिसे उन्होंने है संयत - चित से सहा॥
उसकी अतिशय - पीड़ा है, पर कव नहीं ।
बहु - संकट - संकुल परार्थ का पथ रहा ।।४८।।

सप्तदश सर्ग,

अन्य के लिये आत्म - सुखों का त्यागना ।
निज हित की पर - हित निमित्त अवहेलना ।।
देश, जाति या लोक - भलाई के लिये।
लगा लगा कर दॉव जान पर खेलना ॥४९॥

अति - दुस्तर है, है बहु - संकट • आकलित ।
पर सत्पथ में उनका करना सामना ।
और आत्मवल से उनपर पाना विजय ।
है मानवता की कमनीया - कामना ॥५०॥

जिसका पथ - कण्टक संकट बनता नहीं।
भवहित - रत हो जो न आपदा से डरा ॥
सत्पथ में जो पवि को गिनता है कुसुम ।
उसे लाभ कर धन्या वनती है धरा ॥५१।।

प्रिया - रहित हो अल्प व्यथित मैं नहीं हूँ।
पर कर्तव्यों से च्युत हो पाया नही ।
इसी तरह हैं कृत्यरता जनकांगजा।
काया जैसी क्यों होगी छाया नहीं ॥५२॥

हाँ इसका है खेद परिस्थिति क्यों बनी -
ऐसी जो सामने आपदा आगई ।
यह विधान विधि का है नियति - रहस्य है।
कव न विवशता मनु - सुत को इससे हुई ॥५३।।

इस प्रकार जब स्वाभाविकता पर हुए।
धीर - धुरंधर - राम आत्म - बल से जयी॥
उसी समय वनदेवी आकर सामने ।
खड़ी हो गई जो थी विपुल व्यथामयी ॥५४॥

उन्हें देखकर रघुकुल पुंगव ने कहा।
कृपा हुई यदि देवि ! आप आई यहाँ।
वनदेवी ने स्वागत कर, सविनय कहा।
आप पधारें, रहा भाग्य ऐसा कहाँ ॥५५।।

किन्तु खिन्न मैं देख रही हूँ आपको।
आह ! क्या जनकजा की सुधि है हो गई।
कहूँ तो कहूँ क्या उह ! मेरे हृदय मे।
आत्रेयी हैं बीज व्यथा के , बो गई ॥५६।।

जनकनन्दिनी जैसी सरला कोमला।
परम - सहृदया उदारता - आपूरिता॥
दयामयी हित - भरिता पर - दुख - कातरा।
करुणा - वरुणालया। अवैध - विदूरिता ॥५७॥

मैंने अवनी में अब तक देखी 'नहीं।
वे मनोज्ञता - मानवता की मूर्ति हैं।
भरी हुई है उनमे भवहित - कारिता ।
पति - परायणा हैं पातिव्रत - पूर्ति है ॥५८||

आप कही जाते, आने में देर कुछ -
हो जाती तो चित्त को न थी रोकती।
इतनी आकुल वे होती थी उस समय ।
ऑखे पल पल थी पथ को अवलोकती ।।५९।।

किसी समय जव जाती उनके पास मैं।
यही देखती वे सेवा में हैं लगी।
आप सो रहे है वे करती हैं व्यजन ।
या अनुरंजन की रंगत में हैं रॅगी ॥६०।।

वास्तव में वे पति प्राणा हैं मैं उन्हें ।
चन्द्रबदन की चकोरिका हूँ जानती ।।
हैं उनके सर्वस्व आप ही मैं, उन्हें ।
प्रेम के सलिल की सफरी हूँ मानती ॥६१।।

रोमाचित - तन हुआ कलेजा हिल गया।
हग के सम्मुख उड़ी व्यथाओं की ध्वजा ॥
जब मेरे विचलित कानों ने यह सुना।
हैं द्वादश - वत्सर - वियोगिनी जनकजा ।।६२।।

विधि ने उन्हें बनाया है अति - सुन्दरी ।
उनका अनुपम - लोकोत्तर - सौंदर्य है।
पर उसके कारण जो उत्पीड़न हुआ।
वह हृत्कम्पित - कर है परम - कदयं है ॥६३॥

जो साम्राज्ञी हैं जो हैं नृप-नन्दिनी ।
रत्न - खचित - कञ्चन के जिनके हैं सदन ।
उनका न्यून नही बहु बरसों के लिये।
वार बार बनता है वास-स्थान वन ||६४||

जो सर्वोत्तम - गुण - गौरव की मूर्ति हैं।
वसुधा - वांछित जिनका पूत - प्रयोग है।
एक दो नहीं बारह वारह वरस का।
उनका हृदय - विदारक वैध - वियोग है॥६५॥

विधि-विधान में क्या विधि है क्या अविधि है।
विवुध - वृन्द भी इसे बता पाते नहीं॥
सही गई ऐसी घटनाये, पर उन्हें ।
थाम कलेजा सहनेवालों ने सही ॥६६॥

हरण अचानक जब पति प्राणा का हुआ।
उनके प्रतिपालित - खग - मृग मुझको मिले ॥
पर वे मेरी ओर ताकते तक न थे।
वे कुछ ऐसे जनक - सुता से थे हिले ॥६७॥

शुक ने तो दो दिन तक खाया ही नहीं।
करुण - स्वरों से रही बिलखती शारिका ॥
माहीन - मृग- शावक तृण चरता न था।
यद्यपि मैं थी स्वयं बनी परिचारिका ॥६८॥

कभी दिखाते वे ऐसे कुछ भाव थे।
जिनसे उर में उठती दुख की आग बल ।।
उनकी खग - मृग तक की प्यारी प्रीति को।
बतलाते थे मृग - शावक के हग - सजल ।।६९।।

द्रवण - शीलता जैसी थी उनमें भरी।
वैसा ही अन्तस्तल दयानिधान था।
अण्डज, पिण्डज जीवों की तो बात क्या।
म्लान - विटप देखे, मुख बनता म्लान था ॥७०॥

दूव कुपुटते भी न उन्हें देखा कभी।
लता और तृण से भी उनको प्यार था ।
प्रेम - परायणता की वे हैं पुत्तली।
स्नेह - सिक्त उनका अद्भुत - संसार था ॥७१॥

आह ! वही क्यों प्रेम से प्रवंचित हुई।
क्यो वियोग - वारिधि - आवर्तों में पड़ी।
जो सतीत्व की लोक - बन्दिता - मूर्ति है।
उसके सम्मुख क्यो आई ऐसी घड़ी ॥७२॥

यह कैसी अकृपा ? क्या इसका मर्म है।
परम - व्यथित - हृदया मैं क्यों समझे इसे ॥
कैसे इतना उतर गई वह चित्त से।
हृदय - वल्लभा आप समझते थे जिसे ॥७३॥

आत्रेयी कहती थी बारह बरस में।
नही गये थे आप एक दिन भी वहाँ॥
कहाँ वह अलौकिक पल पल का सम्मिलन ।
और लोक - कम्पितकर यह अमिलन कहाँ॥७४||

कभी जनकजा जीती रह सकती नही।
जो न सम्मिलन - आशा होती सामने ।।
क्या न कृपा अब भी होवेगी आपकी ।
लोगों को क्यों पड़े कलेजे थामने ॥७५।।

संयत हो यह कहा लोक - अभिराम ने।
देवि ! आप हैं जनकसुता - प्रिय - सहचरी । ,
हैं विदुषी हैं, कोमल - हृदया आपके -
अन्तस्तल में उनकी ममता है भरी ॥७६।।

उपालम्भ है उचित और मुझको स्वयं ।
इन बातों की थोड़ी पीड़ा है नही ॥
किन्तु धर्म की गति है सूक्ष्म कही गई।
जहाँ सुकृति है शान्ति विलसती है वहीं ॥७७॥

लोकाराधन राजनीति - सर्वस्व है।
हैं परार्थ, परमार्थ, पंथ भी अति - गहन ।
पर यदि ए कर्तव्य और सद्धर्म हैं।
सहन - शक्ति तो क्यों न,करे संकट सहन ॥७८।।

कुलपति - आश्रम - वास जनक - नन्दिनी का।
हम दोनों के सद्विचार का मर्म है।
वेद - विहित बुध - वृन्द - समर्थित पूत - तम ।
भवहित - मंगल - मूलक वांछित - कर्म है ॥७९॥

कुछ लोगों का यह विचार है आत्म - सुख ।
है प्रधान है वसुधा में वांछित वही॥
तजे विफलता - पथ वाधाओं से बचे।
मनुज को सफलता दे देती है मही॥८०॥

वे कहते हैं नरक, स्वर्ग, अपवर्ग की।
जन्मान्तर या लोकान्तर की कल्पना ॥
है परोक्ष की वात हुई प्रत्यक्ष कब ।
है परार्थ भी अतः व्यर्थ की जल्पना ||८१।।

यह विचार है स्वार्थ - भरित भ्रम - आकलित ।
कर इसका अनुसरण ध्वंस होती धरा॥
है परार्थ, परमार्थ, वाद ही पुण्यतम ।
वह है भवहित के सद्भावों से भरा ॥८२।।

स्वार्थ वह तिमिर है जिसमें रहकर मनुज ।
है टटोलता रहता अपनी भूति को॥
है परार्थ परमार्थ दिव्य वह ओप जो।
उद्भासित करता है विश्व - विभूति को ॥८३॥

आत्म - सुख - निरत आत्म - सुखों मे मग्न हो।
अवलोकन करता रहता निज - ओक है।
कहलाकर कुल का, स्वजाति का, देश का।
लोक - सुख - निरत बनता भव आलोक है ।।८४||

इसी पंथ की पथिका हैं जनकांगजा।
उनका आश्रम का निवास सफलित हुआ।
मिले अलौकिक - लाल हो गया लोक - हित ।
कलुषित - जन - अपवाद काल - कवलित हुआ ॥८५॥

अश्वमेध का अनुष्ठान हो चुका है।
नीति की कलिततम कलिकाये खिलेगी।
कृपा दिखा उत्सव में आयें आप भी।
वहाँ जनक - नन्दिनी आपको मिलेगी ।८६।।

दोहा

चले गये रघुकुल तिलक कह पुलकित - कर वात ।
वनदेवी अविकच - वदन वना विकच - जलजात ॥८७।।


१८ स्वर्गारोहण

-*-

स्वर्गारोहण

-*-

तिलोकी

शीत - काल था वाष्पमय बना व्योम था।
अवनी - तल में था प्रभूत - कुहरा भरा।
प्रकृति - वधूटी रही मलिन - वसना बनी।
प्राची सकती थी न खोल मुंह मुसुकुरा ॥१॥

ऊपा आई किन्तु विहॅस पाई 'नहीं।
राग - मयी हो वनी विरागमयी रही।
विकस न पाया दिगंगना - वर - बदन भी।
वात न जाने कौन गई उससे कही ॥२॥

ठंढी - सॉस समीरण भी था भर रहा। ।
था प्रभात के वैभव पर पाला पड़ा।
दिन - नायक भी था न निकलना चाहता।
उन पर भी था कु - समय का पहरा कड़ा ॥३॥

हरे - भरे - तरुवर मन मारे थे खड़े।
पत्ते कॅप कॅप कर थे ऑसू डालते ॥
कलरव करते आज नही खग - वृन्द थे।
खोतों से वे मुंह भी थे न निकालते ॥४॥

कुछ उजियाला होता फिर विरता तिमिर ।
यही दशा लगभग दो घंटे तक रही ।
तदुपरान्त रवि - किरणावलि ने बन सबल ।
मानी बाते दिवस - स्वच्छता की कही ॥५॥

कुहरा टला दमकने अवधपुरी लगी।
दिवनायक ने दिखलाई निज - दिव्यता।
जन - कल - कल से हुआ आकलित कुल - नगर।
भवन भवन में भूरि - भर - गई - भव्यता ।।६।।

अवध - वर - नगर अश्वमेध - उपलक्ष से।
समधिक - सुन्दरता से था सज्जित हुआ।
जन - समूह सुन जनक - नन्दिनी - आगमन ।
था प्रमोद - पाथोधि में निमज्जित हुआ॥७॥

ऋपि, महर्षि, विबुधों, भूपालों, दर्शकों।
संत - महंतों, गुणियों से था पुर भरा॥
विविध - जनपदों के बहु - विध - नर वृन्द से ।
नगर बन गया देव - नगर था दूसरा ॥८॥

आज यही चर्चा थी घर घर हो रही।
जन जन चित की उत्कण्ठा थी चौगुनी ।।
उत्सुकता थी मूर्तिमन्त बन नाचती ।
दर्शन की लालसा हुई थी सौगुनी ।।९।।

यदि प्रफुल्ल थी धवल - धाम की धवलता।
पहन कलित - कुसुमावलि - मंजुल - मालिका ॥
वहु - वाद्यों की ध्वनियों से हो हो ध्वनित ।
अट्टहास तो करती थी अट्टालिका ॥१०॥

यदि विलोकते पथ थे वातायन - नयन ।
सजे - सदन स्वागत - निमित्त तो थे लसे॥
थे समस्त - मन्दिर बहु - मुखरित कीर्ति से।
कनक के कलस उनके थे उल्लसित से ॥११॥

कल - कोलाहल से गलियाँ भी थीं भरी।
ललक - भरे - जन जहाँ तहाँ समवेत थे।
स्वच्छ हुई सड़के थी, सुरभित - सुरभि से -
वने चौरहे भी चारुता - निकेत थे॥१२॥

राजमार्ग पर जो बहु - फाटक थे बने।
कारु - कार्य उनके अतीव - रमणीय थे।
थीं झालरे लटकती मुक्ता - दाम की।
कनक - तार के काम परम - कमनीय थे॥१३॥

लगी जो ध्वजायें थीं परम - अलंकृता ।
विविध - स्थलों मन्दिरों पर तस्वरों पर ।।
कर नर्तन कर शुभागमन - संकेत - बहु ।
दिखा रही थी दृश्य बड़े ही मुग्धकर ॥१४॥

सलिल - पूर्ण नव - आम्र - पल्लवों से सजे।
पुर - द्वारों पर कान्त - कलस जो थे लसे ।।
वे यह व्यजित करते थे मुझमें, मधुर -
मंगल - मूलक - भाव मनों के हैं बसे ॥१५॥ .

राजभवन के तोरण पर कमनीयतम ।
नौबत बड़े मधुर - स्वर से थी बज रही।
उसके सम्मुख जो अति - विस्तृत - भूमि थी।
मनोहारिता - हाथों से थी सज रही ॥१६॥

जो विशालतम - मण्डप उसपर था बना।
धीरे धीरे वह सशान्ति था भर रहा।
अपने सज्जित - रूप अलौकिक - विभव से।
दर्शक - गण को बहु - विमुग्ध था कर रहा ॥१७||

सुनकर शुभ - आगमन जनक - नन्दिनी का।
अभिनन्दन के लिए रहे उत्कण्ठ सब ।
कितनों की थी यह अति - पावन - कामना ।
अवलोकेगे पतिव्रता - पद - कंज कब ॥१८॥

स्थान बने थे भिन्न भिन्न सबके लिये।
ऋपि, महर्षि, नृप - वृन्द, विबुध - गण-मण्डली ।।
यथास्थान थी बैठी अन्य - जनों सहित ।
चित्त - वृत्ति थी बनी विकच - कुसुमावली ॥१९॥

एक भाग था वड़ा - भव्य मञ्जुल - महा।
उसमे राजभवन की सारी - देवियाँ
थीं विराजती कुल - वालाओं के सहित ।
वे थीं वसुधातल की दिव्य - विभूतियाँ ॥२०॥

जितने आयोजन थे सज्जित - करण के।
नगर में हुए जो मंगल - सामान थे।
विधि - विडम्बना - विवश तुषार - प्रपात से।
सभी कुछ न कुछ अहह हो गये म्लान थे ॥२१॥

गगन - विभेदी जयजयकारों के जनक ।
विपुल - उल्लसित जनता के आह्लाद ने ॥
जनक - नन्दिनी पुर - प्रवेश की सूचना ।
दी अगणित - वाद्यों के तुमुल - निनाद ने ॥२२॥

सबसे आगे वे सैकड़ों सवार थे।
जो हाथों में दिव्य - ध्वजायें थे लिये ॥
जो उड़ उड़ कर यह सूचित कर रही थी।
कीर्ति - धरा मे होती है सत्कृति किये ॥२३॥
-

इनके पीछे एक दिव्यतम - यान था।
जिसपर बैठे हुए थे भरत रिपुदमन ।।
देख आज का स्वागत महि - नन्दिनी का ।
था प्रफुल्ल शतदल जैसा उनका बदन ॥२४॥

इसके पीछे कुलपति का था रुचिर - रथ ।
जिसपर वे हो समुत्फुल्ल आसीन थे।
बन विमुग्ध थे 'अवध - छटा अवलोकते ।
राम - चरित की ललामता में लीन थे ॥२५।।

जनक - सुता - स्यंदन इसके उपरान्त था।
जिसपर थी कुसुमों की वर्षा हो रही ।।
वे थीं उसपर पुत्रों - सहित विराजती।
दिव्य - ज्योति मुख की थी भव - तम खो रही ॥२६॥

कुश मणि - मण्डित - छत्र हाथ में थे लिये ।
चामीकर का चमर लिये लव थे खड़े ।।
एक ओर सादर बैठे सौमित्र थे।
देखे जनता - भक्ति थे प्रफुल्लित - बड़े ॥२७॥

सबके पीछे बहुशः - विशद - विमान थे।
जिनपर थी आश्रम - छात्रों की मण्डली ॥
छात्राओं की संख्या भी थोड़ी न थी।
बनी हुई थी जो वसंत - विटपावली ॥२८॥

धीरे धीरे थे समस्त - रथ चल रहे।
विविध - वाद्य - वादन - रत वादक - वृन्द था ।
चारों ओर विपुल - जनता का यूथ था।
जो प्रभात का बना हुआ अरविन्द था ॥२९॥

बरस रही थी लगातार सुमनावली ।
जय - जय - ध्वनि से दिशा ध्वनित थी हो रही ।।
उमड़ा हुआ प्रमोद - पयोधि - प्रवाह था।
'प्रकृति, उरों में 'सुकृति, बीज थी वो रही ॥३०॥

कुश - लव का श्यामावदात सुन्दर - बदन ।
रघुकुल - पुंगव सी उनकी. - कमनीयता ॥
मातृ - भक्ति - रुचि वेश - वसन की विशदता ।
परम - सरलता मनोभाव - रमणीयता ।।३१।।

मधुर - हॅसी मोहिनी - मूर्ति मृदुतामयी।
कान्ति - इन्दु सी दिन - मणि सी तेजस्विता ।।
अवलोके द्विगुणित होती अनुरक्ति थी।
वनती थी जनता विशेष - उत्फुल्लिता ॥३२॥

जव मुनि - पुंगव रथ समेत महि - नन्दिनी ।
रथ पहुँचा सज्जित - मंडप के सामने ॥
तव सिंहासन से उठ सादर यह कहा।
मण्डप के सब महज्जनों से राम ने ॥३३॥

आप लोग कर कृपा यहीं बैठे रहें।
जाता हूँ मुनिवर को लाऊँगा यहीं ।
साथ लिये मिथिलाधिप की नन्दिनी को।
यथा शीघ्र मैं फिर आ जाऊँगा यही ॥३४॥

रथ पहुंचा ही था कि कहा सौमित्र ने।
आप सामने देखें प्रभु हैं आ रहे।
श्रवण - रसायन के समान यह कथन सुन ।
स्रोत - सुधा के सिय अन्तस्तल में बहे ॥३५॥

उसी ओर अति - आकुल - ऑखे लग गई।
लगीं निछावर करने वे मुक्तावली ॥
बहुत समय से कुम्हलाई आशा - लता।
कल्पबेलि सी कामद बन फूली फली ॥३६।।

रोम रोम अनुपम - रस से सिञ्चित हुआ।
पली अलौकिकता - कर से पुलकावली ।।
तुरत खिली खिलने में देर हुई नहीं।
बिना खिले खिलती है जो जी की कली ॥३७॥

घन - तन देखे वह वासना सरस बनी।
जो वियोग - तप - ऋतु - आतप से थी जली ॥
विधु - मुख देखे तुरत जगमगा वह उठी।
तम - भरिता थी जो दुश्चिन्ता की गली ॥३८॥

जव रथ से थी उतर रही जनकांगजा ।
उसी समय मुनिवर की करके वन्दना ।
पहुँचे रघुकुल - तिलक वल्लभा के निकट ।
लोकोत्तर था पति - पत्नी का सामना ॥३९॥

ज्योंही पति प्राणा ने पति - पद - पद्म का।
स्पर्श किया निर्जीव - मूर्ति सी बन गई।
और हुए अतिरेक चित्त - उल्लास का।
दिव्य - ज्योति में परिणत वे पल में हुई ॥४०॥

लगे वृष्टि करने सुमनावलि की त्रिदश ।
तुरत दुंदुभी - नभतल मे बजने लगी।
दिव्य - दृष्टि ने देखा, है दिव - गामिनी ।
वह लोकोत्तर - ज्योति जो धरा में जगी ॥४१॥

वह थी पातिव्रत - विमान पर विलसती।
सुकृति, सत्यता, सात्विकता की मूर्तियाँ॥
चमर डुलाती थी करती जयनाद थी।
सुर - बालाये करती थी कृति - पूर्तियाँ ॥४२॥

क्या महर्पि क्या विबुध-वृन्द क्या नृपति-गण ।
क्या साधारण जनता क्या सब जानपद ॥
सभी प्रभावित दिव्य - ज्योति से हो गये।
मान लोक के लिये उसे आलोक प्रद ॥४३॥
M
o
-

मुनि - पुंगव ; रामायण की बहु - पंक्तियाँ।
पाकर उसकी विभा जगमगाई अधिक ।।
कृति - अनुकूल ललिततम उसके ओप से।
लौकिक बाते भी बन पाई अलौकिक ॥४४||

कुलपति - आश्रम के छात्रों ने लौटकर।
दिव्य - ज्योति - अवलम्वन से गौरव - सहित ॥
वह आभा फैलाई निज निज प्रान्त में।
जिसके द्वारा हुआ लोक का परम - हित ॥४५॥

तपस्विनी - छात्राओं के उद्बोध से।
दिव्य ज्योति - बल से बल सका प्रदीप वह ।।
जिससे तिमिर - विदूरित बहु - घर के हुए।
लाख लाख मुखड़ों की लाली सकी रह ॥४६||

ऋषि, महर्पियों, विबुधों, कवियों, सज्जनों।
हृदयों में बस दिव्यं - ज्योति की दिव्यता ॥
भवहित - कारक सद्भावों मे सर्वदा।
भूरि भूरि भरती रहती थी भव्यता ॥४७॥

जनपदाधि - पतियों नरनाथों - उरों में।
दिव्य - ज्योति की कान्ति वनी राका - सिता॥
रंजन - रत रह थी जन जन की रंजिनी ।
सुधामयी रह थी वसुधा मे विलसिता ॥४८

३०५

साधिकार - पुरुपों साधारण - जनों के।
उरों में रमी दिव्य - ज्योति की रम्यता ॥
शान्तिदायिनी बन थी भूति - विधायिनी ।
कहलाकर कमनीय - कल्पतरु की लता ॥४९॥

यथाकाल यह दिव्य - ज्योति भव - हित - रता।
आर्य - सभ्यता की अमूल्य - निधि सी बनी।
वह भारत - सुत - सुख - साधन वर - व्योम में।
है लोकोत्तर ललित चाँदनी सी तनी ॥५०॥

उसके सारे - भाव भव्य हैं बन गये।
पाया उसमें लोकोत्तर - लालित्य है।
इन्दु कला सी है उसमे कमनीयता।
रचा गया उस पर जितना साहित्य है ॥५१॥

उसकी परम - अलौकिक आभा के मिले।
दिव्य बन गई हैं कितनी ही उक्तियाँ॥
स्वर्णाक्षर हैं मसि - अंकित - अक्षर बने ।
मणिमय है कितने ग्रंथो की पंक्तियाँ ॥५२॥

आज भी अमित - नयनों की वह दीप्ति है।
आज भी अमित - हृदयों की वह शान्ति है।
आज भी अमित तम - भरितों की है विभा।
आज भी अमित - मुखड़ों की वह कान्ति है ॥५३॥

